কাৰ দোষত অসম ইংৰাজৰ অধীন হ’ল? Whose fault is it that Assam came under British rule? - assamintro.com\nকাৰ দোষত অসম ইংৰাজৰ অধীন হ’ল? Whose fault is it that Assam came under British rule?\nকাৰ দোষত অসম ইংৰাজৰ অধীন হ’ল ?\nঅসম ৰাজ্যলৈ পৰাধীনতাৰ কলীয়া ডাৱৰ নামি অহা সন্ধিক্ষণৰ মূল ব্যক্তিজইে আছিল চন্দ্রকান্ত সিংহ। এওঁৰ জন্ম ১৭৯৮ চনত। আহােম স্বৰ্গদেৱ কমলেশ্বৰ সিংহৰ মৃত্যুৰ পাছত তেওঁৰ ভায়েক চাৰিঙৰ ৰজা চন্দ্রকান্ত ১২ বছৰতে আহােম ৰাজসিংহাসনত বহিল। এওঁক সিংহাসনত বহুৱায় মহামন্ত্রী পূর্ণানন্দ বুঢ়াগােহাঁয়ে। চন্দ্রকান্তই ভালেমান দিনলৈকে পূৰ্ণানন্দ বুঢ়াগােহাঁইৰ ওপৰতে সকলাে ধৰণে নিৰ্ভৰ কৰি ৰাজপাট ভােগ কৰি আছিল। সেই সময়ত ৰজাই সমনীয়াৰ লগত ৰং-ধেমালি কৰিয়েই কটাইছিল।\nলাহে লাহে ৰজা ডেকা হ’ল আৰু ক্ষমতা প্রয়ােগেৰে বাল্যবন্ধু সত্ৰামক ৰজাৰ বৰখাটনিয়াৰ হিচাবে নিযুক্তি দিলে। তাৰ পাছত সত্ৰাম ‘চাৰিঙ্গীয়া ফুকন হ’ল। ক্ষমতাৰে বলীয়ান হৈ সত্ৰমে এইবাৰ পূৰ্ণানন্দ সহিতে অন্যান্য পাত্র-মন্ত্ৰীৰ বিৰুদ্ধেও দেখদেখকৈ বিদ্রোহ আচৰণ কৰিবলৈ ললে। ১৮১২ত কলিয়াভােমােৰা বৰফুকনৰ মৃত্যু হােৱাত প্ৰথমতে তেওঁৰ ককায়েকক, পাছত বদনচন্দ্ৰক বৰফুকন পতা হ’ল। …বদনে আগৰে পৰা বিয়ৈ পূর্ণানন্দৰ ক্ষমতা দেখি ঈর্ষাত জ্বলি-পুৰি মৰিছিল। বৰফুকন হৈ দেখদেখকৈ বদনে পূৰ্ণানন্দৰ বিৰুদ্ধাচৰণ কৰি সত্ৰামৰ পক্ষ ল’লে। পূৰ্ণানন্দই উপায় নাপাই ডা-ডাঙৰীয়াক লগত লৈ ৰজাৰ চ’ৰাত বহিলগৈ।\nকৈ থােৱা ভাল হ’ব যে বুঢ়াগােহাঁই, বৰগােহাঁই আৰু বৰপাত্ৰগােহাঁই— এই তিনিওজনা ডাঙৰীয়া একে সময়তে ৰজাৰ চ’ৰাত ৰজা ভঙা-পতা বা তেনে ধৰণৰ গুৰুতৰ বিষয়ক আলােচনা কৰিবলৈহে বহে; নহ’লে সাধাৰণতে দুজনতকৈ অধিক ডাঙৰীয়া কেতিয়াও ৰজাৰ চ’ৰাত আলােচনাৰ বাবে নবহে। তিনিওজন মন্ত্রীয়ে সত্ৰামক দোষী সাব্যস্ত কৰিলে। সেই সময়ত সত্ৰমে ৰজাৰ ওচৰতে আশ্ৰয় লৈ আছিল। মন্ত্রীসকলে জোৰকৈ ধৰাত অৱশেষত চন্দ্রকান্তই এটা চৰ্তত সত্ৰামক গতাই দিলে যে তেওঁক প্রাণে মৰা নহ’ব। এইবাৰ এই ডেকা দাম্ভিক যুৱক সত্ৰামক নামৰূপলৈ নির্বাসন দিয়া হ’ল। কিছুদিনৰ পাছতে সত্ৰামক নগাই কাটিলে। সত্ৰামৰ এই বিদ্ৰোহৰ কালতেই গুৱাহাটীত থকা বদন (এওঁৰ জীয়েক পিজৌ গাভৰুক পূৰ্ণানন্দৰ পুত্ৰই বিয়া পাতিছিল) আৰু তেওঁৰ পুতেক কেইজনৰ উৎপাতত ৰাইজ অতিষ্ঠ হৈ পৰিছিল। তেওঁলােকে হাতীক ভাং খুৱাই প্ৰজাৰ মাজত মেলি দি নিজে পাছে পাছে গৈ হাতীয়ে উৎপাত কৰা চাই আনন্দ পাইছিল। হাতীয়ে প্রজাৰ ঘৰ ভাঙিছিল, মানুহক শুৰেৰে দলিয়াই মাৰিছিল।..\nবদনৰ স্বেচ্ছাচাৰিতা দেখি গুৱাহাটীৰ পৰা তেওঁক ধৰি আনিবলৈ পূৰ্ণানন্দই মহেশ্বৰ পৰ্বতীয়া ফুকনক পঠিয়ালে। কিন্তু ইতিমধ্যে বুঢ়াগােহাঁইৰ বােৱাৰীয়েক পিজৌ গাভৰুৱে দেউতাক বদনক ধৰি আনিবলৈ মানুহ পঠিওৱাৰ কথা লিখি চিঠি এখন দিলে। চিঠিত জীয়েকৰ পৰা আগন্তুক বিপদৰ সম্ভাৱনা পাই পুতেক দুজনক লগত লৈ বৰফুকন পলাই গ’ল। বদনচন্দ্ৰই কলিকতালৈ গৈ আহােম ৰাজ্যৰ বিৰুদ্ধে যুঁজ কৰিবলৈ ব্রিটিছ গৱৰ্ণৰ জেনেৰেল লর্ড মেয়ােক খাটনি ধৰিলে। কিন্তু সেই সময়ত ব্রিটিছ ৰাজৰ অন্যৰ ৰাজ্য সম্পর্কীয় কার্যত হস্তক্ষেপ নকৰা নীতি’ আছিল। সেইবাবে তেওঁ বদনক সহায় কৰিলে। ঠিক সেই সময়তে কলিকতালৈ ব্রহ্মদেশৰ মান ৰজাৰ কটকী এজন আহিছিল। বদনচন্দ্ৰই কটকীৰ কাষ চাপি তিলকে তাল কৰি অসমৰ দুৰৱস্থাৰ বিষয়ে কৈ সহায় ভিক্ষা কৰিলে। কটকীয়ে বদনক ব্রহ্মদেশলৈ নিলে। তাৰ ৰজাই বদনৰ আবেদন মঞ্জুৰ কৰিলে আৰু লগত কেইবাহেজাৰ সৈন্য দি আহােম ৰাজ্য আক্রমণ কৰিবলৈ পঠিয়ালে।\nঅজস্র মান সেনাৰ বলেৰে বলীয়ান বদনচন্দ্ৰই ১৮১৬ চনত মুংকুং, হুকুং আৰু মণিপুৰেদি যুদ্ধযাত্রা কৰি নামৰূপত ভৰি দিলে। যুঁজত আহােম সৈন্যক পৰাজিত কৰিলে। সেই সময়তে আহােম ৰাজ্যৰ ত্রাণকর্তা পূৰ্ণানন্দৰাে মৃত্যু ঘটিল। পূৰ্ণানন্দৰ পুতেক ৰুচিনাথে ‘বুঢ়াগােহাঁইৰ বাব লৈ মান সৈন্যক পুনৰ ভেটা দিলে। কিন্তু আকৌ আহােম সৈন্য পৰাজিত হ’ল। ৰুচিনাথে চন্দ্রকান্ত সিংহক গুৱাহাটীলৈ\nপলাই যাবৰ বাবে অনুৰােধ কৰিলে। কিন্তু আত্মসন্মান নথকা ৰজা চন্দ্রকান্তই ৰুচিনাথকহে পলাই যাবলৈ উচটাই নিজেই বদন আৰু মান সেনাৰ স’তে সন্ধি কৰিবলৈ তৎপৰ হ’ল।\nমান সেনাই ৰাজ্যত অত্যাচাৰ চলালে। বদনে পুনৰ নিজকে ‘বৰফুকন ঘােষণা কৰি ৰাজ্যৰ সকলাে ক্ষমতা হাতলৈ আনিলে আৰু চন্দ্রকান্ত সিংহ মাথাে নামত ৰজা হৈ থাকিল। বদনে পূৰ্ণানন্দ বুঢ়াগােহাঁইৰ পৰিয়ালৰ যাকে য’তে পায় হত্যা কৰিলে। মান সৈন্যবাহিনীক বহু টকা-পইচা আৰু অন্যান্য উপঢৌকন দিলে। তাৰ পাছত ১৮১৭ চনৰ এপ্রিল মাহত বয়-বস্তু, টকা-পইচা লৈ ভাৰে-ভেটিয়ে মান সৈন্য ব্ৰহ্মদেশলৈ গুচি গ’ল।\nমান উভতি যােৱাৰ পাছত বদন চন্দ্র বৰফুকন একছত্রী সম্রাটত পৰিণত হ’ল। ক্ষমতা বঢ়াৰ লগে লগে বদনৰ অত্যাচাৰৰ মাত্রাও চৰি আহিল। পাত্র-মন্ত্রী, সাধাৰণ প্ৰজাৰ চকুৰ কুটা স্বৰূপ হ’ল বদন। শেহত ৰজা চন্দ্রকান্ত সিংহৰ মাতৃ ৰাজমাও দেউতাই ৰূপসিং নামৰ হিন্দুস্তানী চিপাহী এজনৰ হতুৱাই শৌচ কৰিবলৈ যাওতে দেশদ্রোহী বদনক হত্যা কৰালে।\nএইবাৰ লুকাই থকা ৰুচিনাথক ৰাজমাও দেউতাই মাতি পঠিয়ালে। কিন্তু চন্দ্রকান্তক বিশ্বাসত ল’ব নােৱাৰিলে ৰুচিনাথে। সেইবাবে কেইদিনমানৰ পাছতে তেওঁ ৰাজেশ্বৰ সিংহৰ বংশৰ কোঁৱৰ পুৰন্দৰ সিংহক ৰজা পতাৰ ইচ্ছাৰে যােৰহাটলৈ আনিলে। লুকু ডেকা ফুকনক নগৰ গতাই দি চন্দ্রকান্ত পলাল। ডেকাফুকনক পৰাজিত কৰি ৰুচিনাথ বুঢ়াগােহাঁয়ে সকলােৰে পৰা সন্মতি লৈ পুৰন্দৰক যুৱৰাজ আৰু চন্দ্রকান্তক ৰজা পাতিবলৈ মাতি পঠিয়ালে। কিন্তু চন্দ্রকান্তই ৰুচিনাথক বিশ্বাস নকৰিলে, ফলত পুৰন্দৰ সিংহ আহােম ৰাজপাটত উঠিল। পাছত পুৰন্দৰ সিংহৰ মানুহে চন্দ্রকান্তক ধৰি আনি সোকাণখন কাটি দিলে, যাতে অংগক্ষত থকাৰ বাবে তেওঁ আহােম মতে ৰজা হ’ব নােৱাৰে।\nৰাজপাট হেৰুওৱা চন্দ্রকান্তই বদনচন্দ্ৰৰ ফলীয়া কিছুমান মানুহক পুনৰ ব্রহ্মদেশলৈ পঠিয়ালে। সেই মানুহে বদনচন্দ্ৰৰ অপমৃত্যু আৰু ৰাজ্যৰ দুৰৱস্থাৰ বিষয়ে ব্রহ্মদেশৰ ৰজাক জনালে। মান ৰজাই প্রায় ত্রিছ হেজাৰ সৈন্যৰে সৈতে আহােম ৰাজ্য আক্রমণ কৰিবলৈ ১৮১৯ চনত আলামিঙ্গি নামৰ সেনাপতি এজনক পঠিয়ালে। যুদ্ধত আহােম সৈন্য পৰাজিত হােৱাত পুৰন্দৰ সিংহক লৈ ৰুচিনাথ সপৰিয়ালে গুৱাহাটীলৈ পলাই গ’ল। তাৰ পাছত মান সৈন্যই পুনৰ চন্দ্ৰকান্তক তলতীয়া ৰজা পাতিলে।\nচন্দ্রকান্তই পুতলা ৰজা হৈ সকলাে ক্ষমতা দিলে মান সেনাৰ ওপৰত। মানে বহুতৰ ওপৰত তীব্র আতিশয্য চলালে। পুৰন্দৰ সিংহক বিচাৰি উলিয়াবলৈ মানুহে পঠিয়ালে। পুৰৰ পলাই গ’ল ৰংপুৰলৈ। তেওঁ আকৌ ইষ্ট ইণ্ডিয়া কোম্পানীক সহায়ৰ বাবে আৱেদন জনালে। কোম্পানীয়ে যদি সৈন্য দিয়ে তেন্তে সেইসকলৰ বেতনৰ পৰা আৰম্ভ কৰি যাৱতীয় খৰচ বহন কৰিব বুলি পুৰন্দৰে গাত ল’লে। তদুপৰি সিংহাসন পুনৰুদ্ধাৰ কৰাৰ বাবে কোম্পানীক বছৰি তেওঁ তিনি লাখ টকা দিবলৈকো সংকল্পবদ্ধ হ’ল। পাছত বুঢ়াগােহাঁয়েও কলিকতালৈ গৈ অসমত হস্তক্ষেপ চলাবলৈ অনুৰােধ কৰিলে। কিন্তু ব্রিটিছ গৱৰ্ণৰ জেনেৰেলে বাৰে বাৰে ক’লে যে অন্যৰ ৰাজ্যত হস্তক্ষেপ কৰাটো ব্রিটিছৰ নীতি নহয়।\nমান সেনাই পটল নামৰ এজন কছাৰী লােকক বৰবৰুৱাৰ পদ দিছিল। কিন্তু কিবা কাৰণত পটলৰ লগত মতান্তৰ হােৱাত মান সেনাই তেওঁক প্রাণদণ্ড দিলে। এই কথাত ৰজা চন্দ্রকান্তয়াে বৰ ভয় খালে। মান সেনাৰ ওপৰত তেওঁৰ বিশ্বাস লাহে লাহে কপূৰৰ দৰে উৰি যাবলৈ ধৰিলে। শংকিত হৈ ৰজা চন্দ্রকান্তই ৰাজধানী এৰি পলাই গ’ল। শেষত তেওঁ গুৱাহাটী হৈ ব্রিটিছ অধিকৃত অঞ্চলত প্রৱেশ কৰিলে। মান সেনাই চন্দ্রকান্তক আনিবলৈ মানুহ পঠিয়ালে। কিন্তু তেওঁ মান্তি নােহােৱাত যােগেশ্বৰ নামৰ কোঁৱৰ এজনক আহােম ৰাজসিংহাসনত বহুৱালে। মাথাে বুঢ়ীদিহিং আৰু ব্ৰহ্মপুত্ৰৰ মাজত মােৱামৰীয়াই বসবাস কৰা ঠাইখিনিৰ বাহিৰে সমগ্র আহােম ৰাজ্য মানে অধিগ্রহণ কৰিলে। লাহে লাহে খাদ্যবস্তুৰ নাটনি হ’বলৈ ধৰাত মান সৈন্য বিভিন্ন ভাগত বিভক্ত হৈ খাদ্য সংগ্রহত লাগিল। সেই সুযােগতে চন্দ্রকান্তই মানক আক্রমণ কৰিলে। কিন্তু পৰাজিত হৈ পলাই যাব লগা হ’ল চন্দ্রকান্ত।\nতাৰ পাছত চন্দ্রকান্ত সিংহই প্রায় দুহেজাৰ শিখ, হিন্দুস্তানী আৰু স্থানীয় লােকেৰে সৈন্যবাহিনী গঠন কৰি মানৰ বিৰুদ্ধে যুদ্ধ কৰি আহােম ৰাজ্যৰ পশ্চিম অঞ্চলটো হস্তগত কৰিলে। পুৰন্দৰ সিংহয়াে ভূটান অধিকৃত দুৱাৰ অঞ্চলত সৈন্য সংগ্ৰহৰ কামত লাগিল। এই ক্ষেত্ৰত ৰবাৰ্ট বুছ নামৰ এজন ইংৰাজে তেওঁক সহায় কৰিলে। ১৮২১ চনৰ মে’ মাহত পুৰন্দৰ সিংহ সৈন্য-সামন্তৰে সৈতে পশ্চিম অঞ্চলত সােমাব বিচাৰােতেই চন্দ্রকান্ত সিংহৰ বাহিনীয়ে তেওঁলােকক পৰাস্ত কৰিলে। কিন্তু সেই বছৰৰে ছেপ্টেম্বৰ মাহত মান সৈন্যই পুনৰ চন্দ্রকান্তক আক্রমণ কৰাত তিষ্ঠিব নােৱাৰি চন্দ্ৰকান্ত পলাইগ’ল। অৱশ্যে গােৱালপাৰাত তেওঁ পুনৰ সৈন্য আৰু অস্ত্র সংগ্রহৰ কামত লাগিল আৰু ১৮২২ চনৰ জানুৱাৰী মাহত মান সৈন্যক পৰাজিত কৰি গুৱাহাটী পুনৰুদ্ধাৰ কৰিলে। কিন্তু তাৰ তিনি মাহৰ পাছতেই মিঙ্গিমাহা তিলােৱাৰ নেতৃত্বত মান সেনাই অসমত প্ৰৱেশ কৰে আৰু জুন মাহত মিঙ্গিমাহাই চন্দ্রকান্ত সিংহৰ বাহিনীক পৰাজিত কৰে।\nএইবাৰ অসমত মানৰ উৎপাত দুগুণে চৰি গ’ল। অসমীয়া মানুহৰ ওপৰত মানৰ এই অত্যাচাৰ অসমৰ ইতিহাসৰ আন কোনাে দুর্ভাগ্যজনক ঘটনাৰ সৈতে তুলনা নহয়। মানে এইবাৰ সমগ্ৰ অসম অধিকাৰ কৰি ব্ৰহ্মদেশৰ সৈতে চামিল কৰিবলৈ (১৮২৩চন) কাছাৰ আক্ৰমণ কৰিলে। ব্রিটিছে কাছাৰ আক্ৰমণ নকৰিবলৈ মানক সকীয়াইছিল। কিন্তু প্রতাপ বাঢ়ি যােৱাত তেওঁলােকে এইবাৰ ব্রিটিছৰ গাতাে হাত দিলে। চট্টগ্রামৰ ওচৰত ইংৰাজৰ দখলৰ শ্বাহপুৰ অঞ্চল মান সৈন্যই হস্তগত কৰাৰ পাছত ইংৰাজ শাসক গৰজি উঠিল। মান সেনাপতি মিঙ্গিমাহা তিলােৱাই সেই সময়ত ইৰাৱতী নৈৰ পাৰৰ দনাবু নগৰত কোঠ সাজি সসৈন্যে বাস কৰিছিল। ব্রিটিছ গৱৰ্ণৰ জেনেৰেল লর্ড আর্মহাষ্ট্রে ১৮২৪ চনত মানৰ বিৰুদ্ধে যুদ্ধ ঘােষণা কৰিলে আৰু ছাৰ আছিব’ল্ড কেম্বেলক সেনাপতিৰ দায়িত্ব দিলে। নির্যাতিত অসমীয়া প্রজায়াে ইংৰাজক সহায় কৰিলে। বহুদিন ধৰি যুদ্ধ চলিল। মাথাে দুহেজাৰ ইংৰাজ সৈন্যই ওঠৰ হেজাৰ মানসেনাক পৰাস্ত কৰি খেদি নিয়ে আৰু ইয়াণ্ডাবু নামেৰে ঠাইডােখৰত মান ৰজাই ইংৰাজলৈ সন্ধিৰ প্ৰস্তাৱ আগবঢ়ায়।\n১৮২৬ৰ ২৪ ফেব্ৰুৱাৰীত ইয়াণ্ডাবু সন্ধি সম্পন্ন হয়। এই সন্ধিৰ ফলত মানৰ হাতৰ পৰা ইংৰাজে আৰক্কান, মাৰ্টাবান, টেনাছৰিম আৰু অসম দেশ লয়। এই সন্ধিপত্ৰত আমাৰ অসম দেশৰ সম্পর্কে এনেদৰে লিখা আছিল— “Article II– His majesty the King of Ava renounces all claims upon,- and will abstain from all future interference with ; the principality of Assam, and its dependencies, and also with the contiguous petty states of Cachar and Jyantia-…” ইয়াৰ লগে লগেই অসমত তিনি বছৰ ১০ মাহ ১৯ দিন ধৰি চলা মানৰ উৎপাতৰে অন্ত পৰে আৰু অসম দেশ ইংৰাজৰ হাতলৈ যায়। অৱশ্যে ১৮৩৩ চনৰ পহিলা বহাগত পুৰন্দৰ সিংহক ব্রিটিছসকলে উজনি অসম (পুৰণি শিৱসাগৰ আৰু লক্ষীমপুৰ জিলা)ৰ ৰজা পাতে আৰু বছৰি ইংৰাজক ৫০ হেজাৰ টকা কৰ হিচাপে দিবলৈ কয়। শেহত কৰ দিব নােৱৰাৰ অজুহাতত ১৮৩৮ চনত ইংৰাজে উজনি অসমৰ সম্পূর্ণ কর্তৃত্ব নিজৰ হাতলৈ নিয়ে।\nবদন, চন্দ্রকান্ত আৰু পুৰন্দৰৰ ভয়ংকৰ স্বাৰ্থপৰতা, দুর্বলতা আৰু জনগণৰ প্রতি দায়িত্বহীনতাৰ বাবেই চাওলুং চুকাফাই গঢ়ি তােলা বিশাল আহােম ৰাজ্যৰ পতন ঘটিল। নিজৰ মাজৰ কাজিয়া নিজেই নিষ্পত্তি নকৰি, বাহিৰৰ মান আনি বদনে\nকুলাঙ্গাৰ হিচাপে যুগলৈ খ্যাতি ৰাখিলে। মাথাে কেইজনমান মানুহৰ আত্মস্বার্থ সর্বস্বতাই কেনেকৈ এখন শক্তিশালী আৰু স্বাধীন ৰাজ্য নিমিষতে ভাঙি পেলায়, ১৮১০ চনৰ পৰা ১৮২৬ চনলৈ অসমত ঘটা ঘটনাবােৰ তাৰেই প্রমাণ।\nইয়াণ্ডাবু সন্ধিৰ পাছতেই আমি ইংৰাজ বাহাদুৰৰ বহতীয়া হৈ পৰিলাে। লাহে লাহে বগা চাহাবৰ বিৰুদ্ধে জাগি উঠিল অসমীয়া। বিভিন্ন ধৰণৰ কৌশল তথা শক্তি খটুৱাই ইংৰাজক এই দেশৰ পৰা খেদি পঠিয়াব বিচাৰিলে। লাহে লাহে আর্য সভ্যতাৰ ঐতিহ্য বহনকাৰী, মঙ্গোলীয়, দ্রাবিড়, মােগল-পাঠান সকলােৱে ভাৰতীয় জাতীয়তাবাদৰ মঞ্চত একগােট হ’ল আৰু মহাত্মা গান্ধীয়ে মহান গৌতম বুদ্ধৰ ‘সত্যৰ সদায় জয়’, ‘অহিংসাই পৰম ধর্ম’ আদি বাণী আওৰাই এই বৃহৎ আন্দোলনৰ নেতৃত্ব দিলে। শেহত দীঘলীয়া স্বাধীনতা সংগ্ৰামৰ অন্তত ১৯৪৭ চনৰ ১৫ আগষ্টত স্বাধীনতা লাভ কৰি নিজৰ ভাগ্য নিজে গঢ়াৰ অধিকাৰ আমি পালাে।\nএই সুদীর্ঘ স্বাধীনতা সংগ্রামৰ সময়ছােৱাত যিসকল লােকে নিজৰ সকলাে হেৰুৱাই, আনকি প্রাণকো তুচ্ছ কৰি দেশমাতৃৰ সেৱা আগবঢ়ালে সেই সকল অসমীয়াৰ জীৱন কাহিনীৰে এইখন গ্রন্থ সমৃদ্ধ কৰা হৈছে। আমাৰ লক্ষ্য হৈছে দেশে লাভ কৰা স্বাধীনতা— ভাৰতীয় নাগৰিকৰ আজিৰ সুখ-শান্তি, উন্নতিসমৃদ্ধিৰ বাবে যিসকলে জীৱন-পণ কৰি মহৎ বৰঙণি আগবঢ়াই গ’ল, সেইসকলৰ জীৱন-সংগ্ৰামৰ কাহিনী নতুন পুৰুষৰ ওচৰত তুলি ধৰা— যাতে আজিৰ প্রজন্মই সেই ঘটনাবহুল ইতিহাসৰ কথা হৃদয়ঙ্গম কৰি নিজ দেশৰ প্ৰতি থকা দায়বদ্ধতাকর্তব্যৰ বিষয়ে অনুভব কৰিব পাৰে। নৱ প্ৰজন্মই আমাৰ এই গ্রন্থখন আদৰি ললে পৰম সুখী হ’ম—\nহেমন্ত কুমাৰ ভৰালী


বিভূতিভূষণ বন্দ্যোপাধ্যায় - অসমীয়া ৱিকিপিডিয়া\n(বিভূতিভূষণ বন্দোপাধ্যায়ৰ পৰা পুনঃনিৰ্দেশিত)\n১১ ছেপ্টেম্বৰ, ১৮৯৪\nঘোষপাৰা-মুৰাতিপুৰ গাঁও, বেংগল, ব্ৰিটিছ ভাৰত (বৰ্তমানৰ নদিয়া জিলা, পশ্চিমবঙ্গ, ভাৰত)\n১ নৱেম্বৰ, ১৯৫০ (৫৬ বছৰ)\nঘাটশিলা, বিহাৰ (বৰ্তমানৰ ঝাড়খণ্ড), ভাৰত\nউপন্যাস, চুটিগল্প, ভ্ৰমণ সাহিত্য, দিনলিপি\n'পথেৰ পাঁচালী', 'অপৰাজিত', 'আৰণ্যক', 'আদৰ্শ হিন্দু হোটেল', 'ইছামতী', 'অশনি সংকেত', 'মেঘমল্লাৰ', 'তালনবমী', 'চাঁদেৰ পাহাৰ'\nৰবীন্দ্ৰ পুৰস্কাৰ (মৰণোত্তৰভাৱে, ১৯৫১)\nগৌৰী দেৱী (১৯১৭-১৮)\nৰমা দেৱী (১৯৪০-৫০)\nবিভূতিভূষণ বন্দ্যোপাধ্যায় (১২ ছেপ্তেম্বৰ, ১৮৯৪ - ১ নৱেম্বৰ, ১৯৫০) আছিল এজন জনপ্ৰিয় ভাৰতীয় বঙালী লেখক তথা আধুনিক বঙালী সাহিত্যিক। তেওঁ মূলতঃ উপন্যাস তথা চুটিগল্প লিখি খ্যাতি অৰ্জন কৰিছিল। তেওঁৰ আত্মজীৱনীমূলক উপন্যাস 'পথেৰ পাঁচালী' আৰু 'অপৰাজিত' আছিল সকলোতকৈ বেছি পৰিচিত। অন্যান্য উপন্যাসসমূহৰ মাজত 'আৰণ্যক', 'আদৰ্শ হিন্দু হোটেল', 'ইছামতী' তথা 'অশনি সংকেত' বিশেষভাৱে উল্লেখযোগ্য। উপন্যাসৰ লগতে বিভূতিভূষণে প্ৰায় ২০খন গল্পগ্ৰন্থ, কিছু শিশু উপন্যাস তথা কিছু ভ্ৰমণকাহিনী আৰু কিছু দিনলিপি ৰচনা কৰিছিল। বিভূতিভূষণৰ 'পথেৰ পাঁচালী'ৰ আধাৰত সত্যজিৎ ৰায়ে পৰিচালনা কৰা চলচ্চিত্ৰই আন্তৰ্জাতিক খ্যাতি লাভ কৰিছিল। ১৯৫১ চনত 'ইছামতী' উপন্যাসৰ বাবে বিভূতিভূষণে পশ্চিমবঙ্গৰ সৰ্বোচ্চ সাহিত্য সন্মান"ৰবীন্দ্ৰ পুৰস্কাৰ" মৰণোত্তৰভাৱে লাভ কৰিছিল।\n1 জন্ম তথা পৰিয়াল\n4.4 ভ্ৰমণকাহিনী তথা দিনলিপি\nজন্ম তথা পৰিয়াল[সম্পাদনা কৰক]\n১৮৯৪ চনৰ ১২ ছেপ্তেম্বৰত পশ্চিমবঙ্গৰ ঘোষপাৰা-মুৰাতিপুৰ গাঁওত বিভূতিভূষণ বন্দ্যোপাধ্যায়ৰ জন্ম হৈছিল। তেওঁৰ পিতৃ মহানন্দ বন্দ্যোপাধ্যায় আছিল এজন প্ৰখ্যাত সংস্কৃত পণ্ডিত। বিভূতিভূষণৰ মাতৃ আছিল মৃণালিনী দেৱী।\nবিভূতিভূষণে বনগাওঁ হাইস্কুলত পঢ়া-শুনা কৰিছিল। ১৯১৪ চনত প্ৰথম বিভাগত এন্ট্ৰেন্স তথা ১৯১৬ চনত কলিকতাৰ ৰিপণ কলেজৰ (বৰ্তমানৰ সুৰেন্দ্ৰনাথ কলেজ) পৰা প্ৰথম বিভাগত আই.এ. পৰীক্ষাত উত্তীৰ্ণ হয়। ১৯১৮ চনত একেখন কলেজৰ পৰা অৰ্থনীতি, ইতিহাস আৰু সংস্কৃতত স্নাতক ডিগ্ৰী লাভ কৰে। তাৰপাছত তেওঁ স্নাতকোত্তৰ ডিগ্ৰী তথা আইন পঢ়িবলৈ লৈছিল যদিও ১৯১৯ চনত পঢ়া-শুনা বাদ দিয়ে।\n১৯১৯ চনত হুগলী জিলাৰ জাঙ্গীপাৰাৰ দ্বাৰকানাথ হাইস্কুলত তৃতীয় শ্ৰেণীত পঢ়ি থকা সময়তেই কালীভূষণ মুখোপাধ্যায়ৰ জীয়ৰী গৌৰী দেৱীৰ সৈতে বিভূতিভূষণ বিবাহপাশত আৱদ্ধ হয়। কিন্তু বিবাহৰ এবছৰ পাছতেই গৌৰী দেৱীৰ পৰলোকপ্ৰাপ্তি ঘটে। পত্নীৰ শোকত তেখেতে কিছুদিন প্ৰায় সন্ন্যাসীৰ দৰে জীৱন-যাপন কৰিছিল। পাছলৈ ১৯৪০ চনৰ ৩ ডিচেম্বৰত ফৰিদপুৰ জিলাৰ ছয়গাঁও নিবাসী ষোড়শীকান্ত চট্টোপাধ্যায়ৰ জীয়ৰী ৰমা দেৱীক বিয়া কৰায়। বিয়াৰ সাত বছৰ পাছত তেওঁলোকৰ একমাত্ৰ সন্তান তাৰাদাস বন্দ্যোপাধ্যায়ৰ জন্ম হয়।\nপথেৰ পাঁচালী (১৯২৯)\nআদৰ্শ হিন্দু হোটেল (১৯৪০)\nবিপিনেৰ সংসাৰ (১৯৪১)\nকেদাৰ ৰাজা (১৯৪৫)\nকিন্নৰ দল (১৯৩৮)\nবেণীগিৰ ফুলবাড়ি (১৯৪১)\nবিধু মাষ্টাৰ (১৯৪৫)\nমুখোশ ও মুখশ্ৰী (১৯৪৭)\nআচাৰ্য কৃপালিনী কলোনি (বৰ্তমান নাম 'নীলগঞ্জেৰ ফালমন চাহেব', ১৯৪৮)\nৰূপ হলুদ (১৯৫৭)\nঅনুসন্ধান (বঙ্গাব্দ ১৩৬৬)\nছায়াছবি (বঙ্গাব্দ ১৩৬৬)\nচাঁদেৰ পাহাৰ (১৯৩৮)\nআইভ্যানহো (সংক্ষেপানুবাদ (১৯৩৮)\nমৰণেৰ ডঙ্কা বাজে (১৯৪০)\nমিছমিদেৰ কবচ (১৯৪২)\nহীৰা মাণিক জ্বলে (১৯৪৬)\nসুন্দৰবনেৰ সাত বৎসৰ (ভুৱনমোহন ৰায়েৰ সহযোগিতাত, ১৯৫২)\nভ্ৰমণকাহিনী তথা দিনলিপি[সম্পাদনা কৰক]\nস্মৃতিৰ ৰেখা (১৯৪১)\nবনে পাহাৰে (১৯৪৫)\nহে অৰণ্য কথা কও (১৯৪৮)\nবিচিত্ৰ জগত (১৯৩৭)\nটমাছ বাটাৰ আত্মজীৱনী (১৯৪৩)\nআমাৰ লেখা (বঙ্গাব্দ ১৩৬৮)\nদিনেৰ পৰে দিন\n১৯৫০ চনৰ ১ নৱেম্বৰত বিহাৰৰ ঘাটশিলা নামে ঠাইত বিভূতিভূষণ বন্দ্যোপাধ্যায়ে নশ্বৰ দেহ ত্যাগ কৰে।\n↑ Sekhar, Saumitra (2012). "Bandyopadhyay, Bibhutibhushan". In Islam, Sirajul; Jamal, Ahmed A.. Banglapedia: National Encyclopedia of Bangladesh (Second সম্পাদনা). Asiatic Society of Bangladesh. http://en.banglapedia.org/index.php?title=Bandyopadhyay,_Bibhutibhushan.\n↑ সেলিনা হোসেন ও নুৰুল ইসলাম সম্পাদিত; 'বাংলা একাডেমী চৰিতাভিধান'; ফেব্ৰুয়াৰি, ১৯৯৭; পৃষ্ঠা- ২৫১।\n"https://as.wikipedia.org/w/index.php?title=বিভূতিভূষণ_বন্দ্যোপাধ্যায়&oldid=225598"ৰ পৰা অনা হৈছে\nএই পৃষ্ঠাখন5মে' 2020 তাৰিখে ২১:১৮ বজাত অন্তিম সংশোধন কৰা হৈছিল।


ঈশ্বৰৰ অস্তিত্ব আছেনে? ঈশ্বৰৰ অস্তিত্বৰ প্ৰমাণ আছেনে?\nপ্রশ্ন: ঈশ্বৰৰ অস্তিত্ব আছেনে? ঈশ্বৰৰ অস্তিত্বৰ প্ৰমাণ আছেনে?\nউত্তৰ: ঈশ্বৰৰ অস্তিত্বৰ প্ৰমাণ কৰিব পাৰি বা নোৱাৰি। বাইবেলে কৈছে যে আমি নিশ্চয় ঈশ্বৰ আছে বুলি বিশ্বাস কৰিব লাগিব: “কিন্তু বিনা বিশ্বাসেৰে ঈশ্বৰক সন্তুষ্ট কৰা অসাধ্য; কিয়নো, ঈশ্বৰ যে আছে, আৰু তেওঁ যে তেওঁক বিচৰা লোকৰ পুৰস্কাৰ দিওঁতা হয়, ইয়াকে তেওঁৰ ওচৰলৈ চপা মানুহে বিশ্বাস কৰিব লাগে”(ইব্ৰী ১১:৬)। যদি ঈশ্বৰে ইচ্ছা কৰে, গোটেই জগতকে তেওঁ আছে বুলি দেখা দিব পাৰে আৰু প্ৰমাণ কৰিব পাৰে। কিন্তু তেওঁ তেনে কৰিলে, বিশ্বাসৰ প্ৰয়োজন নহ’ব। “যীচুৱে তেওঁক ক’লে, মোক দেখাৰ নিমিত্তেহে তুমি বিশ্বাস কৰিছা। যিবিলাকে নেদেখিও বিশ্বাস কৰে, তেওঁবিলাকেই ধন্য”(যোহন ২০:২৯)।\nঅৱশ্যে, তাৰমানে এইটো নহয়, যে ঈশ্বৰৰ অস্তিত্বৰ প্ৰমাণ নাই। বাইবেলে কৈছে,” গগণ-মণ্ডলে ঈশ্বৰৰ মহিমা প্ৰকাশ কৰে; আকাশ-মণ্ডলে তেওঁৰ হাতৰ কৰ্ম দেখুৱায়। দিনে দিনৰ আগত কথা কয়; ৰাতিয়ে ৰাতিৰ আগত জ্ঞান প্ৰচাৰ কৰে। বাক্য নাই ভাষাও নাই; তাৰ মাত শুনা নাযায়। তাৰ পৰিমাণ-জৰী গোটেই পৃথিৱীলৈ ওলাই গ’ল; তাৰ বাক্য জগতৰ সীমালৈকে ব্যাপি গ’ল; তেওঁ তাৰ মাজত সূৰ্যৰ নিমিত্তে তম্বু স্থাপন কৰিলে”(গীতমালা ১৯:১-৪)। তৰাবোৰলৈ চাই, বিশ্বব্ৰহ্মাণ্ডৰ বিশালতা বুজি, প্ৰকৃতিৰ আচৰ্যবিলাক নিৰীক্ষণ কৰি, সূৰ্যাস্তৰৰ সৌন্দৰ্য দেখি- এই সকলোৱে এজন সৃষ্টিকৰ্তা ঈশ্বৰক দেখুৱায়। এইবিলাক যদি যথেষ্ট নহয়, আমাৰ হৃদয়তো তেওঁৰ প্ৰমাণ আছে। উপদেশক ৩:১১ আমাক কৈছে, “তেওঁ মানুহবিলাকৰ হৃদয়ত অনন্ত কালো ৰাখিছে।” আমাৰ গভীৰতাত স্বীকৃতি আছে যে এই জীৱনৰ উপৰি কিবা আছে আৰু এই পৃথিৱীৰ উপৰি কোনোবাজন আছে। আমি বুদ্ধিৰে এই জ্ঞান অস্বীকাৰ কৰিব পাৰোঁ, কিন্তু আমাত আৰু আমাৰ কেউফালে ঈশ্বৰৰ উপস্থিতি তেতিয়াও স্পষ্ট। তদুপৰি, বাইবেলে সাৱধান কৰোৱাই দিছে যে তেতিয়াও কিছুমানে ঈশ্বৰৰ অস্তিত্ব অস্বীকাৰ কৰিব: “অজ্ঞানে নিজৰ মনতে ভাবে, ‘ঈশ্বৰ নাই”(গীতমালা ১৪:১)। যিহেতু ইতিহাসৰ মাধ্যমে অনেক মানুহে, সকলো সংস্কৃতিত, সকলো সভ্যতাত আৰু সকলো মহাদেশত কোনো ধৰণৰ ঈশ্বৰৰ অস্তিত্ব বিশ্বাস কৰে, এই বিশ্বাস কৰিব পৰাত নিশ্চয় কিবা থাকিব লাগিব।\nদ্বিতীয় যুক্তিটো হৈছে হেতুবিদ্যাৰ যুক্তি। হেতুবিদ্যাৰ যুক্তিয়ে কয় যিহেতু বিশ্বব্ৰহ্মাণ্ডখনে এটা আচৰিত নক্সা দেখুৱাই, নিশ্চয় নক্সা গঢ়োঁতা এজন থাকিব। উদাহৰণস্বৰূপে, যদি পৃথিৱীখন সূৰ্যৰ পৰা কেইশমান ওচৰ বা দূৰত হ’লহেঁতেন, এতিয়াৰ দৰে বহুতো জীৱকুল থাকিব নোৱাৰিলহেঁতেন। আনকি আমাৰ জলবায়ুৰ উপাদানবিলাক কেই শতাংশমান তাৰতম্য হোৱাহ’লে, প্ৰায় সকলো জীৱৰে মৃত্যু হ’লহেঁতেন। এটা সমান্য প্ৰ’টিন কণা গঠন হওঁতে ১০২৪ ভাগৰ ১ ভাগ( এটা ১০ৰ পিছত ২৪৩ শূন্য) বৈষম্য হ’লেও হ’ব। এটা কোষত লক্ষাধিক কণা থাকে।\nঈশ্বৰৰ অস্তিত্বৰ তৃতীয় ন্যায়সংগত যুক্তি হৈছে বিশ্বতাত্ত্বিক যুক্তি। প্ৰত্যেক কৰ্মফলৰ কাৰণ থাকিব লাগিব। এই বিশ্বব্ৰহ্মাণ্ডখন আৰু ইয়াত থকা সকলো বস্তুৱেই এটা কৰ্মফল। বস্তুবিলাক যে হ’ল তাৰ কিবা কাৰণ নিশ্চয় থাকিব লাগিব। মুঠতে কিবা অকাৰণ থাকিব লাগিব যাতে সেই কাৰণেই সকলো হ’ল। সেই অকাৰণ কাৰণেই ঈশ্বৰ।\nচতুৰ্থ যুক্তিটো নৈতিক যুক্তি বুলি জনা যায়। ইতিহাসত প্ৰত্যেক সংস্কৃতিত কোনো ধৰণৰ বিধান আছে। প্ৰত্যেকৰে ভাল-বেয়াৰ জ্ঞান আছে। নৰবধ, মিথ্যাচাৰ, চুৰি আৰু অনৈতিকতা সাৰ্বজনীনভাৱে অগ্ৰাহ্য কৰা হয়। যদি এজন পবিত্ৰ ঈশ্বৰৰ পৰা নহয় তেন্তে ক’ৰপৰা এনে ভাল-বেয়াৰ জ্ঞান আহিব?\nএই সকলোবিলাৰ উপৰি, বাইবেলে আমাক কৈছে যে মানুহে স্পষ্ট আৰু অনস্বীকাৰ্য ঈশ্বৰৰ জ্ঞান অস্বীকাৰ কৰিব আৰু তাৰ পৰিৱৰ্তে মিছাত বিশ্বাস কৰিব। ৰোমীয়া ১:২৫ কৈছে, “সিহঁতে ঈশ্বৰৰ সত্যতাক মিছাৰে সলনি কৰিলে; আৰু সৃষ্টিকৰ্তাৰ সলনি সৃষ্ট বস্তুৰ আৰাধনা আৰু সেৱা কৰিলে; সেই সৃষ্টিকৰ্তা সৰ্বদায় ধন্য। আমেন।” বাইবেল এয়াও ঘোষণা কৰিছে যে মানুহবিলাকে ঈশ্বৰক বিশ্বাস নকৰাৰ বাবে ক্ষমা নাপাব: “কিয়নো, সিহঁতে যেন উত্তৰ দিবলৈ ঠাই নাপায়, এই কাৰণে তেওঁৰ অনাদি অনন্ত পৰাক্ৰম আৰু ঐশ্বৰিক স্বভাৱ আদি কৰি অদৃশ্য গুণবোৰ, জগতৰ সৃষ্টিৰ কালৰে পৰা তেওঁৰ নানা কাৰ্যত বোধগম্য হৈ, স্পষ্টকৈ দেখা দিছে”(ৰোমীয়া ১:২০)।\nমানুহে ঈশ্বৰৰ অস্তিত্ব অস্বীকাৰ কৰা বুলি দাবী কৰে কিয়নো এইয়া “বিজ্ঞানসন্মত নহয়” বা “কাৰণ কোনো প্ৰমাণ নাই”। আচল কাৰণটো হৈছে তেওঁলোকে এবাৰ ঈশ্বৰ আছে বুলি মানিলে, তেওঁলোকে ঈশ্বৰৰ ওচৰত জবাবদিহি হ’ব আৰু ঈশ্বৰৰ ক্ষমাৰ প্ৰয়োজন হ’ব(ৰোমীয় ৩:২৩,৬:২৩)। যদি ঈশ্বৰ আছে তেনেহ’লে আমি কৰা সকলো কাৰ্যৰ বাবে ঈশ্বৰৰ পৰাত জবাবদিহি হ’ব লাগিব। যদি ঈশ্বৰ নাই, তেতিয়া যি বিচাৰো সকলো কৰিব পাৰোঁ আৰু আমাৰ কাৰ্যৰ বাবে ঈশ্বৰৰ বিচাৰলৈ চিন্তা কৰিবলগীয়া নাই। সেয়েহে যিসকলে ঈশ্বৰৰ অস্তিত্ব অস্বীকাৰ কৰে তেওঁলোকে পাকৃতিক বিৱৰ্তনৰ সূত্ৰ মানি চলে। এইটোৱে তেওঁলোকক বিকল্প সৃষ্টিকৰ্তা ঈশ্বৰক বিশ্বাস কৰোৱায়। ঈশ্বৰ আছে আৰু সৰ্বশেষত প্ৰতিজনেই জানে যে তেওঁ আছে। কিছুমানে খুব জোৰেৰে ঈশ্বৰৰ অস্তিত্ব অস্বীকাৰ কৰে যিটো আচলতে ঈশ্বৰৰ অস্তিত্বৰ এটা য়ুক্তি।\nআমি কেনেকৈ জানো ঈশ্বৰ আছে বুলি? খ্ৰীষ্টীয়ানহিচাপে, আমি জানো ঈশ্বৰ আছে আৰু প্ৰতি দিনে আমি তেওঁক কথা কওঁ। আমি তেওঁ কথা কোৱাটো কাণেৰে নুশুনো, কিন্তু আমি তেওঁৰ উপস্থিতি অনুভাৱ কৰোঁ, আমি তেওঁৰ পৰিচালনা অনুভৱ কৰো, আমি তেওঁৰ প্ৰেম জানো, আমি তেওঁৰ অনুগ্ৰহ কামনা কৰোঁ। আমাৰ জীৱনত ঘটা ঘটনাবিলাক আমি ঈশ্বৰৰ অবিনহে হৈছে বুলি বৰ্ণনা কৰিব নোৱাৰোঁ। ঈশ্বৰে আচৰিভাৱে আমাক পৰিত্ৰাণ কৰিলে আৰু জীৱন পৰিৱৰ্তন কৰিলে যাৰ বাবে ঈশ্বৰক আমি স্বীকাৰ নকৰাকৈ আৰু প্ৰশংসা নকৰাকৈ থাকিব নোৱাৰোঁ। যিটো স্পষ্ট সেইটো যুক্তিৰে কাকো পতিয়ন নিয়াব নোৱাৰি। অৱশেষত, ঈশ্বৰৰ অস্তিত্ব নিশ্চয় বিশ্বাসেৰে গ্ৰহণ কৰিব লাগিব(ইব্ৰী ১১:৬)। ঈশ্বৰত বিশ্বাস কৰাটো অন্ধকাৰত খেপিওৱা নহয়; এইয়া হৈছে সুপৰিপাতি কোঠালৈ নিৰাপদ খোজ য’ত মানুহৰ বিশাল জনতা ইতিমধ্যেই আছে।


আকৌ নতুন বিপদ! গুগলত লিক হৈছে WhatsApp ব্যৱহাৰকাৰীৰ ফোন নম্ৱৰ, অচিনাকী লোক সোমাইছে প্ৰাইভেট চাট গ্ৰুপত!– News18 Assam\nআকৌ নতুন বিপদ! গুগ'লত লিক হৈছে WhatsApp ব্যৱহাৰকাৰীৰ ফোন নম্ৱৰ, অচিনাকী লোক সোমাইছে প্ৰাইভেট চাট গ্ৰুপত!\nএই খবৰ লাভ কৰাৰ পিছতে বহু লোক আতংকিত হৈ পৰিছে।\nNews18 Assam | News18 Assam | January 18, 2021, 4:04 PM IST\nWhatsApp! নতুন পলিচি অনাৰ পিছৰ পৰাই প্ৰশ্ন উত্থাপিত হৈছে বিশ্ৱাসযোগ্যতাৰ ওপৰত। এইবাৰ Google ইনডেক্সে অর্থাৎ পাবলিক চাৰ্চত দেখা গৈছে প্ৰাইভেট হোৱাটছএপ নম্ৱৰ। আপুনি যদি লেপটপ বা কম্পিউটাৰত হোৱাটছএপ ব্যৱহাৰ কৰিছে, তেন্তে আপোনাৰ কণ্টেক্ট নম্বৰ পাব্লিক গুগল চাৰ্চত স্ক্ৰোল হ'ব পাৰে।ইয়াৰ ফলত তথ্য চুৰিৰ লগতে বিভিন্ন সমস্যাৰ মুখামুখী হ'ব পাৰে আপুনি।\nইতিমধ্যে Google ইনডেক্সে হোৱাটছএপ নম্বৰ পাব্লিক লিষ্টিঙৰ কথা জনাইছে চাইবাৰ চিকিউৰিটী ৰিচাৰ্চাৰ ৰাজশেখৰ ৰাজাৰিয়াই। এই সন্দৰ্ভত বহু স্ক্ৰীণশ্ৱটো শ্বেয়াৰ কৰা হৈছে। গোপনীয়তাৰ ভংগৰ আতংকত ভুগিছে বহুলোক। ইয়াৰ ওপৰত এই পৰ্যন্ত হোৱাটছএপৰ তৰফৰ পৰা কোনো মন্তব্য লাভ কৰা হোৱা নাই।\nবিগত ২৪ ঘণ্টাত বহুজনে এনেধৰণৰ অভিযোগ কৰিছে। তেওঁলোকৰ মন্তব্য, বিভিন্ন ধৰণৰ অচিনাকী লগ ইন OTP লাভ কৰিছে তেওঁলোকে। এয়া কোনো যান্ত্ৰিক বিজুতি নে অন্য কাৰণ, সেয়াও স্পষ্ট কৰা নাই হোৱাটছএপ কৰ্তৃপক্ষৰ ফালৰ পৰা।\nকিছুদিন পূৰ্বে Google ইনডেক্সত দেখা গৈছিল প্ৰাইভেট হোৱাটছএপ গ্ৰুপ চাটৰ লিংক। এই লিংক ইনভিটিশ্যনৰ ফলত অচিনাকী লোক বিভিন্ন ধৰণৰ প্ৰাইভেট চাট গ্ৰুপত জইন কৰিব পাৰিব। কেৱল মাত্ৰ চাৰ্চ কৰিলেই জইন হ'ব পৰিব।\nGoogle ইনডেক্স হোৱাটছএপ গ্ৰুপ চাটৰ ইনভাইট লিংকৰ বহু স্ক্ৰিণশ্ৱট শ্বেয়াৰ কৰিছিল চাইবাৰ চিকিউৰিটী অফিচাৰ ৰাজশেখৰে। এই খবৰ লাভ কৰাৰ পিছতে বহু লোক আতংকিত হৈ পৰিছে।


কোনজন ছাত্ৰই পৰীক্ষাৰ উত্তৰ বহিত লিখিলে, পুষ্পা…পুষ্পাৰাজ…আপোন কভী লিখেগা নহী ছল্লা! | Asom Live 24\nকোনজন ছাত্ৰই পৰীক্ষাৰ উত্তৰ বহিত লিখিলে, পুষ্পা…পুষ্পাৰাজ…আপোন কভী লিখেগা নহী ছল্লা!\nদক্ষিণৰ ছবিৰ জনপ্ৰিয়তাই ক্ৰমাত ম্লান পেলাইছে দেশৰ মূল ছবি উদ্যোগ বলিউডক। এতিয়া যেন লাহে লাহে দক্ষিণৰ ছবিৰ প্ৰতি “ক্ৰেজীনেছ” বাঢ়িছে সমগ্ৰ ভাৰততে। মুক্তিৰ লগে লগে সৰ্বভাৰতীয় পৰ্যায়ত নিজৰ জনপ্ৰিয়তাই মোহাচ্ছন্ন কৰিছে দক্ষিণৰ ছবিয়ে দৰ্শক সমাজক। আৰু দেশত আলোড়ন সৃষ্টি কৰা দক্ষিণৰ এখন চুপাৰহিট চিনেমাৰ নাম হৈছে “পুষ্পা”।\nSEE MORE: হনিমুনত গৈ গম পালে স্বামী সমকামী! ইয়াৰ পিছত কি কৰিলে নৱবিবাহিতা পত্নীয়ে?\nএই পুষ্পাৰ জনপ্ৰিয়তা ইমানেই বৃদ্ধি পাইছিল যে ভাৰতৰ সীমা চেৰাই বিদেশটো বিপুল সমাদৰ লাভ কৰিছিল পুষ্পা ছবিখনে। এই পুষ্পা ছবিখনৰে এটা চিগনেটাৰ সংলাপ আছিল – পুষ্পা…পুষ্পাৰাজ…মে কভী ঝুকেগা নহী। আৰু ছবিখনৰ এই সংলাপটোৱে সমগ্ৰ এছিয়াতেই জনপ্ৰিয় হৈ পৰিছিল। পিছে এই জনপ্ৰিয় সংলাপ এইবাৰ পৰীক্ষাৰ উত্তৰ বহীত লিখিলে এজন ছাত্ৰই। য’ত তেওঁ লিখিলে – “পুষ্পা…পুষ্পাৰাজ… আপোন কভী লিখেগা নহী ছাল্লা”।\nSEE MORE: খুঁটি লৰিছে ভাৰতৰ! ৰাছিয়াৰ সপক্ষে ভোটদান নকৰি ফল ভুগিব নেকি ভাৰতে?\nআৰু পৰীক্ষাৰ্থীয়ে উত্তৰ বহীত লিখা এই সংলাপ এতিয়া ধুমুহাৰ গতিত ভাইৰেল হৈ পৰিছে সমগ্ৰ দেশতেই। আচলতে এই ঘটনা সংগঠিত হৈছে পশ্চিমবংগৰ এখন বিদ্যালয়ত। যিখন বিদ্যালয়ত এগৰাকী ছাত্ৰই পৰীক্ষাৰ প্ৰশ্নৰ উত্তৰ দিব নোৱাৰি সমগ্ৰ বহীখনতে ফুলবাছি লিখি আহিল “পুষ্পা…পুষ্পাৰাজ…আপোন কভী লিখেগা নহী ছাল্লা”।\nTags: asom live 24assam ka newsassam ka tazza khabarassam live 24axom live 24axom live 24 digitalBest Assamese News Channelbest news channel in assamBest news channel of assamBest News Portal in Assampushpa filmPUSHPA SONGSOUTH INDIAN FILM\nঠিকেই- "ৰজা ডাঙৰ, নে পায়খানা ডাঙৰ"


1 চমূ 15 - ইণ্ডিয়ান ৰিভাইচ ভাৰচন (IRV) আচামিচ - 2019\n1 চমূ 15\n1চমূৱেলে চৌলক ক’লে, “যিহোৱাই নিজ প্ৰজা ইস্ৰায়েলৰ ওপৰত ৰজা হ’বৰ অৰ্থে তোমাক অভিষেক কৰিবলৈ মোক পঠাইছিল; এই হেতুকে এতিয়া তুমি যিহোৱাৰ বাক্য শুনা।\n2বাহিনীসকলৰ যিহোৱাই এই কথা কৈছে, ইস্ৰায়েলসকল, মিচৰৰ পৰা ওলাই অহা সময়ত অমালেকে বাটৰ মাজত তেওঁলোকক কি দৰে বাধা দিছিল, তালৈ মই লক্ষ্য কৰিলোঁ।\n3সেয়ে যোৱা, অমালেকক প্ৰহাৰ কৰা আৰু তেওঁলোকৰ যি সকলো আছিল তাক নষ্ট কৰা, তেওঁলোকলৈ দয়া নকৰিবা; কিন্তু পুৰুষ আৰু নাৰী, শিশু আৰু পিয়াহ খোৱা কেঁচুৱা, গৰু, মেৰ, ছাগলী, উট আৰু গাধ সকলোকে বধ কৰিবা।”\n4চৌলে লোকসকলক মাতি আনিলে আৰু টলায়ীমত তেওঁলোকক গণনা কৰিলে; তাতে দুই লাখ পদাতিক আৰু যিহূদাৰ দহ হাজাৰ লোক হ’ল।\n5তাৰ পাছত চৌল অমালেকৰ নগৰলৈ গৈ উপত্যকাত অপেক্ষা কৰি থাকিল।\n6তেতিয়া চৌলে কেনীয়াসকলক ক’লে, “তোমালোক অমালেকীয়াসকলৰ মাজৰ পৰা ওলাই আঁতৰি যোৱা, তেতিয়া তেওঁলোকৰ লগত তোমালোককো বিনষ্ট নকৰিম। কাৰণ মিচৰৰ পৰা ইস্ৰায়েলৰ সন্তান সকল ওলাই অহা সময়ত তোমালোকে তেওঁলোকলৈ দয়া কৰিছিলা।” সেয়ে কেনীয়া সকল অমালেকৰ মাজৰ পৰা ওলাই গ’ল।\n7তাৰ পাছত চৌলে হবীলাৰ পৰা মিচৰৰ পূবফালে থকা চূৰলৈকে অমালেকীয়া সকলক আক্ৰমণ কৰিলে।\n8তেওঁ অমালেকীয়া সকলৰ ৰজা অগাগক জীৱিত অৱস্থাতে ধৰিলে, আৰু আন লোক সকলক তৰোৱালৰ ধাৰেৰে ধ্বংস কৰিলে।\n9কিন্তু চৌল আৰু লোকসকলে অগাগক আৰু উত্তম উত্তম মেৰ, ছাগলী, গৰু, হৃষ্টপুষ্ট দামুৰি আৰু মেৰ পোৱালিবোৰ আৰু আটাই উত্তম বস্তুবোৰ ধ্বংস নকৰিলে, কিন্তু যিবোৰ ঘিণলগা আৰু মূল্যহীন সেইবোৰক সম্পূৰ্ণ ভাৱে ধংস কৰিলে।\n10তাৰ পাছত চমূৱেললৈ যিহোৱাৰ বাক্য আহিল,\n11“চৌলক যে মই ৰজা পাতিলোঁ তাৰ বাবে মই দুখিত; কিয়নো তেওঁ মোৰ পৰা বিমুখ হ’ল আৰু মোৰ আজ্ঞাবোৰ পালন নকৰিলে।” তেতিয়া চমূৱেলৰ খং উঠিল, তেওঁ গোটেই ৰাতি যিহোৱাৰ আগত ক্ৰন্দন কৰিলে।\n12চমূৱেল ৰাতিপুৱাতে উঠি চৌলৰ লগত সাক্ষাৎ কৰিবলৈ গ’ল। কিন্তু চমূৱেলক এই কথা কোৱা হ’ল, “চৌলে কৰ্মিললৈ আহি নিজৰ কাৰণে এটা জয়স্তম্ভ স্থাপন কৰিলে, আৰু তাৰ পৰা ঘূৰি গিলগললৈ গুচি গ’ল।”\n13তাৰ পৰা চমূৱেল চৌলৰ ওচৰলৈ আহিল, চৌলে তেওঁক ক’লে, “আপুনি যিহোৱাৰ আশীৰ্ব্বাদ-প্ৰাপ্ত হওঁক; মই যিহোৱাৰ আজ্ঞা পালন কৰিলোঁ।”\n14চমূৱেলে ক’লে, “তেন্তে মোৰ কাণত মেৰ আৰু ছাগলীৰ বেবেনি হৈছে কিয়? আৰু গৰুৰ হেম্বেলনি মই শুনিছোঁ, কিয়?”\n15চৌলে ক’লে, “সেইবোৰ অমালেকীয়া সকলৰ পৰা অনা হৈছে; কিয়নো নিজ ঈশ্বৰ যিহোৱাৰ উদ্দেশ্যে বলিদান কৰিবৰ কাৰণে লোকসকলে উত্তম উত্তম মেৰ ও ছাগলী, আৰু উত্তম উত্তম গৰু ৰাখিলে; কিন্তু অৱশিষ্টবোৰ আমি ধ্বংস কৰিলোঁ।”\n16চমূৱেলে চৌলক ক’লে, “ৰ’বা, যোৱা ৰাতি যিহোৱাই মোক যি ক’লে, তাক মই তোমাক কওঁ।” চৌল তেওঁক ক’লে, “কওক!”\n17চমূৱেলে ক’লে, “যদিও তুমি নিজৰ দৃ্ষ্টিত সৰু আছিলা, তথাপি ইস্ৰায়েলৰ ফৈদ সকলৰ মাজত তোমাক মুখ্য কৰা নহ’ল নে?” আৰু যিহোৱাই তোমাক ইস্ৰায়েলৰ ওপৰত ৰজা অভিষেক কৰিলে।\n18যিহোৱাই তোমাক তোমাৰ পথত পঠাই দি ক’লে, যোৱা পাপী লোকসকলক সম্পূৰ্ণভাৱে ধংস কৰা, আৰু অমালেকীয়াসকল সম্পূৰ্ণ ভাৱে ধ্বংস নোহোৱালৈকে তেওঁলোকৰ বিৰুদ্ধে যুদ্ধ কৰা।\n19তেনেহলে তুমি যিহোৱাৰ বাক্য কিয় পালন কৰা নাছিলা, কিন্তু তাৰ পৰিবৰ্তে কিয় লুট কৰা বস্তু জব্দ কৰি যিহোৱাৰ দৃষ্টিত কিয় পাপ কৰিলা?”\n20চৌলে চমূৱেলক ক’লে, “মই অৱশ্যে যিহোৱাৰ বাক্যলৈ পালন কৰিলোঁ। আৰু যিহোৱাই মোক যি বাটেদি পঠাইছিল, সেই বাটেদি গ’লো। অমালেকৰ ৰজা অগাগক মই বন্দী কৰিলোঁ, আৰু অমালেকীয়াসকলক সম্পূৰ্ণভাৱে ধ্বংস কৰিলোঁ।\n21কিন্তু লোকসকলে গিলগলত আপোনাৰ ঈশ্বৰ যিহোৱাৰ উদ্দেশ্যে বলিদান কৰিবৰ অৰ্থে সম্পূৰ্ণভাৱে ধংস কৰিবলগীয়া বস্তুৰ মাজৰ পৰা উত্তম যি ভাগ, যেনে মেৰ, ছাগলী, আৰু গৰু আনিলে।”\n22চমূৱেলে ক’লে, “যিহোৱাৰ বাক্য পালন কৰিলে যেনেকৈ তেওঁ সন্তুষ্ট হয়, তেনেকৈ হোম আৰু বলিদানত জানো তেওঁ সন্তুষ্ট হ’য়? বলিদানতকৈ আজ্ঞাপালন কৰা উত্তম, আৰু মেৰৰ তেলতকৈ বাক্য শুনা উত্তম।\n23কিয়নো বিদ্ৰোহ আচৰণ কৰা, মঙ্গলচোৱা পাপৰ তুল্য; আৰু আঁকোৰগোঁজ হোৱা, পাপিষ্ঠ আৰু অসাধু কাৰ্যৰ দৰে, - কাৰণ তুমি যিহোৱাৰ বাক্য অগ্ৰাহ্য কৰিলা, সেয়ে তেৱোঁ তোমাক ৰজা পদৰ পৰা অগ্ৰাহ্য কৰিলে।”\n24তাৰ পাছত চৌলে চমূৱেলক ক’লে, “মই পাপ কৰিলোঁ; কিয়নো যিহোৱাৰ আজ্ঞা আৰু আপোনাৰ বাক্য লঙ্ঘন কৰিলোঁ; কাৰণ মই লোকসকলক ভয় কৰি তেওঁলোকৰ কথা শুনিলোঁ।\n25এতিয়া, মই বিনয় কৰোঁ, মোৰ পাপ ক্ষমা কৰক আৰু আপুনি মোৰ লগত ঘুৰি আহক যাতে মই যিহোৱাৰ প্ৰশংসা কৰিব পাৰোঁ।”\n26চমূৱেলে চৌলক ক’লে, “মই তোমাৰ লগত ঘুৰি নাযাওঁ; কিয়নো তুমি যিহোৱাৰ বাক্য অগ্ৰাহ্য কৰিলা, আৰু যিহোৱায়ো তোমাক ইস্ৰায়েলৰ ওপৰত হোৱা ৰজাপদৰ পৰা অগ্ৰাহ্য কৰিলে।”\n27যেতিয়া চমূৱেলে যাবলৈ মুখ ঘূৰালে, তেতিয়া চৌলে তেওঁৰ কাপোৰৰ আগভাগ ধৰিলে, আৰু সেইয়া ফাতি এৰাই গ’ল।\n28চমূৱেলে তেওঁক ক’লে, “যিহোৱাই আজি তোমাৰ পৰা ইস্ৰায়েলৰ ৰাজত্ব টানি ফালিলে, আৰু তোমাতকৈয়ো উত্তম তোমাৰ এজন চুবুৰীয়াক দিলে।\n29আৰু ইস্ৰায়েলৰ যিহোৱাই কেতিয়াও মিছা কথা নকয়, বা তেওঁ মন সলনি নকৰে; কাৰণ তেওঁ মানুহ নহয় যে তেওঁ মন সলনি কৰিব।”\n30তেতিয়া চৌলে ক’লে, “মই পাপ কৰিলোঁ; তথাপি মই বিনয় কৰোঁ, বৃদ্ধ লোকসকলৰ আৰু ইস্ৰায়েলৰ আগত মোৰ মান ৰাখক। মোৰ লগত ঘুৰি আহক, তাতে মই যেন আপোনাৰ ঈশ্বৰ যিহোৱাৰ প্ৰশংসা কৰিব পাৰোঁ।”\n31সেয়ে চমূৱেলে চৌলৰ পাছত ঘুৰি গ’ল, আৰু চৌলে যিহোৱাৰ প্ৰশংসা কৰিলে।\n32তাৰ পাছত চমূৱেলে ক’লে, “অমালেকৰ ৰজা অগাগক মোৰ ওচৰলৈ আনা।” অগাগে আনন্দ মনেৰে তেওঁৰ ওচৰলৈ আহিল, আৰু ক’লে, “নিশ্চয় মৃত্যু যন্ত্ৰণা দূৰ হ’ল।”\n33চমূৱেলে উত্তৰ দি ক’লে, “যিদৰে তোমাৰ তৰোৱালে অনেক মহিলাক সন্তানহীনা কৰিলে, সেইদৰে মহিলাসকলৰ মাজত তোমাৰ মাতৃও সন্তানহীনা হ’ব।” এইদৰে কৈ, চমূৱেলে গিলগলত যিহোৱাৰ সন্মুখত অগাগক ডোখৰ ডোখৰ কৰি কাটিলে।\n34তাৰ পাছত চমূৱেল ৰামালৈ গ’ল আৰু চৌল গিবিয়াত থকা নিজৰ ঘৰলৈ গ’ল।\n35কিন্তু তেতিয়াৰে পৰা মৃত্যুলৈকে চমূৱেলে চৌলক পুনৰ দেখা নকৰিলে, কাৰণ চমূৱেলে চৌলৰ বাবে শোক কৰিলে। আৰু যিহোৱাই ইস্ৰায়েলৰ ওপৰত চৌলক যে ৰজা পাতিলে, তাৰ বাবে তেওঁ বেজাৰ কৰিলে।\n< 1 চমূ 14\n1 চমূ 16 >


সামূহিক গতিশীলতা | নীৰ নিৰ্মল পৰিযোজনা, অসম (বিশ্ব বেঙ্কৰ সাহায্যপ্ৰাপ্ত প্ৰকল্প) | অসম চৰকাৰ, ভাৰত\nHome ❯ সামূহিক গতিশীলতা\nনীৰ নিৰ্মল পৰিযোজনা আঁচনিখন হ’ল লক্ষ্য কৰা ৰাজ্য সমূহত বিকেন্দ্ৰীকৃত সেৱা প্ৰদানৰ জৰিয়তে নিৰ্বাচিত গ্ৰাম্য সমাজত নলীৰে পানী যোগান ধৰা আৰু স্বাস্থ্য প্ৰণালীৰ উন্নয়ন সাধন কৰা। এই লক্ষ্যত উপনীত হবলৈ হলে প্ৰকল্পটোই কেইবাটাও বাটেৰে গৈ কাৰিকৰী আৰু সামাজিক দিশকে ধৰি আচঁনিখন কাৰ্য্যকৰী কৰণ, প্ৰকল্পটোৰ কাৰ্য্য সম্পাদন আৰু প্ৰতিপালন কৰা আৰু মূলতঃ ৰাইজৰ সহযোগৰ ওপৰত দৃষ্টিপাত কৰি, প্ৰাথমিক ভাৱে পুজি যোগাওঁতা সকলৰ মাজত স্বচ্ছতা আৰু নিজ স্বত্ব সাব্যস্ত কৰোৱা। প্ৰকল্পটোৰ কাৰিকৰী কুশলতাখিনি প্ৰধানকৈ জনস্বাস্থ্য কাৰিকৰী বিভাগে দিব—আনহাতে সামাজিক আৰু আনুস্থানিক সংগঠনকাৰী আৰ্হিৰ দ্বাৰা।\nৰাজহুৱা সংগঠনকাৰী বিলাক হৈছে অতি উত্তম সমাজ সংগঠনকাৰী যিজনে সমাজৰ মানুহখিনিৰ স্বভাৱেই সলনি কৰি দিব পাৰে। ৰাজহুৱা সংগঠনকাৰী বিলাকক জনসাধাৰণক সংগঠন কৰিবলৈ নজৰত ৰখা হয় আৰু জনসাধাৰণে এন.এন.পি. ৰ অধীনত উন্নত পানী যোগান আৰু পয়ঃ প্ৰণালীৰ সুবিধা ভোগ কৰাত এই সংগঠক সকলে মূল ভূমিকা লয়। প্ৰকল্পটোৰ লক্ষ্যত উপনীত হবলৈ বুলি সহায়-সাহায্যৰ দাবীক উত্সাহিত কৰিবৰ বাবে সমাজ সংগঠক সকলক সমাজ সংগঠনৰ কামত আগবঢ়াই দিয়া হয়, লগতে প্ৰকল্প স্থাপিত জিলাৰ সমূহ জনগনক ধাৰণা সলনি কৰি কৰ্মৰত হবলৈ সমাজিক ভাৱে সংগঠিত কৰা হয়। বিভাগটো, জি.পি.ডব্লিউ.এছ.চি. আৰু জন সাধাৰণৰ মাজত এই জনসাধাৰণৰ সংগঠক সকল হ’ল মুঠৰ ওপৰত একোখন দলং। পানী যোগান আৰু পয়ঃপ্ৰণালী আচঁনিখনে এন.এন.পি. ৰ অধীনত আগবঢ়োৱা সেৱাৰ বিষয়ে জনতাৰ মাজত সজাগতা আনৰ বাবে তেওঁলোক একেবাৰে আগত স্থান লয়।\nসমাজ সংগঠক সকলক নিয়োগ কৰিবলৈ আৰু তেওঁলোকৰ চিনাক্ত কৰি নিৰ্বাচন কৰিবলৈ এক প্ৰণালীবদ্ধ পদ্ধতি অৱলম্বন কৰা হৈছে। প্ৰাৰ্থী বিলাকক এক নতুনকৈ উদ্ভাৱন কৰা আৰু অংশীদাৰ কৰাবলৈ এক নিৰ্বাচন পদ্ধতি উলিওৱা হৈছে য’ত প্ৰাৰ্থীজনৰ নেতৃত্বৰ গুণ,যোগাযোগৰ কৌশল, কৰ্মস্পৃহা দলীয় কৰ্মৰ যোগ্যতা, বক্তৃতা দিয়াৰ ক্ষমতা, আৰু আগ্ৰহ নিৰ্দ্ধাৰণ কৰা হয়। তাৰ পিছত নিৰ্বাচিত সমাজ সংগঠক বিলাকক প্ৰচুৰ আবাসিক প্ৰশিক্ষণ দিয়াৰ পিচত গাঠনিযুক্ত ক্ষেত্ৰীয় কৰ্মত নিয়োজিত কৰা হয়। সূচনা কৰা আচঁনি, আৰু ক্ষেত্ৰীয় কৰ্মখিনি এনেকৈ প্ৰস্তুত কৰা হয় যাতে ই সমাজ সংগঠক জনক প্ৰকল্পটোৰ কাৰ্য্যকৰী কৰণত স্থানীয় সমল ব্যক্তি হিচাপে ধৰিব পৰা হয়\nপ্ৰতিখন প্ৰকল্পাধীন গাওঁ পঞ্চায়তৰ দুজনকৈ সমাজ সংগঠক আছে,-১ জন পুৰুষ আৰু-১ গৰাকী মহিলা ; এওঁলোকক অংশীদাৰ নিৰ্বাচন পদ্ধতিৰে নিৰ্বাচিত কৰা হয়। গতিকে ১ ম দলত থকা ৬৩ খন গাওঁ পঞ্চায়তত নিৰ্বাচিত আৰু কৰ্মত নিয়োজিত সমাজ সংগঠকৰ সংখ্যা হব ১২৬ জন। একে পশ্চাদপট আৰু একে কৰ্ম কৰি অহা বাবে এইটো দেখা গৈছে যে এওঁলোকে এওঁলোকৰ অভিজ্ঞতা এই প্ৰকল্পটোত ঠাইখুৱাই খটুৱাই প্ৰথম শাৰীৰ কৰ্মী আৰু উপভোক্তা হব পাৰিব।\nএই পৃষ্ঠা অন্তিমবাৰ আপডেট কৰা হৈছিল: 24 Feb 2022\nদৰ্শনকাৰীৰ গণনা: 81408


ৱিকিউৎস:কেন্দ্ৰীয় আলোচনা/সহায় - ৱিকিউৎস\n< ৱিকিউৎস:কেন্দ্ৰীয় আলোচনা\n←কেন্দ্ৰীয় আলোচনা কেন্দ্ৰীয় আলোচনা (সহায়)\nকেন্দ্ৰীয় আলোচনা ৱিকিউৎসৰ মূল আলোচনা পৃষ্ঠা। অভিজ্ঞ ৱিকিমিডিয়ানৰ সহায় ল'বলৈ এই পৃষ্ঠাটো ৰখা হৈছে। ইয়াত মুকলিভাৱে আপোনাৰ প্ৰশ্ন সুধিব পাৰে বা মন্তব্য লিখিব পাৰে। আপুনি যিকোনো সক্ৰিয় আলোচনাত অংশ ল'ব পাৰে বা এটা নতুন আলোচনা আৰম্ভ কৰিব পাৰে। ইং ৱিকিউৎসৰ স্বেচ্ছাসেৱকসকলক #wikisource IRC চেনেলত পাব (এক ৱেব ক্লায়েণ্ট উপলব্ধ)।\nআপুনি আমাৰ সহায় পৃষ্ঠা আৰু সততে উদিত প্ৰশ্নবোৰ চাইছেনে?\nঅসমীয়া ৱিকিপিডিয়া সম্বন্ধেসম্পাদনা কৰক\nমই অসমীয়া ৱিকিপিডিয়াৰ প্ৰতি আকৃষ্ট আৰু সেয়ে মই ইয়াৰ সম্পাদনাৰ লগত জড়িত বিভিন্ন ধৰনৰ কাম কাজত সহযোগ কৰিবলৈ ইচ্ছা প্ৰকাশ কৰিছোঁ। গতিকে কোনোধৰণৰ পৃষ্ঠা সম্পাদনা কৰিব লগীয়া থাকিলে মোক জনাব পাৰে। আৰু মই এজন অসমীয়া সাহিত্যকৰ কিছুমান লিখনি ৱিকিপিডিয়াৰ পৃষ্ঠাত প্ৰকাশ কৰিব খোজো।এই ক্ষেত্ৰত মোক পৰামৰ্শ দিব পাৰে। "2409:4065:E91:E521:E828:10AB:A285:69D5 ২০:০৬, ২২ ছেপ্টেম্বৰ ২০১৯ (IST)".\nএইখন মুক্ত পুথিভঁৰাল অসমীয়া ৱিকিউৎসহে। অসমীয়া ৱিকিপিডিয়াত প্ৰবন্ধ (বিশ্বকোষীয়) লিখিব বা সম্পাদনা কৰিব খুজিলে https://as.wikipedia.org ঠিকনালৈ যাওক। ৱিকিউৎসত কপিৰাইটযুক্ত লেখা প্ৰকাশ কৰিব বিচাৰিলে কিছুমান নীতি-নিয়ম আছে। "সহায়:আপল'ড#কপিৰাইটযুক্ত সৃষ্টিৰ আপল'ড"ত এবাৰ চকু ফুৰাওক। কপিৰাইট উকলিলে সহজে সেয়া ৱিকিউৎসত অন্তৰ্ভুক্ত কৰিব পাৰি। Gitartha.bordoloi (talk) ২১:১৪, ২২ ছেপ্টেম্বৰ ২০১৯ (IST)\n"https://as.wikisource.org/w/index.php?title=ৱিকিউৎস:কেন্দ্ৰীয়_আলোচনা/সহায়&oldid=40559"ৰ পৰা অনা হৈছে\nLast edited on ২২ ছেপ্টেম্বৰ ২০১৯, at ২১:১৪\nএই পৃষ্ঠাটো শেষবাৰৰ কাৰণে ২২ ছেপ্টেম্বৰ ২০১৯ তাৰিখে ২১:১৪ বজাত সলনি কৰা হৈছিল।


মইনাহঁত মৰম লবা দেই | তোমালোক ভালে কুশলে আছা নিশ্চয় | তোমালোকৰ মৰমৰ বাবেই কিজানি মইও ভালে আছো | তোমালোক আজিৰ শিশু, কাইলৈ হ'বা তোমালোক দেশৰ নাগৰিক | তোমালোকে দেশৰ শাসনভাৰ কান্ধপাতি ল'ব লাগিব | কোনে জানে তোমালোকৰ মাজৰ পৰাই আমি দ্বিতীয় গৰাকী আব্দুল কালাম , সৰ্ব্বেপল্লী ৰাধাকৃষ্ণন, নৰেন্দ্র মোডী নোলাব ? তাৰবাবে মইনাহঁত তোমালোক হ'ব লাগিব অধ্যৱসায়ী , অনুসন্ধিৎসু মনৰ অধিকাৰী , অধ্যয়ন পিপাসু | যত্ন কৰিলেহে ৰত্ন পায় | শুইথকা শিয়ালে হাঁহ ধৰিব পাৰে জানো ? নিশ্চয় নোৱাৰে | আমাৰ চকুৰ আগেদি নীলা আকাশেদি উৰি যোৱা সেই চৰাই থপিয়াই ধৰি অনাৰ প্রয়াস কৰিব লাগিব নহয় জানো ?\nপুনৰ কওঁ তোমালোক আজিৰ শিশু | তোমালেকক লৈ আমি গৌৰৱ কৰিব পাৰো | কাৰণ তোমালোকে আজিৰ তোমালোকৰ বয়সত যিমান কথা জানা , যিমান কথা জানিবৰ বাবে পৰিবেশে তোমালোকক সুবিধা দিছে আমাৰ সময়ত এইবোৰ সপোনৰ অগোচৰ আছিল | চোৱা , বৰ্তমান সমগ্র দেশৰ পৰিস্থিতি তোমালোকে কোনেও নজনা নহয় | আমি কোনেও পাঠ গ্ৰহণৰ বাবে বিদ্যালয়লৈ যাব পৰা নাই , আমাৰ বন্ধু , বান্ধৱী সকলক লগ পাব পৰা নাই , আমাৰ শ্রদ্ধাৰ শিক্ষাগুৰু সকলক লগ পাব পৰা নাই | কিন্তু চাৰ বাইদেউ ষসকলে তেওঁলোকে ঘৰত থাকিয়েই আমাক নিয়মিত পাঠদান দি আছে | একেবাৰে নোহোৱাতকৈ কিবা অলপ হ'লেও আমি পাইছো , আমি শিকিছোঁ | কিন্তু আমাৰ দিনত এইবেৰ এটা সপোন আছিল |\nমইনাহঁত মই তোমালোকক কওঁ , তোমালোক প্রত্যেকেই পুৱা উঠিয়েই সদাই এটা কথা মনতে আওৰাই লবা I haveaDream. অৰ্থাত মোৰ এটা সপোন আছে | কি সপোন ? ৰাতি বিছনাত শুই শুই টোপনিত দেখা সপোন নহয় |\nসপোন সেই সপোন যি সপোনে তোমালোকক শুবলৈ নিদিয়ে | কিবা এটা হোৱাৰ সপোন , সু নাগৰিক হোৱাৰ সপোন , ভাল মানুহ হোৱাৰ সপোন | যি সপোনৰ ফলত তোমালোকৰ চাৰ বাইদেউহঁতে ক'ব পাৰে সেই মহাকাশ বিজ্ঞানী অমৰজ্যেতি মোৰ ছাত্র , মা- দেউতাহঁতক আনে প্রসংশা কৰি ক'ব সন্তান হব লাগে আপোনালোকৰ সন্তানৰ দৰে , ৰাষ্টাই দি যেতিয়া তোমাৰ মা বা দেউতা গৈ থাকিব তেতিয়া লোকে ক'ব সেয়া আমেৰিকাৰ ৰাষ্ট্রদূত পল্লৱৰ দেউতাক ।তেতিয়া ভাবা চোন তোমাৰ দেউতাৰাৰ কেনে লাগিব ?\nমইনাহঁত তাৰ বাবে লাগিব তোমালোকৰ যথেষ্ট কষ্ট, ত্যাগ, সাধনা, অধ্যৱসায় ,মনোবল আৰু লক্ষ্য | মনত এই ভাৱ স্থায়ী কৰিব পাৰিলে তুমি শুব পাৰিবা জানো ?\nআজিলৈ আহোঁ পাৰিলে পৰৱৰ্তী দিনত আমি লগ হ'ম | এনে বহু আশাৰে তোমালোকৰ....\n( খুড়া )


April 2014 - খ্রীষ্ট অসম\nঈশ্বৰৰ আইন – ৬ – নৰ-বধ নকৰিবা\nসকল মানুহে জানে যে হত্যা কৰা মন্দ হয়, তথাপি আমাৰ পৃথিৱীত প্ৰতি দিনে হত্যা কৰা হয়। উদ্ধাৰ পোৱাৰ পুৰ্ব্বে সকলোৱে অন্তৰত হত্যাকাৰী হয় আৰু খুব সহজে সিহঁতৰ খং আৰু ঘিণ উঠে। মানহৰ ভিতৰত হত্যাৰকাৰীৰ সব্দ, হত্যাৰকাৰীৰ চিন্তা, আৰু হত্যাৰকাৰীৰ কাম আছে। আমি সকলোৱে পাপী আৰু আমাৰ বাবে খ্ৰীষ্টৰ জীৱন খুব প্ৰয়োজন। কেৱল খ্ৰীষ্টৱে খং-ভাবৰ পাপ আৰু হত্যা কৰাৰ পাপৰ পৰা আমাক মুক্ত কৰিব পাৰে আৰু আমাক প্ৰেম কৰিবলৈ শিকায় দিব পাৰে। আচলতে খ্ৰীষ্টান মানুহৰ আটাইতকৈ ডাঙৰ উদাহৰণ এই আইন নহয় […]\nঈশ্বৰৰ আইন – ৫ – পিতৃ-মাতৃক সন্মান কৰা\nপিতৃ-মাতৃক সন্মান কৰা মানে কি? যদি তুমি এই আইন উলঙ্ঘন কৰিছিলা তেন্তে যেন খ্ৰীষ্টৱে তোমাকো ধোব তোমাক লাগে। তাৰ উপৰি, যদি কাৰোবাৰ পৰিয়াল হিন্দু বা মুছলমান হয় আৰু সিহঁতে খ্ৰীষ্টক অনুসাৰন কৰিবলৈ নিজৰ ধৰ্ম্ম ত্যাগ কৰিব বিচাৰে, তেনেহলে কেনেকৈ সিহঁতৰ দেউতামা সন্মান কৰিব? মূল বাইবেল পদ হ‘ল – যাত্ৰাপুস্তক ২০:১২ “তোমাৰ ঈশ্বৰ যিহোৱাই তোমাক যি দেশ দিছে, সেই দেশত তোমাৰ আয়ুস দীঘল হবৰ নিমিত্তে, তুমি তোমাৰ পিতৃ-মাতৃক সন্মান কৰিবা। “


বুকুৰ আপোন মানুহবোৰ (ৰঞ্জু শৰ্মা) - সাহিত্য ডট অৰ্গ\nকিতাপখনৰ কথা ভালকৈ মনত নাই যদিও শ্ৰদ্ধেয়া মামনী ৰয়ছম গোস্বামী বাইদেউয়ে সেই কিতাপখনত লিখা কথাখিনিৰ সাৰমৰ্ম খিনিয়ে এতিয়াও মাজে মাজে মনলৈ আহি ভুমুকিয়াই থাকে৷ মানুহৰ মনৰ অভ্যন্তৰত সকলো সময়তে হেনো কিছুমান ভয়ে আহি খুন্দা মাৰি থাকে৷ …মৃত্যুৰ ভয়৷ … আপোনজনক হেৰুওৱাৰ ভয়. …প্ৰিয়জনক হেৰুওৱাৰ ভয়….নিজক হেৰুওৱাৰ ভয়৷ আমাৰ উশাহৰ স’তে বান্ধ খাই থকা মানুহবোৰ হঠাৎ যদি এদিন নোহোৱা হৈ যায়, নতুবা একেল’গে বাট বুলো বুলি হাত ধৰা সংগীজন যদি হঠাৎ এদিন হাত এৰি আঁতৰি যায়! ! ! কিতাপখনত উল্লেখ কৰা মতে শ্ৰদ্ধেয়া মামনী বাইদেউৰ মনতো হেনো সকলো সময়তে নিজৰ মাক দেউতাকক হেৰুওৱাৰ ভয় এটাই উকমুকাই থাকিছিলহি৷\nবহুত সৰুতে ককাক দেখিছিলো, খুৱ ওখ মানুহজন কুজা হৈ লাখুটি এডালত ধৰি কপা কপা খোজেৰে চোতালতে ঘূৰি থাকে, লাহে লাহে, … ওখ চাপৰবোৰত ককালতে হাতখন দি খুৱ কষ্টকৈ উঠা ন’মা কৰে, , , দেহৰ প্ৰটিতো ভাজতে যেন আস: উস: আস্ফুট কেকনি৷ বাৰান্দাৰ এচুকৰ আৰামী চকীখনত বহি প্ৰায় অকামিলা হোৱা ঘোলা চকুহালেৰে জোৰকৈ মানুহবোৰ চিনিবলৈ চেষ্টা কৰে৷ .. তাৰ পিছত লাহে লাহে আৰু লাখুটিডালৰো কাম নোহোৱা হৈ আহে, বিছনাখনকে সাৰথি কৰি লৈ সেইখনতে শুই বহি থাকে দিনটো৷ প্ৰতিবাৰ ককাৰ ঘৰলৈ গ’লে অনুভৱ হয় ওখ পাখ ককাজন যেন লাহে লাহে সৰু হৈ আহিছে, গাটো যেন কোচ খাই আহি চুটি হৈ পৰিছে৷ বহলকৈ মেলি ধৰা চকুহালৰ শূন্য দৃষ্টিত যেন এটাই কাতৰতা…. ‘ হে ভগৱান মোক লৈ যোৱা’৷ … এনেকৈয়ে এদিন ককা শুই থকা সেই বিছনাখন উদঙ হয়, ঘৰখনৰ ভিতৰ-বাহিৰে গুনগুনাই থকা ককাৰ লাখুটিডালৰ টক টক শব্দবোৰ ও নোহোৱা হয়৷ ….\nককাক মোৰ জীৱনত বহুত ক’ম সময়ৰ বাবে ল’গ পাইছিলো, সেয়াও প্ৰায় অবুজন বয়সতে৷ সেয়ে ককাৰ সতে মোৰ মানসিক সম্পৰ্ক গঢ়ি উঠা নাছিল, ককাৰ মৃত্যুও পাহৰিলো অতি সোণকালে৷ কিন্তুু ককাক দেখাৰ পিছত বুঢ়া মানুহৰ সাঁচ এটি যেন মনতে ৰৈ গ’ল৷\nবৰদেউতা আৰু বৰমা মোৰ বাবে ককা-আইতা সদৃশ৷ … তেওঁলোকৰ এটি এটি পল, এটি এটি ক্ষণৰ সান্বিধ্যৰ স’তে মই ডাঙৰ হৈছো৷ অন্তৰৰ প্ৰটিতো কোঁহে কোঁহে তেওঁলোকৰ উপস্থিতি অনুভৱ কৰো মই ঠিক মোৰ মা-দেউতাৰ দৰেই৷ .. আশীৰ্ধ বৰমা-বৰদেউতাক যেতিয়া মানুহে বুঢ়া বুলি কয়, হাহাকাৰ কৰি উঠে মন, সৰুতে দেখা ককাৰ বুঢ়া সাচঁখনত যে কেতিয়াও কল্পনাও কৰিব নোৱাৰো মই তেওঁলোকক৷ আনে নেদেখাকৈ মনে মনে লক্ষ্য কৰো, কপিছে নেকি বাৰু বৰদেউতা-বৰমাৰ খোজবোৰ, উশাহ নিশাহবোৰ বাৰু গধূৰ হৈ আহিছে নেকি, , ওখ-চাপৰবোৰত পাৰ হওঁতে ওলাই আহিছে নেকি বাৰু অন্যমনস্ক কেকনি একোটা৷ …মনটোৱে বুজিও নুবুজাৰ ভাও লয়, চকুহালে দেখিও যেন দেখিবলৈ নিবিচাৰে দেখিবলৈ নোখোজা কথাবোৰ৷ খঙ উঠিছিল বহুত সেই মানুহবোৰলৈ যিবোৰে আপোন মানুহবোৰক বুঢ়া বুলি কৈছিল৷\nবিয়া হৈ বহুত আতঁৰলৈ গুছি অহাৰ পিছত প্ৰতিদিনেই ফোনত কথা পাতো, কথাবোৰতকৈও আচলতে তেওঁলোকৰ মাতবোৰ বুজিবলৈ চেষ্টা কৰো, যেন মাতটো শুণিলেই বুজি পাম কিমান বুঢ়া হৈছে তেওঁলোক৷ এদিন এনেকৈ্য়ে হঠাৎ বৰমা আঁতৰি গ’ল৷ মাতবোৰ কপা নাছিল, খোজবোৰতো কেকনি উঠা নাছিল, তথাপি বৰমা আতৰি গ’ল৷ বৰমা আতঁৰি যোৱা ঘা-ডোখৰ তেজাল হৈ থকাৰে পৰা বৰদেউতাৰ মাতবোৰ বেছি মনযোগেৰে শুণিবলৈ ল’লো৷ এটি এটি কথাৰ এটি এটি তৰংগ যেন খুলি খুলি চাম৷ কথাবোৰ ভাগৰুৱা হোৱাৰ দিনাখন শংকিত হৈ উঠে মন৷ অনিচ্ছাস্বত্বেও বৰদেউতাক ককাৰ বুঢ়া সাচঁখনত বহুৱাই তুলনা কৰো বাৰে বাৰে৷ আমাৰো যে মনবোৰ! ! সচাঁকৈয়ে ইমান আচৰিত৷ …সকলো জানিও সকলো বুজিও ইমান সহজতে ফুচুলাই থব পাৰি৷ ময়ো মনটোক ফুচুলাই থও, নাই বৰদেউতা এইয়াও বুঢ়া হোৱা নাই৷\nঅসমৰ বাহিৰলৈ থাকিবলৈ অহাৰে পৰা মা-দেউতাৰ সান্বিধ্য পাও বছৰত মাথো এবাৰ৷ ক্ষন্তেকৰ সান্বিধ্যৰ অনুভৱখিনি বুকুতে ভৰাই লৈ আহো বাকী গোটেই বছৰটোৰ বাবে৷ দুচকুত সানি লৈ অহা আপোনজনৰ প্ৰতিচ্ছৱিবোৰ গোটেই বছৰ খুলি খুলি চাও৷ প্ৰতিদিনে ফোনৰে হোৱা কথাবোৰৰ মাজত ঘুকুটিয়াই ফুৰো তেওঁলোকৰ কুশল বাৰ্তা৷\nআজিকালি যেতিয়া দেউতাৰ স’তে ফোনত কথা পাতো কব নোৱাৰাকৈয়ে দেউতাৰ মাতবোৰ মোৰ বৰদেউতাৰ মাত যেন লাগে৷ অলপ যেন ভাগৰুৱা, অলপ কষ্টেৰে কৱ খোজা৷ দেউতাৰ কথাবোৰতকৈ যেন কথাৰ সুৰবোৰহে বেছি মনোযোগ দি শুণি থাকো৷ ককাৰ বুঢ়া সাচখন আকৌ মনতে আহি বাহ লয়৷ নাই, দেউতাক যে কেতিয়াও দুৰ্বল ৰূপত দেখাৰ অভ্যাসেই নাই! ! … দুৰু দুৰু ভয় এটা আহি অগা-দেৱা কৰি ফুৰে সকলো সময়তে, বৰদেউতা যদি ককা হৈ যায়! ! দেউতা যদি বৰদেউতা হৈ যায়! ! ! খুৱ মন যায় মাজে মাজে…প্ৰিয় মানুহবোৰক জীৱনলৈকে সাঁচি থব পৰা হ’লে! ! ..\n← দীপাৱলী, সৰুকণৰ মাকৰ চাৰি পো আৰু মই (সূৰ্য্য বৰা)\nভ্ৰাম্যমান থিয়েটাৰত আধুনিকতাৰ পৰশ (নয়ন দেৱ চৌধুৰী) →


বৰলাৰ প্ৰেম – মণিকা এম কাশ্যপ – ফটাঢোল\nতেৰা বন যাওংগা…\nএকেবাৰে লেটেষ্ট গানৰ শব্দত অনুজ টোপণিৰ পৰা সাৰ পাই গ’ল। এলাৰ্ম টিউন ৰোমাণ্টিক নাৰাখিবনো কিয়? তাৰ জীৱনো এতিয়া ফেচবুকৰ কৃপাত কবিৰ সিঙতকৈ কম ৰোমাণ্টিক নহয়! তিনি মাহৰ আগতেই ফেচবুকত চিনাকি অনন্যাৰ লগত এতিয়া তাৰ দুৰ্ঘোৰ প্ৰেম!আগত তালৈ হোৱাটচ এপত আহিছিল “অমুক মন্দিৰত পূজাৰীক আজি ভগৱানে সপোনত দেখাইছে…, এই মেছেজটো ১০ জনলৈ ফৰৱাৰ্ড কৰক ন’হলে বিপদ অনিবাৰ্য”। আজিকালি অনুজৰ গ্ৰহ নক্ষত্ৰ ভাল দিশত। ৰাতিপুৱাই “জানু উঠিলা! গুড মৰ্ণিং”… এনেদৰেহে আৰম্ভ হয়। তাৰ প্ৰেম, ভালপোৱা মিঠা নোহোৱা কাটা বিস্কুটৰ দৰে শুকান জীৱনটো, ৰসগোল্লাৰ দৰে হঠাত মিঠা কৰি পেলোৱাৰ বাবে জুকাৰদাকে মনে মনে এশটা মান প্ৰণাম কৰে, প্ৰেমৰ সোৱাদ! আহ! কি বুজিব প্ৰেম নকৰাকেইটাই। আগতে মোবাইলটো টিপি থাকিলে মাকে গালি দিলে মোবাইল থেকেচা মৰা ল’ৰাটোৱে এতিয়া মাকৰ গালিবোৰটো মৌৰ সন্ধান পাবলৈ ধৰিলে।নাপাবনো কিয়? ইফালে যেতিয়া মেচেজ আহিয়েই থাকে সোন, জান, দেহা!.. মৰমৰ মাতবোৰ কাণত বৰষি থাকোঁতে মাকৰ জহনী যোৱা, ধদুৱা এইবোৰ বাক্যবাণ কৰ্ণ গোচৰ নোহোৱাৰ নিচিনা আজিকালি।\nএইডোখৰলৈকে ঠিকেই আছিল, সদাইটো ফেচবুকত প্ৰেম কৰি থাকিলে ন’হব। শব্দটেই ইমান মিঠা প্ৰেম যেতিয়া দুয়ো দুয়োক লগ পালে কিমান ভাল লাগিব।সেয়ে দুয়ো আলোচনা কৰি ১৪ ফেব্ৰুৱাৰী, মানে ভেলেণ্টাইন ডে’ ৰ দিনটোকে ঠিক কৰিলে। এতিয়াও ১৪ ফেব্ৰুৱাৰীলৈ প্ৰায় ১৫ দিন আছে।এইকেইদিন তাৰ বহুত কাম। বাইকখনে বৰ বেয়াকৈ ঘেৰ ঘেৰ শব্দ দিব ধৰিছে, পথাৰত চলা পাৱাৰ টিলাৰৰ মাতটোও ভাল হে চাগে তাৰ বাইকৰ শব্দতকৈ।সেইখন বনাব দিব লাগিব, ৰঘুৰ গেৰেজত। প্ৰথম ডেটৰ কথা সেয়ে অলপ চালিয়া হৈ যাব লাগিব। টি চাৰ্ট কেইটা ৰং উৰি গৈছে। এটা কিনিব লাগিব। অনন্যাই ৰঙা ৰং ভাল লাগে বুলি কৈছিল, গতিকে ৰঙা ৰঙৰ অলপ দামী টি- চাৰ্ট এটা কিনিব লাগিব, পেণ্ট কিনি ২০০০ টকা খেদিব নোৱাৰি। তাৰ লগৰ উজ্জ্বলে নতুন লিভাইছৰ জিন্স এটা লৈছে, সেইটোৰেই চলি যাব। এতিয়া থাকিল চান গ্লাছ, যিমান যি নিপিন্ধিলেও ল’ৰাই চান গ্লাছ আৰু ছোৱালীয়ে লিপছটিক ন’ললে চাল আধৰুৱা হৈ থাকে! আফটাৰ অল প্ৰথম ডেট!!.. চান গ্লাছ এযোৰ অনলাইনতে সি অৰ্ডাৰ কৰি ল’লে। ডিঅ’- চিঅ’ আছেই, টেনচন নাই।\nঅৱশেষত পৰম আকাংক্ষিত ১৪ ফেব্ৰুৱাৰী আহি পালেহি। পুৱা উঠি ধুনীয়াকৈ ডেটল চাবোনে গাতো ধুই ল’লে। ১৫ দিনৰ মূৰতো ঠাণ্ডা দিনত গা নোধোৱা ল’ৰাটোৱে ৯ নৌ বাজোঁতেই গাধোৱা দেখি, মাকে ওচৰ চাপি আহি কপালত হাত থৈ গা মূৰ ঠিকে আছেনে নাই কনফাৰ্ম হৈ গ’লহি। গা ধুই অনুজ সাজ-সজ্জাত লাগি গ’ল। উজ্জ্বলৰ নীলা জিন্স, ৰঙা টি-চাৰ্ট, মুখটো অকণমান ফেয়াৰ এণ্ড হেণ্ডচাম বেছিকৈয়ে সানি ল’লে, ধুনীয়াকৈ বেকব্ৰাছ কৰি অৱশেষত ব্লেক চানগ্লাছযোৰ লগাই ল’লে। ফিনিচিং ডিঅ’ অকণ মাৰি নিজকে ফুল চাইজৰ আইনাখনত চাই নিজকে কিবা বৰুণ ধাৱান টাইপ ফিল এটা আহি গ’ল। চাল পৰিছে!! পৰিবইটো লাগিব অনন্যাওটো কম চালিয়া নহয়! সাজোন কাচোন কৰি থাকোতে ১১-৩০ বাজি গ’ল। তাহাঁতৰ লগ কৰা সময় ১ বজাত “কাঞ্চন ৰেষ্টোৰেণ্ট”। এতিয়াও প্ৰায় ডেৰ ঘণ্টা সময় হাতত আছে তাৰ, যিহেতু ইমান চালিয়া হৈ আছেই গতিকে এই সময়খিনিত ওচৰ পাজৰৰ গাৰ্লচ হোষ্টেল কেইটাৰ ফ্ৰণ্টেৰে দুপাক মৰা ভাল হ’ব বুলি ঠিক কৰি বাইকত কিক্ মাৰিলে।গলিটো পাৰ হৈয়েই বৰুৱা আংকোলৰ কোনোদিন চকুলৈ নোচোৱা ছোৱালীজনীয়ে তালৈ চাই যিটো হাঁ‌হি মাৰিলে তাৰ অনন্যাক পাহৰি নিউ ক্ৰাছেই আহি গ’ল তাইৰ প্ৰতি।কনফিডেন্স লেভেল এটাও বাহিল লগতে, তাক মানে আজি সঁ‌চাই হেণ্ডচম লাগিছে।এইবাৰ বাইক পোনাই দিলে জি.ডি গলীৰ দিশে। তাতো প্ৰায় ৩ টা মান গাৰ্লছ হোষ্টেল আছে। আশা কৰা মতেই প্ৰতিটো হোষ্টেলৰ ছোৱালীবোৰ গেটৰ সন্মুখতেই আছে। আস! সকলোৱেই আজি তাক ঘূৰি ঘূৰি চাইছে। কেইজনীমানে তালৈ চাই হাঁ‌হিছে। মনতে ভাবিলে সি “এতিয়া হাঁ‌হি দেখুৱাই লাভ নাই, অলৰেডি হাৰ্ট অনন্যাক দিয়া হৈ গৈছে! চাল্লা, দিন বেয়া পৰিলে কেউফালেই বেয়া আৰু ভাল পৰিলে কেউফালেই ভাল।\nঘূৰি-পকি ১ ঘণ্টা কেনেকৈ পাৰ হ’ল গমেই নাপালে। ইচ্, অনন্যা চাগে আহি ৰৈ আছেহি। সি বাইক পোনাই ‘কাঞ্চন’ৰ ওচৰ পালেগৈ। ইতিমধ্যে ৰেষ্টোৰেণ্টখন প্ৰেমিক প্ৰেমিকাৰ যোৰাই ভৰি পৰিছে। সি ৰেষ্টোৰেণ্টখনত সোমোৱাৰ লগে লগে প্ৰেমিক লগত থকাৰ পাছতো ছোৱালীবিলাকে তালৈ ৰ’ লাগি চাব ধৰিলে, দুই এজনিয়ে মিছ মিচাই হাঁ‌হিছেও। সি ইমান গুৰুত্ব নিদি ৰেষ্টোৰেণ্টখনত অনন্যাক বিচাৰিব ধৰিলে, হঠাত সি দেখিলে অনন্যা কোবা কুবিকৈ ৰেষ্টোৰেণ্টখনৰ বাহিৰলৈ ঢাপলি মেলিছে। সিও তাইৰ দিশলৈ গতি কৰিলে, কিন্তু তাইৰ ওচৰ চাপে মানে তাই স্কুটী কিক্ মাৰি বহু দূৰ পালেগৈ। সি একো ধৰিবই নোৱাৰিলে কি হৈ গ’ল! কিয় তাই তেনে আচৰণ কৰিলে! হয়তো লাজ কৰিবও পাৰে সেয়েহে এইবাৰ সি তাইৰ মোবাইল নাম্বাৰ ডায়েল কৰিলে, কিন্তু অলৰেডি তাই তাৰ নাম্বাৰ ব্লক লিষ্টেড কৰিলে। কি কৰিব উপাই নাপাই ওচৰতে থকা চেলুনখনতে দাড়ী কেইডাল অলপ কাটি লওঁ বুলি সোমাল। চেলুনখনত সোমাৱাৰ লগে লগে তালৈ সকলোৱে চাবলৈ ধৰিলে, চিনাকি কৰ্মচাৰীজনে মাত লগালে-\n: দাদা গ্লাছ কি হ’ল?\n: নতুন হয় কালি অনলাইনত আনিছোঁ।এইবুলি কৈ অনুজে চেলুনৰ আইনা খনত, নিজৰ মুখখন চাবলৈ চেষ্টা কৰিলে।\nউফঃ! কি দেখিছে সি গ্লাছযোৰৰ এখন গ্লাছ নাই, সি মাত্ৰ এখন গ্লাছ থকা ফ্ৰেমটো পিন্ধি ফুৰিছে। উফঃ ৰঙা টি চাৰ্টটোৰ লগত এখন গ্লাছ নথকা ফ্ৰেমটোৰে তাক চাৰ্কাচৰ জকাৰটোতকৈ কম লগা নাই! তাতে গ্লাছযোৰো ক’লা!তাৰ ভৰিৰ তলৰ মাটি নাই যেন অনুভৱ হ’ল। আস, সেইকাৰণে কোনোদিন নমতা তালৈ কেৰাকৈ নোচোৱা ছোৱালীবোৰে তালৈ চাই মিচিকিয়াই হাঁ‌হিছিল!! অনন্যাই মানে সেইকাৰণেই??……\nসি আৰু ভাৱিব নোৱাৰিলে একে টানে গ্লাছযোৰ আজুৰি পেলাই গছকি ভাঙি বাইকত উঠি ঘৰলৈ পোনালে।\n« বিভ্ৰান্তি – সূৰুয আকাশ পাঠক\nমেডিকেলৰ কৌতুক – জিতু শৰ্মা »\nবৰ ৰস পালোঁ। চানগ্লাছেই ঘমৰঘণ্ট লগালে।\nহা হা হা ৷ চাল দিব যাওতে চানগ্লাছেই কাল হ’ল ৷\nkhuuubeeei vallll hoise…..


এই ৰূপত সুশান্ত সিং ৰাজপুতৰ প্ৰাক্তন প্ৰেমিকা অংকিতা লোখণ্ডে, ভাইৰেল হৈ পৰিল ভিডিঅ’sushant-ex-girlfriend-ankita-lokhande-kiss-to-boyfriend-vicky-jain-in-public-video-goes-viral– News18 Assam\nএই ৰূপত সুশান্ত সিং ৰাজপুতৰ প্ৰাক্তন প্ৰেমিকা অংকিতা লোখণ্ডে, ভাইৰেল হৈ পৰিল ভিডিঅ’\nUpdated:September 14, 2020, 2:49 PM IST\nভিডিঅ’টো ভাইৰেল হোৱাৰ পিছতে মিশ্ৰিত প্ৰতিক্ৰিয়াৰ সৃষ্টি হৈছে।\nLast Updated: September 14, 2020, 2:49 PM IST\nৰিয়াৰ সমৰ্থনত মুখ খুলিছে ফাৰহান আখতাৰৰ বান্ধবী শিৱাণী দাণ্ডেকৰে। মন্তব্য কৰিছিল অংকিতা লোখণ্ডেৰ সম্পৰ্কতো। এই কথাৰ উত্তৰো দিছিল অংকিতাই। জামিন আবেদন খাৰিজ হোৱাৰ পিছত এতিয়া ১৪ দিন কাৰাগাৰতে কটাব লাগিব ৰিয়া চক্ৰবৰ্তীয়ে। ৰিয়া চক্ৰবৰ্তী গ্ৰেপ্তাৰ হোৱাৰ পিছত সুশান্তৰ প্ৰাক্তন প্ৰেমিকা অংকিতা লোখণ্ডে পুনৰ সৰব হৈ পৰিছে ছচিয়েল মিডিয়াত।\nঅভিনেত্ৰীগৰাকীয়ে নিজৰ ইনষ্টাগ্ৰামত লিখিছে যে, মই মিডিয়াৰ আগত কেতিয়াও কোৱা নাই যে, সুশান্তক হত্যা কৰা হৈছে! মই কেৱল সুশান্তৰ বাবেই ন্যায় বিচাৰিছিলো। তেওঁৰ পৰিয়ালৰ কাষত আছিলো। মই কেনেকৈ জনাম, সেয়া যে হত্যাকাণ্ড আছিল! মোৰ চিবিআই আৰু মহাৰাষ্ট্ৰ চৰকাৰৰ ওচৰত বিশ্বাস আছে।’ এই পোষ্ট শ্বেয়াৰ কৰি তেওঁ লগতে লিখিছিল যে, ‘২০১৬ চনলৈকে সুশান্তৰ মানসিক অৱস্থা কেনেকুৱা আছিল, মই খিনি কথাহে ক’ব খুজিছিলো। সুশান্তই সকলোৰে আগত কৈছিল যে, তেওঁৰ ডিপ্ৰেশ্যন হৈছে।’ নাম নোলোৱাকৈয়ে অংকিতাই কয় যে, অৱসাদ আছে বুলিয়েই ড্ৰাগছ খাবলৈ দিন নেকি? এয়া কেনেধৰণৰ ভালপোৱা?’\nএই পোষ্ট শ্বেয়াৰ হোৱাৰ পিছতে ভাইৰেল হৈ পৰে। ইয়াৰ লগে লগে শিৱাণীয়ে অংকিতাক উদ্দেশ্য কৰি কয় যে, অংকিতাই ২ ছেকেণ্ডতে ফেমাছ হ’ব বিচাৰিছে। শিৱাণীয়ে লগতে লিখে যে, এজন ৩৪ বছৰৰ পুৰুষে নিছা সেৱন কৰিছে । আৰু সেই দোষ এগৰাকী ২৮ বছৰীয়া যুৱতীৰ ওপৰত জাপিছে। সঁচাকৈ এতিয়াও সমাজত পুৰুষে কৰা দোষৰ বাবে মহিলাকে জগৰীয়া কৰে।’\nকিন্তু এইখিনি সময়তে ছচিয়েল মিডিয়াত ভাইৰেল হৈছে অভিনেত্ৰী অংকিতা লোখণ্ডেৰ বিশেষ ভিডিঅ’। বৰ্তমানৰ প্ৰেমিক ভিকি জৈনৰ সৈতে বিশেষ মুহূৰ্তৰ ভিডিঅ’ ভাইৰেল হৈছে অংকিতাৰ।\n#ankitalokhande with #vickyjain ❤❤ atawedding ofafriend\nA post shared by Viral Bhayani (@viralbhayani) on Apr 24, 2019 at 10:46pm PDT\nএজন বন্ধুৰ অনুষ্ঠানত দুয়োকে একেলগে নৃত্য কৰা দেখা গৈছিল। ভিডিঅ’টো ভাইৰেল হোৱাৰ পিছতে মিশ্ৰিত প্ৰতিক্ৰিয়াৰ সৃষ্টি হৈছে।\nFirst published: September 14, 2020, 2:44 PM IST\nSushanta Singh Rajput


টিক-টকত উদযাপন স্বাধীনতা দিৱস, ভাইৰেল হৈ পৰিল ভিডিঅ’... - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nটিক-টকত উদযাপন স্বাধীনতা দিৱস, ভাইৰেল হৈ পৰিল ভিডিঅ’…\nডিজিটেল ডেস্কঃ সমগ্ৰ দেশবাসীয়েই উদযাপন কৰিছে ৭৩ সংখ্যক স্বাধীনতা দিৱস। লালকিল্লাত প্ৰধানমন্ত্ৰী মোডীয়ে দেশবাসীক সম্বোধন কৰাৰ লগতে গুৱাহাটীৰ খানাপাৰা খেলপথাৰত পুৱা ৯ বজাত ৰাষ্ট্ৰীয় পতাকা উত্তোলন কৰে মুখ্যমন্ত্ৰী সৰ্বানন্দ সোণোৱালে। তাৰমাজতে স্বাধীনতা দিৱস উপলক্ষে ছ’চিয়েল মিডিয়াত ভাইৰেল হৈ পৰিছে কেইটামান ভিডিঅ’।\nটিক-টকতো স্বাধীনতা দিৱস উদযাপন কৰিছে দেশবাসীয়ে। সুন্দৰ সুন্দৰ ভিডিঅ’ বনাই বহু লোকে উদযাপন কৰিছে স্বাধীনতা দিৱস। দেশপ্ৰেমমূলক গীতত একাংশই বনাইছে এই ভিডিঅ’সমূহ। আৰু ব্যাপক হাৰত শ্বেয়াৰ হৈছে টিকটক ভিডিঅ’বোৰ। তাৰেই কেইটমান মান ভাইৰেল হৈ পৰা ভিডিঅ’-\n১. এই ভিডিঅ’টো টিকটত ব্যাপক হাৰত ভাইৰেল হৈ পৰিছে। তিনিজন বন্ধুৱে আকাশৰ ফালে চাই দিছে চেল্যুট। কিয়নো আকাশত দেখা গৈছে ৰাষ্ট্ৰীয় পতাকাখন। এই ভিডিঅ’টো ৩ লাখতকৈও অধিক লোকে লাইক কৰিছে। ক্লিক কৰক তলৰ লিংকটোত-\n২. টিকটকত ভিডিঅ’ হৈ পৰিছে আৰু এটা ভিডিঅ’। এই ভিডিঅ’টো পিছে জনপ্ৰিয় অভিনেতা অক্ষয় কুমাৰৰ ছবি ‘নমস্তে লণ্ডন’ৰ এটা দৃশ্য। য’ত অভিনেতা অক্ষয় কুমাৰে ভাৰতৰ শক্তিৰ বিষয়ে বহিঃৰাষ্ট্ৰৰ এজন লোকক কৈ থকা দেখা গৈছে। ক্লিক কৰক লিংকটো-\n৩. দুজন বন্ধুৱে বনোৱা আৰু এটা ভিডিঅ’ খুবেই ভাইৰেল হৈ পৰিছে টিকটকত। য’ত বন্ধু দুজনে হাতত ত্ৰিৰংগা লৈ দৌৰি থকা দেখা গৈছে। ক্লিক কৰক লিংকটো-\n৪. ব্যাপক হাৰত ভাইৰেল হৈ পৰা আৰু এটা টিকটক ভিডিঅ’, য’ত এগৰাকী যুৱতীয়ে কৈছে- ‘আমাৰ ত্ৰিৰংগা বতাহৰ বাবে উৰি নাথাকে। শ্বহিদ জোৱানসকলে নিজৰ প্ৰাণআহুতি দিয়াৰ বাবে আমাৰ ৰাষ্ট্ৰীয় পতাকা উৰি থাকে।’ ক্লিক কৰক তলৰ লিংকটো-\nবৰ্তমান ছ’চিয়েল মিডিয়াতো এনেদৰে দেশবাসীয়ে এনেদৰে উদযাপন কৰিছে ৭৩ সংখ্যক স্বাধীনতা দিৱস।\nআজি কোনে ক’ত উত্তোলন কৰিব ৰাষ্ট্ৰীয় পতাকা…\nখানাপাৰাত জাতীয় পতাকা উত্তোলন কৰিলে মু্খ্যমন্ত্ৰীয়ে, LIVE


বৃহৎ পৰিমাণৰ চােৰাং সােণ- নিষিদ্ধ ড্ৰাগছ জব্দ, গ্ৰেপ্তাৰ ৯ - NEWS8 NE\nবৃহৎ পৰিমাণৰ চােৰাং সােণ- নিষিদ্ধ ড্ৰাগছ জব্দ, গ্ৰেপ্তাৰ ৯\nOctober 5, 2021\t0\tBy NEWS DESK\nনিউজ ডেস্ক। অসম আৰক্ষীয়ে নিষিদ্ধ ড্ৰাগছৰ লগতে বিভিন্ন অপৰাধী চক্ৰৰ বিৰুদ্ধে অব্যাহত ৰখা অভিযানৰ মাজতে এইবাৰ এনে অপৰাধীৰ বিৰুদ্ধে বৃহৎ সাফল্য লাভ কৰিবলৈ সক্ষম হৈছে অসমৰ প্ৰতিবেশী ৰাজ্য নাগালেণ্ডৰ আৰক্ষীয়ে।\nনাগালেণ্ড আৰক্ষীয়ে পৃথক পৃথক অভিযানত বৃহৎ পৰিমাণৰ সোণ আৰু ড্ৰাগছ জব্দ কৰিবলৈ সক্ষম হৈছে।\nনাগালেণ্ড আৰক্ষীয়ে কহিমাৰ বিভিন্ন প্ৰান্তৰ পৰা জব্দ কৰে চোৰাং সোণ আৰু নিচাজাতীয় পদাৰ্থ। য’ত ৪৮.১৪ কিলোগ্ৰাম ওজনৰ ২৯০ টা সোণৰ বিস্কুট আৰু প্ৰায় ২৫ কোটি টকাৰ বৃহৎ পৰিমাণৰ ড্ৰাগছ জব্দ কৰিবলৈ সক্ষম হয়।\nএই অভিযানক ৰাজ্যখনত এতিয়ালৈকে নিষিদ্ধ সামগ্ৰীৰ বিৰুদ্ধে আটাইতকৈ সফল অভিযান বুলি অভিহিত কৰিছে নাগালেণ্ড আৰক্ষীয়ে।\nআৰক্ষীয়ে এই কাৰ্যৰে জড়িত ৯ জনক আটক কৰে।\nখবৰ অনুসৰি, নাগালেণ্ড আৰক্ষীৰ নাৰ্কটিক চেলৰ চোৰাংচোৱাই দেওবাৰে কোহিমা-ইম্ফল ৰাষ্ট্ৰীয় ঘাইপথত এখন বাহনত তালাচী চলায়। য’ত ৪৮ কিলোগ্ৰামৰো অধিক চোৰাং সোণ উদ্ধাৰ হয়। যাৰ মূল্য ২২.৭৮ কোটি টকা বুলি অনুমান কৰা হৈছে।\nবাহনখনৰ গিয়াৰ লিভাৰৰ আৱৰণৰ ভিতৰত লুকুৱাই থোৱা সোণৰ দণ্ডবোৰ ২৯ টা পেকেটত পৰিপাটিকৈ পেক কৰা অৱস্থাত উদ্ধাৰ কৰা হৈছিল।\nআৰক্ষীৰ সূত্ৰ অনুসৰি, চোৰাং সোণ আৰু হালধীয়া ধাতু কঢ়িয়াই অনা এছইউভিখন জব্দ কৰা হৈছে।\nআনহাতে উত্তৰ প্ৰদেশৰ বাসিন্দা সৌৰভ সিং আৰু পৱন কুমাৰ নামৰ দুজন লোকক অধিক সোধা-পোছাৰ বাবে আটক কৰা হৈছে।\nআন এটা ড্ৰাগছ ৰখাৰ ক্ষেত্ৰত খুজামাৰ এটা নিচাজাতীয় চেকপইণ্টত আৰক্ষী কৰ্মীয়ে ১২ কিলোগ্ৰাম অবৈধ নিষিদ্ধ সামগ্ৰী জব্দ কৰে। যাক আফিম বুলি সন্দেহ কৰা হৈছে।\n১২ টা পেকেটত মেৰিয়াই থোৱা প্ৰতিটোৰ ওজন প্ৰায় এক কিলোগ্ৰাম। মণিপুৰৰ বাসিন্দা তুলাৰাম চাৰ্কি আৰু সাগৰ ঘালী নামৰ দুজন লোকক নিষিদ্ধ সামগ্ৰী ৰখাৰ বাবে গ্ৰেপ্তাৰ কৰা হয়।\nA press conference was called for by ADGP (L&O) at the Nagaland Police Headquarters, Kohima on 4th October 2021 to provide details about the seizure and recovery of smuggled gold and illegal contraband of heroin and opium.\nRead the full text onhttps://t.co/QdL8v6jOGD pic.twitter.com/fQaIjVrAGv\n— NagalandPolice (@DGP_Nagaland) October 5, 2021\nইয়াৰোপৰি কহিমা আৰক্ষীৰ হাইৱে টহলদাৰী গোটে সোমবাৰে পুৱা ২৯ নং ৰাষ্ট্ৰীয় ঘাইপথত এখন অসমৰ পঞ্জীভুক্ত বাহন আটক কৰে আৰু ৪২ টা চাবোনৰ বাকচ ভৰ্তি ৫৩২ গ্ৰাম নিষিদ্ধ হেৰ’ইন উদ্ধাৰ কৰে।\nবাহনখনৰ পৰা চাৰিজন লোকক আটক কৰা হয়। আনহাতে পশ্চিম বংগৰ পঞ্জীয়ন নম্বৰ থকা এখন বাহনত যাত্ৰা কৰি থকা মণিপুৰৰ বাসিন্দা ম: ৰিয়াজুদ্দিনক আৰক্ষীৰ জিম্মাত লোৱা হয়। জব্দ কৰা আফিম আৰু হেৰ’ইনৰ মূল্য আন্তঃৰাষ্ট্ৰীয় বজাৰত প্ৰায় ৩ কোটি টকা হ’ব বুলি অনুমান কৰা হৈছে।\nউল্লেখ্য যে ইয়াৰ পূৰ্বেও ২ অক্টোবৰত নাৰ্কটিক চেলে অবৈধ তথা নিষিদ্ধ হেৰ’ইন জব্দ কৰে। যিখিনি ৪৬ টা চাবোনৰ বাকচত ভৰ্তি হৈ আছিল।\nৰাজপথত ফুট অভাৰব্ৰীজৰ তলত আবদ্ধ হৈ পৰিল বিমান! দৃশ্য ভাইৰেল


বিগত ২৪ ঘণ্টাত দেশত কোৰোণা আক্ৰান্তই ভাঙিলে সকলো ৰেকৰ্ড! – Pratham Khabar\nঘৰ/Covid-19/বিগত ২৪ ঘণ্টাত দেশত কোৰোণা আক্ৰান্তই ভাঙিলে সকলো ৰেকৰ্ড!\nবিগত ২৪ ঘণ্টাত দেশত কোৰোণা আক্ৰান্তই ভাঙিলে সকলো ৰেকৰ্ড!\nসৰ্বমুঠ আক্ৰান্তৰ সংখ্যা বাঢ়িল ৩,৬০,৭০,৫১০ লৈ\nPratham Khabar News Send an email জানুৱাৰী 12, 2022\n0 161 এক মিনিটতকৈ কম\nদেশত তীব্ৰ গতিত বৃদ্ধি পাইছে কোৰোণাৰ সংক্ৰমণ।\nবিগত ২৪ ঘণ্টাত দেশত কোৰোণাত আক্ৰান্তৰ সংখ্যই অতিক্ৰম কৰিছে ১ লাখ ৯০ হাজাৰৰ। দৈনিক সংক্ৰমণৰ হাৰ ১১.৫ শতাংশ। মৃত্যু হৈছে ৪৪২ জনৰ। তাৰ লগে লগে সৰ্বমুঠ আক্ৰান্তৰ সংখ্যা বাঢ়িল ৩,৬০,৭০,৫১০ লৈ। বিগত ২৪ ঘণ্টাত সুস্থ হৈ উঠিছে ৬০,৪০৫ জন লোক। অমিক্ৰণ ভেৰিয়েণ্টত আক্ৰান্ত ৪৮,৬৮৯। পুৰ্বৰ আক্ৰান্তৰ সংখ্যালৈ লক্ষ্য কৰিলে আজিৰ সংখ্যাই ২১১ দিনৰ ৰেকৰ্ড ব্ৰেক কৰিছে।\nতাৰ বিপৰীতে বিগত ২৪ ঘণ্টাত সুস্থ হৈ উঠিছে ৬০,৪০৫ জন ক’ভিদ আক্ৰান্ত লোক।\nজানুৱাৰী মাজভাগৰ পৰা শেষ পৰ্যন্ত কোৰোণাৰ সংক্ৰমণে ভয়ংকৰ ৰূপ লোৱাৰ আশংকা আছে বুলি ব্যক্ত কৰিছে IIT কানপুৰৰ অধ্যাপক মনীন্দ্ৰ আগৰৱালে। কেৱল অধ্যাপক আগৰৱালেই নহয়, ইয়াৰ পূৰ্বে Institute for Health Metrics and Evaluation-ৰ ফালৰ পৰাও একে কথাই কোৱা হৈছিল।\nAssam Covid INDIA News News Time Assam Pratham Khabar\nআৰক্ষীৰ পোছাকত লাভলিনা\n৫ কোটি মূল্যৰ ড্ৰাগ্ছ জব্দ


গোটেইবোৰ আত্মীয়কে ফাঁকি দি ভিতৰি ভিতৰি ভাগি পৰিছে মায়া ৷ যিকণ সময়তে তাই নিজক নিবিড়ভাৱে লগ পাইছে সেইকণ সময়তে তাই নিজক সোধে--'ধেমালিতে ধেমালিতে জীৱন তুমি মোলৈ কিয় ধুমুহা আনিলা?' বৰ স্পৰ্শকাতৰ হৈ এয়া হস্পিতালৰ জেনেৰেল ৱাৰ্ডৰ বে’ডত তাই পৰি আছে৷ তাইক চিকিৎসা কৰি থকা ডা° চৌধুৰীৰ সৈতে অহা সহযোগী ডাক্তৰসকলে যেতিয়া তাইৰ ৰোগাক্ৰান্ত সমস্ত দেহত সহানুভূতিত আপ্লুত মৰম থাপি থৈ যায়গৈ ,তেতিয়া তাইৰ ভিতৰখনে চিৎকাৰ কৰি উঠে-- 'কি দৰকাৰ,কি দৰকাৰ পৰিছে মোক এসোপা মৰমৰ;মৰমৰ অভাৱ হোৱা নাই মোৰ! বহুত পাইছোঁ/সহিব নোৱাৰোঁ ৷'---কথাখিনি ভাবি মায়াই হুকহুককৈ কান্দি থাকিল৷\n: মায়া...মায়া...তুমি কান্দিছা? মাত্ৰ দুদিনমান আগত হস্পিতালতে চিনাকি হোৱা সদ্য চিনাকিপ্ৰাপ্ত ল’ৰাজনৰ মাতটো তাই বুজি পালে৷বৰ পুতৌ লগাকৈ তাই ল’ৰাজনলৈ চাই ৰ’ল৷ চকুৰে মাথোঁ সৰসৰকৈ চকুলো বৈ আহিল৷ মধ্যমীয়া ওখ, মৰম লগা গাৰ বৰণ ,চকুহাল?এক হোজা ভাৱত চাই ৰ’ল তাই তাৰ চকুহাললৈ৷ এনে এহাল চকুৰ মাজতে মায়াই হেৰুৱাইছে এটি সপোন৷ তিল তিলকৈ গঢ়া এটি সপোন ভঙাৰ যন্ত্ৰণা মৃণাল নামৰ এই ল’ৰাজনক লগ পাইহে যেন বেছিকৈ বুজিব পাৰিছে তাই৷ তাৰ চকুত চকু ৰাখিয়ে তাই পুনৰ সশব্দ কান্দোনত ভাগি পৰিল৷\n: মায়া,তুমি এনেকৈ থাকিলে মই গুচি যাম৷ --মায়াই এইবাৰো একো ক’ব নোৱাৰিলে৷ মাথোঁ দুৰ্বল সোঁহাতখনেৰে তাক ধৰি ৰাখিবৰ বৃথা চেষ্টা কৰিলে৷ কিমান মৰম লগাকৈ মৃণালে তাইক অভিমান কৰে;কথাষাৰ ভাবি মায়া আহত মানুহৰ দৰে কঁপি উঠিল৷ এনেবোৰ ক'ত মৰম ভৰা অভিমান থাপি তাইৰ অন্তৰ বোলা ঠাইটুকুৰা তচ্‌নচ্ কৰি গুচি গ’লগৈ সি...তাই জানো সেইবোৰ পাহৰিব পাৰিছে?\nহয়, সীমাহীন মৰমে মানুহক কন্দুৱায়৷ হস্পিতালৰ বে’ডত পাৰ কৰা এইকেইটা দিনে তাইক সেই কথা মৰ্মে মৰ্মে উপলব্ধি কৰোৱাইছে৷ কিহে পাইছিলে সেইদিনা তাইক মৰম বিচাৰিবলৈ ? কিয় কেৱল তাইৰ হোৱাটো বিছাৰিছিল তাক...??--“নয়ন, ৱান্না টাচ্ছ ইউ ...” ছিঃ , কি নিৰ্লজ্জভাৱে তাই কৈ পেলাইছিল...আৰু নয়নে...যদি সি কেৱল ভাল বন্ধু বুলিহে তাইৰ কাষত আছিল, তেনেহ’লে কিয় তাইক সেইবোৰ আচহুৱা অথচ মধুৰ অনুভূতি দিছিল ...! কিয়..?? কিয় তাই বিচৰা মাত্ৰকে তাইক বেছিকৈ মৰম কৰিছিল সেইদিনা...? কেৱল তাইৰ মন ৰাখিবলৈকে...\nনাই , নাই এইবোৰ তাই বুজিব নোৱাৰে.. হঠাৎ অহা এটা দিনে তাইক যি দি থৈ গ’ল আৰু তাইৰ জীৱন-যৌৱনৰ পৰা যিখিনি লৈ গ’ল তাৰ হিচাপ তাই কাহানিও সম্পূৰ্ণকৈ কৰিব নোৱাৰে ৷ প্ৰতিদিনেই অসমাপ্ত হৈ ৰয় সেই হিচাপ!\n: “চোৱা মায়া, তুমি আমাৰ সম্পৰ্কটোক ভুলকৈ চাইছা...উম, মই তোমাক ভাল পাওঁ, তোমাৰ কেয়াৰ লওঁ...কিন্তু সেয়া কেৱল এজন ভাল বন্ধু হিচাপেহে মায়া...আৰু প্লিজ,, ৰাতিৰ কথাবোৰ পাহৰি যোৱা, সেয়াই তোমাৰ কাৰণে ভাল হ’ব... মায়া... ট্ৰাষ্ট মি..!\n:নয়ন...নয়ন...শুনি যোৱাচোন মোক এবাৰ..নয়ন...!\nমৃণালক দেখা মুহূৰ্তত তাই সদায় অপ্ৰস্তুত হয়৷ অথচ। প্ৰতিটো নিশা হস্পিতালত অসংখ্য ৰোগীৰ ৰোগাক্ৰান্ত চিঞৰৰ ফাঁকে ফাঁকে তাই মৃণালক দেখা পোৱা মুহূৰ্তটোতেই নিজক প্ৰস্তুত কৰি তোলে বৰ যত্নসহকাৰে৷ আজিও মৃণালক দেখা মুহূৰ্তটোত তাইৰ অৱস্থাটো একেই হ’ল৷ তাই যেন মৃণালৰ চকুয়ে চকুয়ে পোনাই চাব নোৱাৰে ৷\n: তোমাৰ বয় ফ্ৰেইণ্ড আছে নিশ্চয়? কি নাম?\n-- তাই নিজকে তাচ্ছিল্য কৰি হাঁহিছিল৷ নহয় নহয়---বৰ পুতৌ লগাকৈ তাই মৃণালৰ কথাত কান্দি পেলাইছিল৷...যিটো প্ৰশ্নৰ উত্তৰ বিচাৰি বিচাৰিয়েই অতদিনে এই বে’ডত এনেদৰে পৰি আছে..,তাৰ উত্তৰ আৰু এক মুহূৰ্ততে তাই কেনেকৈ দিয়ে ...নিজৰ প্ৰতি দয়া উপজিল মায়াৰ ..\nহয়, তাইৰো বয় ফ্ৰেইণ্ড আছিল৷ মায়াই নয়নক ভাল পাইছিল, নিজতকৈও বেছি৷ নিৰ্ভেজালভাৱে বিশ্বাস কৰিছিল তাক ৷ নয়নেও মায়াক ভাল পাইছিল...?? নাই নাই...হ’বই নোৱাৰে ৷ নয়ন তাইৰ আটাইতকৈ ভাল বন্ধুহে...!! --উম, সেয়ে সঁচা..\nওঁহো, তাই এইবোৰ মৃণালক ক’ব নোৱাৰে ৷ কি অধিকাৰত সেইবোৰ শুনিব সি, বুজি পাব সি..? কি হয়নো মৃণাল তাইৰ! ...কি বিশ্বাসত ক’ব, যে তাই তাইৰ আটাইতকৈ ভাল বন্ধুজনৰ ওচৰত কুমাৰীত্ব হেৰুৱাই পেলাইছে ইতিমধ্যেই....(ভাল বন্ধু নে আন কিবা?? কোনে ভুল ধাৰণা লৈ আছে সেয়া তাই নোৱাৰে বুজিব)\n: মায়া প্লিজ, তুমি বন্ধ কৰা কান্দোন৷ চাওঁ ...এইফালে , মোলৈ চোৱা.. একো ক’ব নালাগে মোক... দুগালেৰে বৈ অহা চকুপানীখিনি আলফুলে মচি দি মৃণালে একেবাৰে সহজভাৱে তাইক কৈ পেলাইছে..\n: মায়া,মই সকলো গম পাইছো...ডা° চৌধুৰীৰ পৰা... মায়া..,শুনা ; তুমি মোৰ চকুত নয়নক বিচাৰিব চেষ্টা নকৰিবা মায়া...বিশ্বাস কৰা মোক.. ওঁহো ; নালাগে বিশ্বাস কৰিব... তুমি মোক যি বুলিয়েই ভাবা, ভাবিব পাৰা...\nকিন্তু মই তোমাক ভাল পাই পেলাইছো .. মায়া..\n: মৃণাল...! তাৰমানে, তুমি...


July 2017 ~ Daily Assam Daily Assam\nপাতৰ ৰঙ সেউজীয়া কিয় হয়? Why is leaf color green?\nপ্ৰঃ গছৰ পাতৰ ৰঙ সেউজীয়া কিয় হয়? Why is leaf color green? Answer: বেছিভা…\nচন্দ্ৰত যাবলৈ কিমান সময় লাগে? How long does it take to get to the moon?\nপ্ৰ: চন্দ্ৰত যাবলৈ কিমান সময় লাগে? How long does it take to get to the moon? A…\nকোনখন দেশৰ মানুহ হালধীয়া ৰঙৰ? In which country are people yellow?\nপ্ৰ: কোনখন দেশৰ মানুহ হালধীয়া ৰঙৰ? In which country are people yellow? উত্তৰঃ …\nকোন দেশৰ মানুহ গছত বাস কৰে? People of which country live in trees?\nপ্ৰশ্ন; কোন দেশৰ মানুহ গছত বাস কৰে? People of which country live in trees? Ans…\nতেজৰ দৰে ৰঙা ৰঙৰ নদী ক'ত আছে? Where is the red river like blood?\nপ্ৰশ্ন : তেজৰ দৰে ৰঙা ৰঙৰ নদী ক'ত আছে? Where is the red river like blood? A…\nপ্ৰশ্ন: বিশ্বৰ সকলোতকৈ প্ৰাচীন ভাষাটোৰ নাম কি? What is the name of the oldest l…\nবিশ্বৰ সকলোতকৈ দুখীয়া দেশ খনৰ নাম কি? What is the name of the poorest country in the world?\nপ্ৰশ্ন: বিশ্বৰ সকলোতকৈ দুখীয়া দেশ খনৰ নাম কি? What is the name of the poorest c…\nসূয‍ৰ পোহৰ পানীৰ কিমান তললৈ যায়? How low does sunlight go in sea water?\nপ্ৰশ্ন: সূৰ্যৰ পোহৰ সাগৰৰ পানীত কিমান তললৈ যায়? How low does sunlight go in sea…\nচানক্য কাৰ মন্ত্ৰী আছিল? Whose minister was Chanakya?\nচানক্য কাৰ মন্ত্ৰী আছিল? Whose minister was Chanakya? উত্তৰঃ চন্দ্ৰগুপ্তৰ মন্ত্…\nভাৰতৰ কোনখন ৰাজ্যৰ দুখন ৰাজধানী? Two capitals of which state of India?\nপ্ৰশ্ন: ভাৰতৰ কোন খন ৰাজ্যৰ দুখন ৰাজধানী? Two capitals of which state of India…\nগোটেই বিশ্বত কেইটা ভাষা কোৱা হয়? Are there languages spoken all over the world?\nপ্ৰশ্ন: গোটেই বিশ্বত কেইটামান ভাষা কোৱা হয়? Are there languages spoken all over…\nকোনখন দেশৰ লিখিত সংবিধান নাই? Which country does not haveawritten constitution?\nকোনখন দেশৰ লিখিত সংবিধান নাই? Which country does not haveawritten constitut…\nভাৰতৰ প্ৰথম আই.চি.এচ. অফিচাৰ কোন আছিল? India's first ICS. Who was the officer?\nআজি প্ৰথম প্ৰশ্ন প্ৰশ্ন: ভাৰতৰ প্ৰথম আই.চি.এচ. অফিচাৰ কোন আছিল? উত্তৰ তলৰ কমে…\nবিশ্বৰ কোনখন দেশত অকল পুৰুষ আছে?\nআজিৰ দ্বিতীয় প্ৰশ্নটো প্ৰশ্ন: বিশ্বৰ কোনখন দেশত অকল পুৰুষ আছে? উত্তৰ তলৰ কমেন…\nপৃথিৱীৰ সৰু নদী দ্বীপটো নাম কি ?\nআজি প্ৰশ্ন টো হৈছে ! ১) পৃথিৱীৰ সৰু নদী দীপটো নাম কি ? উত্তৰটো তলৰ কমেন্টত লি…


ক্ৰমশঃ অসমৰ ৰাজনীতিত নিষ্প্ৰভ হৈ পৰিছে নেকি সৰ্বানন্দ সোণোৱাল? |\nHomeআঞ্চলিকক্ৰমশঃ অসমৰ ৰাজনীতিত নিষ্প্ৰভ হৈ পৰিছে নেকি সৰ্বানন্দ সোণোৱাল?\nক্ৰমশঃ অসমৰ ৰাজনীতিত নিষ্প্ৰভ হৈ পৰিছে নেকি সৰ্বানন্দ সোণোৱাল?\nডিজিটেল ডেস্ক: সৌ সিদিনালৈ ৰাজ্যৰ ৰাজনীতিৰ চৰ্চিত ৰাজনীতিকগৰাকী আছিল তেওঁ৷ তেওঁ পৰিচালনা কৰিছিল অসমৰ প্ৰশাসন ব্যৱস্থাক৷ আগে-পাছে আছিল জেড+ কেটেগৰীৰ নিৰাপত্তাৰ অভেদ্য বেহু৷ তেওঁ য’লৈকে গৈছিল, তাতেই ব্যস্ত হৈ পৰিছিল প্ৰশাসন যন্ত্ৰ৷ তেওঁ ক’লৈকে যাব, ক’ত থাকিব- তাকে লৈ হৈছিল চৰ্চা, ব্যস্ততা৷ তেওঁ সৰ্বানন্দ সোণোৱাল৷ ২০০৪ চনত ডিব্ৰুগড় লোকসভা সমষ্টিৰ সাংসদ হিচাপে ৰাজনৈতিক জীৱনৰ পাতনি মেলা সোণোৱালে ২০১৬ চনৰ পৰা ২০২১ চনলৈ অসমৰ মুখ্যমন্ত্ৰী হিচাপে কাৰ্যনিৰ্বাহ কৰে৷ মুখ্যমন্ত্ৰী হোৱাৰ পূৰ্বে ২০১৪ চনৰ পৰা ২০১৬ চনলৈ লখিমপুৰ বিধানসভা সমষ্টিৰ পৰা সাংসদ হিচাপে নিৰ্বাচিত হৈ মোদী কেবিনেটত ক্ৰীড়া আৰু যুৱ কল্যাণ মন্ত্ৰী হিচাপে কাৰ্যনিৰ্বাহ কৰে৷ ২০২১ৰ অসম বিধানসভা নিৰ্বাচনত মাজুলীৰ পৰা বিধায়ক হিচাপে নিৰ্বাচিত হৈ সোণোৱালে মুখ্যমন্ত্ৰী পদত্যাগ কৰি উত্তৰসূৰী হিচাপে হিমন্ত বিশ্ব শৰ্মাৰ নাম প্ৰস্তাৱ কৰে৷\nপৰৱৰ্তী সময়ত ২০২১ চনৰ ৭ জুলাইত তেওঁক ৰাজ্যসভাৰ জৰিয়তে প্ৰধানমন্ত্ৰী নৰেন্দ্ৰ মোদীৰ দ্বিতীয় কাৰ্যকালৰ দ্বিতীয় কেবিনেটত অন্তৰ্ভুক্ত কৰা হয় আৰু বন্দৰ, জাহাজ, জলপথ আৰু আয়ুস মন্ত্ৰণালয়ৰ দায়িত্ব প্ৰদান কৰা হয়৷ কেন্দ্ৰীয় মন্ত্ৰী হিচাপে ইতিমধ্যে একাধিকবাৰ সৰ্বানন্দ সোণোৱালে অসমলৈ আহিছে৷ নতুন বছৰত কালি অসমত সৰ্বানন্দ সোণোৱালে সাংবাদিকসকলৰ সৈতে এক মত-বিনিময় অনুষ্ঠানৰ আয়োজন কৰে৷ এই মত-বিনিময় অনুষ্ঠানৰ পাছতেই সৰ্বানন্দ সোণোৱালৰ ৰাজনৈতিক কেৰিয়াৰ সন্দৰ্ভত উত্থাপিত হৈছে কেতবোৰ প্ৰশ্ন৷ কেন্দ্ৰীয় মন্ত্ৰী সৰ্বানন্দ সোণোৱাল ক্ৰমশ: অসমৰ ৰাজনীতিত নিষ্প্ৰভ হৈ আহিছে নেকি? অসমৰ ৰাজনৈতিক পৰিক্ৰমাত অপ্ৰাসংগিক হৈ পৰিছে নেকি সৰ্বানন্দ সোণোৱাল৷ সোণোৱালক ভাল অথবা বেয়া পোৱা সকলোৰে মনত দোলা দিছে এই প্ৰশ্নই৷\nঅসমৰ মুখ্যমন্ত্ৰী হিচাপে কাৰ্যনিৰ্বাহ কৰা সোণোৱালক লৈ এতিয়া ৰাজ্যিক বিজেপিতো কোনো ব্যস্ততা দেখিবলৈ পোৱা নাযায়৷ আনকি, পূৰ্বৰ সতীৰ্থ মন্ত্ৰী তথা বৰ্তমানৰ মন্ত্ৰীৰ মাজতো সোণোৱালৰ বাবে কোনো আগ্ৰহ পৰিলক্ষিত নহয়৷ সৰ্বানন্দ সোণোৱাল অসমলৈ অহা-নহা বা কি অনুষ্ঠান আয়োজন কৰে, তাক লৈ ব্যস্ত নহয় বিজেপি নেতা অথবা অসমৰ সংবাদ মাধ্যম৷ আনকি, সাংবাদিকসকলৰ সৈতে মত-বিনিময় কৰিবলৈও নতুন বছৰৰ প্ৰথম নটা দিনত সুবিধাই মিলাব নোৱাৰিলে সোণোৱালে৷ জানিব পৰা মতে, ৰাজ্যিক বিজেপিৰ মাজতো সৰ্বানন্দ সোণোৱালক লৈ বিশেষ আগ্ৰহ নাই আগৰ দৰে‍৷ আনকি, নৰেন্দ্ৰ মোদীৰ অতি ঘনিষ্ঠ হিচাপে পৰিচিত সৰ্বানন্দ সোণোৱালৰ ৰাজনৈতিক ভৱিষ্যতো সুৰক্ষিত হৈ থকা নাই বুলি বহুতে মন্তব্য কৰিছে৷ কিয়নো, ২০২৪ৰ লোকসভাত পুনৰ বিজেপি চৰকাৰ গঠন হ’বনে নহয়, এতিয়াই ক’ব পৰা নাযায়৷ আনকি, বিজেপিৰ ভিতৰচ’ৰাতে প্ৰধানমন্ত্ৰী পদৰ পৰা মোদীক আঁতৰাই অমিত শ্বাহ অথবা যোগী আদিত্যনাথক প্ৰক্ষেপ কৰাৰ যো-জা চলিছে৷\nআৰু, সেয়াই হ’বলৈ হ’লে দিল্লীৰ ৰাজনীতিতো অপ্ৰাসংগিক হৈ পৰিব পাৰে সৰ্বানন্দ সোণোৱাল৷ আনহাতে, মাজুলীৰ পৰা গুচি যোৱাৰ পাছত সমষ্টিটো ইতিমধ্যে সোণোৱাৰ হাতৰ পৰা গুচি গৈছে৷ মুখ্যমন্ত্ৰী হিমন্ত বিশ্ব শৰ্মাই নিজৰ হাতৰ মুঠিত ল’বলৈ সক্ষম হৈছে মাজুলী সমষ্টি৷ আনকি, মাজুলীৰ উপ-নিৰ্বাচনত বিজেপিৰ প্ৰাৰ্থিত্ব কাক দিয়া হ’ব, তাতো সোণোৱালৰ কথা নৰজিব বুলি সামাজিক মাধ্যমত চৰ্চা চলিছে৷ আনহাতে, সমাগত লোকসভা নিৰ্বাচনত প্ৰতিদ্বন্দ্বিতা কৰিবলৈ এটাও লোকসভা সমষ্টি খালী হৈ থকা নাই সোণোৱালৰ বাবে৷ প্ৰতিগৰাকী সাংসদে সমষ্টিসমূহ নিজৰ হাতত ৰাখিবলৈ যৎপৰোনাস্তি চেষ্টা অব্যাহত ৰাখিব৷ কোনোৱেই সোণোৱালক সমষ্টি এৰি দিব বুলি আশা কৰিব নোৱাৰি৷ আৰু, এইসমূহ পৰিঘটনালৈ চাই সৰ্বানন্দ সোণোৱালৰ ৰাজনৈতিক ভৱিষ্যৎ সুৰক্ষিত নহয় বুলি মন্তব্য কৰিছে ৰাজনৈতিক বিশ্লেষকসকলে৷\nসাংবাদিকৰে মত-বিনিময় অনুষ্ঠানত ভাষণ প্ৰসংগত কালি প্ৰাক্তন মুখ্যমন্ত্ৰীগৰাকীোয়ে কংগ্ৰেছ দলক সমালোচনা কৰিছিল৷ সোণোৱালৰ সমালোচনাৰ উত্তৰ দি প্ৰদেশ কংগ্ৰেছে সংবাদমেল অনুষ্ঠিত কৰি সৰ্বানন্দ সোণোৱাল এতিয়া অসমৰ ৰাজনীতিত আউটডেটেড বুলি মন্তব্য কৰিছিল৷ ২০২১ৰ পাছত অসমত সৰ্বানন্দ সোণোৱালৰ পাছপৰ্ট ফটো এটিও পাবলৈ নোপোৱা হ’ল বুলি কটাক্ষ কৰিছিল কংগ্ৰেছে৷ এতিয়া সময়ে ক’ব, ৰাজ্যৰ ৰাজনীতিত নিষ্প্ৰভ হৈ পৰা সৰ্বানন্দ সোণোৱালে পৰৱৰ্তী সময়ত ৰাজ্যৰ ৰাজনীতিত কেনেধৰণৰ ভূমিকা গ্ৰহণ কৰে৷\nPrevious articleকোচ-ৰাজবংশীসকলক জনজাতিকৰণ নকৰিলে অসম জ্বলোৱাৰ হুংকাৰ!\nNext articleতৈল-কোম্পানীৰ মইমতালিঃ পেট্ৰ’লত বাঢ়িল ইথানলৰ মাত্ৰা\n‘গান্ধী’ৰ নেতৃত্বত কংগ্ৰেছত আস্থাহীনতা! উত্তৰ প্ৰদেশৰ আন এগৰাকী জ্যেষ্ঠ নেতাই যোগ দিলে বিজেপিত


Interesting Short Stories:Dumukhiya xap - Real Literature\nRead Something Unique & Interesting\nAssamese Short Story\nInteresting Short Stories:Dumukhiya xap\nAssamese story telling\n(Interesting Short Stories)\nব্যক্তিৰ চৰিত্ৰও আশ্বৰ্য্যকৰ।কোন মুহূৰ্তত সলনি হৈ সন্মুখৰ জনক স্তম্ভিত কৰি তোলে ধৰিবকে নোৱাৰি।\nমাক দেউতাক সৰুতে ঢুকুৱাৰ পাছৰে পৰা নিবেদিতা মামাকৰ ঘৰতে থাকি ডাঙৰ-দীঘল হ’বলৈ ধৰিলে।মামাকে তাইক বহুত মৰম কৰিছিল।কিন্তু বিয়া পতাৰ পিছৰে পৰা মামাকৰ ব্যৱহাৰ তাইৰ প্ৰতি বহুত বেয়া হৈ পৰিল।যিখন মুখৰ পৰা বিয়াৰ আগত নিবেদিতাৰ বাবে মৌ বৰষিছিল,সেইখন মুখ বিয়াৰ পিছত যেন সলনি হৈ পৰিল!!স্তম্ভিত হৈ পৰিছিল তাই মামাকৰ এই পৰিৱৰ্তিত ব্যৱহাৰ দেখি। মামীয়েকেও তাইক চকু পাৰি দেখিব নোৱাৰিছিল। কথাই প্ৰতি ককৰ্থনা;হাজাৰ ওজৰ-আপত্তি। সকলো ওজৰ-আপত্তি,মানসিক অত্যাচাৰ নেওচি কালক্ৰমত নিবেদিতাই মেট্ৰিকৰ দেউনা পাৰ কৰিলে প্ৰথম বিভাগত দুটা বিষয়ত লেটাৰ মাৰ্কসহ।\nমেট্ৰিক পাছ কৰি তাই চহৰৰ ডাঙৰ হোটেল এখনত ৰিচিপচনিষ্ট’ৰ চাকৰি এটাত সোমাল।মামায়েকে আৰু তাইক পঢ়োৱাৰ ইচ্ছা প্ৰকাশ নকৰিলে।সেইবাবে চাকৰিতে সোমাল তাই।কেইপইচা আৰ্জিলে অন্ততঃ মামাক-মামীয়েকেৰ ককৰ্থনা কমিব।…হোটেলত চাকৰি কৰি থকা কালতে নিবেদিতাৰ নিৰস জীৱনত প্ৰেমৰ আগমণ ঘটিল।যৌৱনৰ প্ৰথম প্ৰেমে নিবেদিতাৰ বুকুত খলকনি তুলিলে।হাঁহিব পাহৰা ছোৱালীজনীয়ে আকৌ হাঁহিব শিকিলে।প্ৰেমিকৰ নাম ৰাজেন।সি সেইখন হোটেলটে চিকিউৰিটীমেন হিচাপে কাম কৰে।ৰাজেনৰ প্ৰেমে তাইৰ চকুত সপোনৰ অজস্ৰ ৰঙ সিঁচি দিলে।লাহে লাহে তাইৰ ব্যৱহাৰৰ পৰিৱৰ্তন হ’বলৈ ধৰিলে।এই পৰিৱৰ্তন তাইৰ মামাক-মামীয়েকেৰ দৃষ্টিগোচৰ নোহোৱাকৈ নাথাকিল।তাইৰ প্ৰেমৰ কথাটো মামাক-মামীয়েকে গম পাই পেটে-পেটে ভালেই পালে।\n–এইক যে ভালপোৱা ল’ৰাটোৰ লগত পলাই যাবলৈকে দিয়াৰ ব্যৱস্থা কৰক সোনকালে।বিয়া দি অযথা খৰচ কৰাৰ দৰকাৰ নাই।এই আঁতৰিলে আমাৰো শান্তি।\nমামীয়েকে মামাকৰ কাণত এদিন এই বেয়া পৰামৰ্শটো পেলাই দিলে।মামীয়েকৰ নিয়ন্ত্ৰণত থকা মামাকে লগে লগে মানি ললে কথাটো।\n–পলাই যাবলৈকে দিম বাৰু কিন্তু তাৰ আগতে ল’ৰাটোৰ ঘৰখন চাই আহিব লাগিছিল নেকি আমি এবাৰ।কেনেকুৱা বা তাৰ ঘৰ,পৰিয়াল!!\nমামাকে ভয়ে ভয়ে মামীয়েকেক সুধিলে।\n–একো দৰকাৰ নাই ইমানখিনি কৰাৰ। তুমি ল’ৰাটোৰ ঘৰৰ মানুহক ফোন কৰি কোৱা সোনকালে ছোৱালী লৈ যাবলৈ ।\nমামাকলৈ বুলি মামীয়েকেৰ অন্তিম নিৰ্দেশ ।…মামীয়েকেৰ অন্তিম নিৰ্দেশ পোৱাৰ পিছত মামীয়েকেৰ কথাক কাৰ্য্যকৰী কৰিবলৈ মামাক ভয়তে তৎপৰ হৈ পৰিল।নিবেদিতাৰ পৰা ৰাজেনৰ দেউতাকৰ ফোন নম্বৰ লৈ মামাকে গোটেই কথাখিনি বিৱৰি ক’লে ৰাজেনৰ দেউতাকক।ৰাজেনৰ ঘৰত মাক-দেউতাকে ইতিমধ্যেই সিহঁত দুটাৰ প্ৰেমৰ কথা গম পাইছিল।\n–আমাৰ ছোৱালীক আপোনালোকে আহি আঙুঠি পিন্ধাই লৈ যাবহি।বিয়া নিদিওঁ ,এনেই আঙুঠি পিন্ধাই লৈ যাব। সোনকালে লৈ গ’লে লেঠা মৰে আৰু আমাৰ।কোনদিনা আহিব খবৰ দিব আমাক।\nফোনতে ল’ৰাৰ দেউতাকক মামাকে এই অদ্ভুত প্ৰস্তাৱটো দিলে।ৰাজেনৰ দেউতাক স্তম্ভিত হৈ পৰিল প্ৰস্তাৱটো শুনি।কি উত্তৰ দিব ভাবি নাপাই থেৰোগেৰো কৰি অৱশেষত হ’ব বুলি কৈ ফোনটো থৈ দিলে।\nৰাজেনৰ ঘৰত বহুত আলোচনা চলিল বিষয়টোক লৈ।\nৰাজেনে দেউতাকক ছোৱালীৰ মামাকৰ কথামতেই নিবেদিতাক আঙুঠি পিন্ধাই ঘৰলৈ লৈ অনাৰ কথাটোত জোৰ দিলে।সি আৰু তাৰ প্ৰেয়সীক মামাকৰ ঘৰত কষ্টত থাকিব দিব নিবিচাৰে।ৰাজেনৰ নাচোৰবন্ধা সিদ্ধান্তত সেও মানি দেউতাক-মাকো মান্তি হ’বলৈ বাধ্য হ’ল সেইমতেই ঘৰলৈ বোৱাৰী আনিবলৈ।\nৰাজেনৰ পৰিয়াল আৰু বংশৰ কেইজনমান মানুহ গাড়ী এখন ভাড়া কৰি নিৰ্দিষ্ট দিন এটাত ছোৱালীৰ ঘৰলৈ গৈ আঙুঠি পিন্ধাই ছোৱালীক বোৱাৰী কৰি লৈ আনিলে নিজৰ ঘৰলৈ।অযুত সপোন লৈ নিবেদিতা ৰাজেনৰ ঘৰলৈ আহিল।ৰাজেনৰ ঘৰত সকলোৰে পৰা মৰম-আদৰ পাই তাই অতীতৰ নিজৰ সকলো মানসিক কষ্ট পাহৰিবলৈ ধৰিলে।ৰাজেনৰ মাক-দেউতাক দুখীয়া হ’লেও নিজৰ বোৱাৰীৰ প্ৰতি মৰম-আদৰ দেখুৱাবলৈ অলপো কৃপণালি কৰা নাছিল।নিবেদিতাক ঘৰৰ পৰা উলিয়াই দিয়াৰ পিছত নিবেদিতাৰ খবৰ এটা ল’বলৈ ও মামাক নাহিল।মামাক মামীয়েকেৰ বাবে বোজাস্বৰপ নিবেদিতাক ঘৰৰ পৰা বিদায় দি তেওঁলোকে দায় সাৰিলে।নিবেদিতা আৰু ৰাজেনৰ বিয়াই সামাজিক মান্যতা তেতিয়ালৈকে পোৱা নাছিল।সামাজিক মান্যতা পাবৰ বাবে ৰাজেনৰ মাক-দেউতাকে সিহঁত দুটাৰ বুঢ়া বিয়াৰ আয়োজন কৰিলে।বিয়ালৈ মাতিবলৈ নিবেদিতাই মামাকলৈ ফোন কৰিলে।\n–হেল্ল’ মামা ,অহা সোমবাৰে মোৰ বুঢ়া বিয়া।তুমি আৰু মামী আহিবা দেই।মোৰ ঘৰৰ কোনো নাহিলে সমাজত তোমালোকৰ বদনাম হ’ব।লগতে মোৰো বদনাম হ’ব।\nনিবেদিতাই মৰমেৰে মামাকক বিয়ালৈ নিমন্ত্ৰণ দিলে।\n–নোৱাৰোঁ আমি আহিব,আমাৰ কাম আছে।\nমামাকৰ কঠোৰ উত্তৰ।কথাতো কৈয়ে মামাকে ফোনটো কাটি দিলে।\n…যাৰ হাতত ধৰি খোজ কাঢ়িব শিকিলে,কথা ক’বলৈ শিকিলে, সেই মামাক কেতিয়াবাই হেৰাই গৈছিল।নিজৰ বিয়াৰ পিছৰে পৰা মামাক দুমুখীয়া সাপ হৈ পৰিছিল।বিয়াৰ আগত এখন মুখেৰে কথা ওলাইছিল আৰু বিয়াৰ পিছত আনখন মুখেৰে কথা ওলাবলৈ ল’লে। চকুপানী ওলাই আহিল তাইৰ মামাকৰ কথা শুনি।আজি তাইৰ মাক-দেউতাক থকা হ’লে কিমান যে মৰমত বিয়া দিলে হয় তাইক!!বিচনাত বাগৰি তাই বুকুৰ সমস্ত দুখ চকুপানীৰে বোৱাই শুই পৰিল।সোনকালেই তাই গভীৰ নিদ্ৰাত মগ্ন হ’ল।\n–মাজনী কিয় কান্দিছা,মই আছোঁ নহয় সদায় তোমাৰ লগত।তোমাৰ বিয়াত মই আৰু তোমাৰ দেউতা উপস্থিত থাকিম।আমাৰ মাজনীৰ বিয়াত আমি নাথাকিম নে!চাওঁ চকুপানী মচি দিওঁ মোৰ মাজনীৰ।\nএইবুলি মাকে তাইক কোলাত লৈ চকুপানী মচি মৰম কৰিব ধৰিলে।মাকৰ মৰম পাই তাইৰ মুখত মিচিকিয়া হাঁহি বিৰিঙি উঠিল।এটি সপোনে তাইৰ মৰহা মনক সঞ্জীৱণী দি প্ৰাণৱন্ত কৰি তুলিলে।… নিৰ্দিষ্ট দিনত মুখত হাঁহি লৈ তাই বিয়াত বহিল।একো অভাৱ নাছিল তাইৰ আৰু জীৱনত।সপোনত দেখা দি মাকে কৰা সেই মৰমেই তাইৰ হৃদয়ৰ অপূৰ্ণতাক চিৰদিনৰ বাবে আঁতৰ কৰিলে!!\nTo read my other story:Click here\nTo read various news:Click here\nassamese short story, assamese story, interesting story\nPrevious Assamese Funny Story:Honeymoon Puran\nNext Short Love Story:Xirunam\na short family story:xomporko\nShort Moral Based Stories:Manobota\nAssamese story telling:Sokh\n2 Replies to “Interesting Short Stories:Dumukhiya xap”\nPingback: Assam Covid-19: 184 New Cases and 231 Recovered on Wednesday\nPingback: Short Love Story:Xirunam - Real Literature\nheart touching short story:Xonman\nmoral stories based on values:Dristibhongi\nnew assamese funny story:Pura Bosta\nlove story in written:Natun Diganta\nheart touching short story:Xonman - Real Literature on moral stories based on values:Dristibhongi\nPranjal Keot onashort family story:xomporko\nসঞ্জয় সৰকাৰ onashort family story:xomporko\nmoral stories based on values:Dristibhongi - Real Literature onashort family story:xomporko\nasomiya love story\nAssamese Comedy Story\nAssamese Educational Short Story\naxomiya love story\nshort story assamese


অসমত "ৰামানুজন গণিত"ৰ চৰ্চা আৰু ড০ নয়নদীপ ডেকা বৰুৱা - সাহিত্য ডট অৰ্গ\nঅসমত "ৰামানুজন গণিত"ৰ চৰ্চা আৰু ড০ নয়নদীপ ডেকা বৰুৱা\nলেখক- ড০ চয়নিকা বৰুৱা\nগণিতৰ ইতিহাসৰ প্ৰাতস্মৰণীয় ব্যক্তিত্ব শ্ৰীনিৱাস ৰামানুজনৰ কথা আমি সকলোৱে জানো। তামিলনাডুৰ এটা দুখীয়া পৰিয়ালত জন্মগ্ৰহণ কৰি আনুষ্ঠানিক শিক্ষা হিচাপে মাথোঁ প্ৰৱেশিকা পৰীক্ষাত উত্তীৰ্ণ হৈ (এফ.এ ফেইল) গণিতৰ কোনো ধৰণৰ উচ্চ শিক্ষা নথকাকৈয়ে যিবোৰ গাণিতিক তত্ত্ব ৰামানুজনে আৱিষ্কাৰ কৰি গ’ল সেয়া সঁচাকৈয়ে এজন জিনিয়াছৰ কাৰণেহে সম্ভৱ। ৰামানুজনৰ টোকাবহী, হেৰুৱা টোকাবহী আৰু অন্যান্য গৱেষণাপত্ৰ সমূহে অতীজৰে পৰা গণিতজ্ঞসকলক আকৰ্ষণ কৰি আহিছে আৰু ভৱিষ্যতলৈও এই চৰ্চা চলি থাকিব। মাত্ৰ বত্ৰিছ বছৰীয়া, অতিকে চমু জীৱন পৰিক্ৰমাত দক্ষিণ ভাৰতৰ এখন সৰু গাঁৱৰ পৰা বহু বাধা নেওচি কেম্ব্ৰিজলৈ যাত্ৰা, প্ৰখ্যাত সংখ্যাতত্ত্ববিদ হাৰ্ডিৰ সৈতে যুটীয়া গৱেষণা, ইংলেণ্ডৰ প্ৰতিকূল পৰিৱেশ নেওচি ভগ্ন স্বাস্থ্যৰে নিৰলস গণিতৰ গৱেষণাৰ কাহিনী বিশ্বৰ বহুলোকৰে অনুপ্ৰেৰণাৰ উৎস। ৰামানুজনৰ অনন্য, অভিনৱ আৰু চিন্তা উদ্ৰেককাৰী গাণিতিক তত্ত্ববোৰে গণিতৰ জগতত এক অন্য ধাৰাৰ সূচনা কৰিছিল। ৰামানুজনৰ অৱদানত সৃষ্টি হোৱা এই গণিতকে আমি “ৰামানুজন গণিত” বুলি ক‌ওঁ। পাইৰ বিষয়ে চৰ্চা, সাৰ্বজনীন দ্বিঘাত ৰূপ, বিভাজন তত্ত্ব, থিটা ফলন, উপবৃত্তীয় ফলন, টাও ফলন, মাপাংকীয় সমীকৰণ, অতিগুণোত্তৰ শ্ৰেণী, ৰ’জাৰ্ছ-ৰামানুজন অভেদ, আইজেনষ্টাইন শ্ৰেণী আদি বিষয়সমূহ হ’ল মূলতঃ গণিতৰ ক্ষেত্ৰখন প্ৰভাৱিত কৰা মহান গণিতজ্ঞ ৰামানুজনৰ অৱদান।\nঅসমত “ৰামানুজন গণিত”ৰ ক্ষেত্ৰখনত একেধাৰে কাম কৰি থকা ব্যক্তিজন হ’ল তেজপুৰ বিশ্ববিদ্যালয়ৰ গণিতবিজ্ঞান বিভাগৰ অধ্যাপক, বিশিষ্ট গৱেষক ড০ নয়নদীপ ডেকা বৰুৱা। ৰামানুজন গণিতৰ গৱেষণাৰ ক্ষেত্ৰখনত তেখেতৰ গৱেষণাকৰ্ম আন্তৰাষ্ট্ৰীয় পৰ্যায়ত সমাদৃত, ব্যক্তিগতভাৱেও তেখেত ৰামানুজনৰ জীৱনৰ দ্বাৰা বিশেষভাৱে অনুপ্ৰাণিত। ৰামানুজনে অংক কৰিবলৈ ব্যৱহাৰ কৰা ফলিখনো ড০ ডেকা বৰুৱাই নিজ হাতৰে চুই চোৱাৰ অভিজ্ঞতা লাভ কৰিছে। ৰামানুজনৰ হেৰোৱা টোকাবহীত থকা তত্ত্বসমূহৰ প্ৰমাণ আৰু সম্পাদনা কৰা তথা “ৰামানুজন গণিত” জনপ্ৰিয়কৰণত অৱদান আগবঢ়োৱা বহু দেশী-বিদেশী গণিতজ্ঞৰ সান্নিধ্য লাভ কৰিছে ডেকা বৰুৱাই। ৰামানুজনৰ জীৱন, টোকাবহী, ৰামানুজনৰ গণিত আৰু গৱেষণা আদি বিভিন্ন বিষয় সামৰি তেখেতে ‘ৰামানুজন আৰু তেওঁৰ গণিত’ শীৰ্ষক গ্ৰন্থ এখন লিখি উলিয়াইছে। অসমীয়া ভাষাত এই কিতাপখন পঢ়ুৱৈৰ বাবে অমূল্য অৱদান। নিঃসন্দেহে এয়া এক ব্যতিক্ৰমী কাম। কিতাপখনে গণিতজ্ঞ ৰামানুজন আৰু তেওঁৰ গণিতৰ প্ৰতি ছাত্ৰ-ছাত্ৰীক আকৰ্ষণ কৰাৰ লগতে গৱেষকসকলকো যথেষ্ট সহায় কৰিব, ৰামানুজনৰ জীৱন কাহিনীৰ দ্বাৰা অনুপ্ৰাণিত হ’ব বহুজন, আৰু নতুন কিবা শিকিবলৈ আগ্ৰহীজনক দিব চিন্তাৰ খোৰাক।\nনয়নদীপ ডেকা বৰুৱাই কটন কলেজত স্নাতক পঢ়ি থকা সময়ৰ পৰাই “ৰামানুজন গণিত”ৰ প্ৰতি আকৰ্ষিত হৈছিল গুৱাহাটী জিলা পুথিভঁৰালত ‘ৰামানুজন ৰিভিজিটেড’ নামৰ গৱেষণা-পত্ৰৰ সংকলনখন পঢ়ি । তাৰপিছত ব্যক্তিগতভাৱেও তেখেতে বিভিন্ন গৱেষকৰ সৈতে যোগাযোগ কৰি গৱেষণা পত্ৰ, প্ৰবন্ধ আদি সংগ্ৰহ কৰি পঢ়িবলৈ আৰম্ভ কৰিলে । এনেদৰে তেখেতৰ বিৰল প্ৰতিভাধৰ “ৰামানুজনৰ গণিত”ৰ সৈতে পৰিচয় হ’ল আৰু নবছৰৰ পিছত ৰামানুজনৰ দ্বাৰা প্ৰভাৱিত বিষয়সমূহত গৱেষণা কৰাৰ সিদ্ধান্ত লয়। এই কথা তেখেতৰ কিতাপখনৰ পাতনিত উল্লেখ কৰিছে। ভাৰত চৰকাৰৰ বিজ্ঞান আৰু প্ৰযুক্তিবিদ্যা বিভাগৰ জলপানিৰ দ্বাৰা ড০ ডেকা বৰুৱা ছাৰে আমেৰিকা যুক্তৰাষ্ট্ৰৰ ইলিনয় বিশ্ববিদ্যালয়ৰ অধ্যাপক গণিতজ্ঞ ব্ৰুচ চি. ব্ৰাৰ্ণ্টৰ সৈতে যুটীয়া গৱেষণাৰ সুযোগ পাইছিল। ৰামানুজনৰ টোকাবহীসমূহৰ সম্পাদনাৰ আঁৰৰ ব্যক্তি অধ্যাপক ব্ৰুচৰ সৈতে হোৱা সংযোগে ডেকা বৰুৱাৰ ৰামানুজনৰ প্ৰতি থকা আগ্ৰহ আৰু বঢ়াই তুলিলে লগতে তেখেতৰ গৱেষণাক এক অন্য গতি প্ৰদান কৰিলে ।\n১৯৭২ চনৰ এক ফেব্ৰুৱাৰীত শিৱসাগৰত ড০ নয়নদীপ ডেকা বৰুৱাৰ জন্ম হৈছিল। শিৱসাগৰতে স্কুলীয়া শিক্ষা গ্ৰহণ কৰা বৰুৱাই হাইস্কুল শিক্ষান্ত পৰীক্ষাত উত্তীৰ্ণ হোৱাৰ পিছত কটন মহাবিদ্যালয়ত নামভৰ্তি কৰে আৰু তাৰপৰাই ১৯৯২ চনত গণিত বিষয়ত স্নাতক ডিগ্ৰী লাভ কৰে। ভাৰতীয় প্ৰযুক্তিবিদ্যা প্ৰতিষ্ঠান,কানপুৰৰ পৰা গণিতৰ স্নাতকোত্তৰ সন্মান লাভ কৰাৰ পাছত তেখেতে প্ৰফেছৰ পি.ভট্টাচাৰ্য্যৰ অধীনত গৱেষণা কৰি তেজপুৰ বিশ্ববিদ্যালয়ৰ পৰা ডক্টৰেট ডিগ্ৰী লয়। ভাৰত চৰকাৰৰ বিজ্ঞান আৰু প্ৰযুক্তিবিদ্যা বিভাগৰ জলপানিৰ (BOYSCAST Fellow) উপৰি ড০ নয়নদীপ ডেকা বৰুৱা এতিয়ালৈকে বহুকেইটা বঁটা আৰু স্বীকৃতিৰে সন্মানিত হৈছে৷ তাৰ ভিতৰত ৰামানুজন মেথেমেটিকেল ছ’চাইটিয়ে প্ৰদান কৰা প্ৰফেছৰ এম. ভেংকটৰমন বেষ্ট পেপাৰ প্ৰেজেনটেশ্যন এৱাৰ্ড, ভাৰতীয় বিজ্ঞান সমাজৰ পঞ্জাৱ বিশ্ববিদ্যালয়ত অনুষ্ঠিত সন্মিলনত গণিত বিজ্ঞান বিভাগত যুৱ বিজ্ঞানী বঁটা, অষ্টম ড০ বীৰাজ মোহন দাস মেম’ৰিয়েল বিজ্ঞান বঁটা আদি প্ৰধান। তেখেতৰ মুখ্য গৱেষণাৰ বিষয়সমূহ হ’ল সংখ্যাতত্ত্ব, উপবৃত্তীয় আৰু থিটা ফলন, মাপাংকীয় সমীকৰণ, কণ্টিনিউদ ফ্ৰেকশ্যন, q শ্ৰেণী, বিভাজন তত্ত্ব ইত্যাদি। বৰ্তমানলৈকে ডেকা বৰুৱাৰ ষাঠি খনতকৈও অধিক গৱেষণা পত্ৰ বিশ্বৰ আগশাৰীৰ গৱেষণা পত্ৰিকাত প্ৰকাশ পাইছে আৰু প্ৰায় ত্ৰিশৰো অধিক গৱেষণা পত্ৰৰ পৰ্যালোচক হিচাপে জড়িত হৈ আছে। এতিয়ালৈকে এঘাৰজন গৱেষক ছাত্ৰই সফলতাৰে নয়নদীপ ডেকা বৰুৱাৰ অধীনত গৱেষণা কৰি ডক্টৰেট ডিগ্ৰী লাভ কৰিছে।\nভাৰতীয় গণিত সমিতি, ভাৰতীয় বিজ্ঞান সমাজ, অসম গণিত শিক্ষায়তনৰ আজীৱন সদস্য, এগৰাকী সুবক্তা হিচাপেও পৰিচিত নয়নদীপ ডেকা বৰুৱাই গণিত বিষয়ত বহু ঠাইত বক্তৃতা প্ৰদান কৰিছে। ৰাষ্ট্ৰীয় আৰু আন্তঃৰাষ্ট্ৰীয় পৰ্যায়ত বহুতো গৱেষণা পত্ৰ পাঠ, বক্তৃতা প্ৰদান কৰাৰ উপৰি অসমৰ বিভিন্ন মহাবিদ্যালয় আৰু বিদ্যালয়তো ছাত্র-ছাত্ৰীৰ উদ্দেশ্যে বিভিন্ন কাৰ্যসূচী যেনে বক্তৃতা, ৰিফ্ৰেছাৰ কোৰ্ছ আদিত তেখেতে অংশগ্ৰহণ কৰিছে। গণিত শিক্ষণ আৰু জনপ্ৰিয়কৰণৰ ক্ষেত্ৰত বিদ্যালয় আৰু মহাবিদ্যালয় পৰ্যায়ত তেখেতৰ এই কাম সঁচাকৈয়ে প্ৰসংশাৰ যোগ্য। বিদ্যালয় পৰ্যায়ত তেখেতৰ অধিকাংশ বক্তৃতাই ৰামানুজন আৰু তেওঁৰ জীৱন, ৰামানুজন গণিত, গাণিতিক ধ্ৰুৱকৰ ৰজা হিচাপে পৰিচিত পাইৰ কাহিনী আৰু বুৰঞ্জী, ৰামানুজন আৰু পাই, জ্যামিতি আৰু সংখ্যা, গণিতৰ শিক্ষণ কিদৰে মনোগ্ৰাহী কৰিব পাৰি, প্ৰাৰম্ভিক সংখ্যাতত্ত্ব আদি বিষয় সমূহ সামৰি লয়। পাই সম্পৰ্কীয় বহুকেইটা সাৱলীল বক্তৃতা তেজপুৰ বিশ্ববিদ্যালয়তো প্ৰদান কৰিছে।\nগাণিতিক ধ্ৰুৱক “পাই”ৰ মান নিৰ্ধাৰণতো ৰামানুজনৰ যুগজয়ী অৱদান আছে। কেম্ব্ৰিজলৈ যোৱাৰ পিছত তেওঁৰ প্ৰথমখন গৱেষণা পত্ৰৰ বিষয়ো আছিল ‘modular equations and approximations to pi’. ইয়াত ৰামানুজনে “পাই”ৰ আসন্ন মান নিৰ্ধাৰণৰ কিছুমান সূত্ৰ আৱিষ্কাৰ কৰিছিল। পিছলৈ এই গৱেষণা পত্ৰ গণিতজ্ঞসকলৰ বিস্তৰ অধ্যয়ন আৰু গৱেষণাৰ বিষয় হৈ পৰিল। উক্ত গৱেষণা পত্ৰৰ দ্বাৰা প্ৰভাৱিত হৈ অধ্যাপক ব্ৰুচ বাৰ্ণ্টৰ সৈতে যৌথ গৱেষণাত ড০ নয়নদীপ ডেকা বৰুৱাইও ৰামানুজনৰ অসীম শ্ৰেণীৰ সৈতে জড়িত সম্ভাব্য সূত্ৰবোৰ আবিষ্কাৰ কৰে। আমি জানো যে মাৰ্চ মাহৰ ১৪ তাৰিখটো (৩.১৪ ৰ আৰ্হিত) “পাই দিৱস” হিচাবে পালন কৰা হয়। অসমত পাই দিৱস ড০ নয়নদীপ ডেকা বৰুৱাৰ উদ্যোগতে ২০০৮ চনত তেজপুৰ বিশ্ববিদ্যালয়ৰ গণিত বিজ্ঞান বিভাগত অনুষ্ঠিত কৰা হৈছিল। সেইদিনা পাই শোভাযাত্ৰা, পাই আকৃতিৰ কেক কটা, দশমিকৰ পাছত পাইৰ মান মনত ৰখা প্ৰতিযোগিতা, পাই কেক খোৱা প্ৰতিযোগিতা, পাই প্ৰদৰ্শনী আদি বিভিন্ন কাৰ্যসূচী অনুষ্ঠিত কৰা হৈছিল। অসমত খুব কম মানুহে এই কথাটো জানে। সেয়ে ডেকা বৰুৱাৰ এই অনন্য কৃতিত্বৰ কথা, গণিত জনপ্ৰিয়কৰণৰ কথা আৰু চৰ্চা হ’ব লাগে যেন বোধ হয়। ড০ নয়নদীপ ডেকা বৰুৱা ৰামানুজনৰ জীৱন আৰু তেওঁৰ গণিতৰ কিমান প্ৰৱল অনুৰাগী সেয়া তেখেতৰ সংস্পৰ্শলৈ অহা প্ৰতিজন ব্যক্তিয়ে হৃদয়ংগম কৰিব পাৰে। তেজপুৰ বিশ্ববিদ্যালয়ত তেওঁৰ কেবিনৰ প্ৰবেশপথতে ৰামানুজনৰ ফটো এখন আছে। ২০১৬ চনত তেজপুৰ বিশ্ববিদ্যালয়ত ডেকা বৰুৱাই ভাৰত চৰকাৰৰ মানৱ সম্পদ বিকাশ মন্ত্ৰালয়ৰ অনুমোদন প্ৰাপ্ত সংখ্যাতত্ত্বত ৰামানুজনৰ প্ৰভাৱ শীৰ্ষক এটি পাঠ্যক্ৰমৰ আয়োজন কৰিছিল। তাতে অংশগ্ৰহণকাৰীসকলে, ৰামানুজনৰ নোটবুক সমূহ সম্পাদনা কৰা গণিতজ্ঞ ব্ৰুচ. চি. বাৰ্ণ্টক প্ৰত্যক্ষভাৱে লগ পোৱা আৰু তেখেতৰ ক্লাছ কৰাৰ সুযোগ পাইছিল। এই পাঠ্যক্ৰমটো আয়োজন কৰাৰ আঁৰৰ ব্যক্তি হিচাপে নয়নদীপ ডেকা বৰুৱা ধন্যবাদৰ পাত্ৰ। ৰামানুজন গণিতৰ ক্ষেত্ৰখনত তেখেতে আৰু অৱদান আগবঢ়াই যাওঁক, তেখেতৰ গৱেষণাই আৰু সমাদৰ পাওঁক । ড০ নয়নদীপ ডেকা বৰুৱাৰ কৰ্মৰাজিয়ে বহুজনক “ৰামানুজন গণিত”ৰ গৱেষণাৰ ক্ষেত্ৰত আকৰ্ষিত তথা অনুপ্ৰাণিত কৰিছে আৰু ভৱিষ্যতলৈও কৰি থাকিব।\n(লেখিকা- সহকাৰী অধ্যাপিকা, গণিত বিভাগ, ইউ.এছ.টি.এম, মেঘালয়)


xukhdukh.com March 17, 2015 ARUNJYOTI-DAS, CHINTAN, অৰুণজ্যোতি দাস, চিন্তন,\nসমাজসে‌ৱা কৰাৰ হেঁপাহ\nসম্প্ৰতি অসমত দেখা পো‌ৱা অতি সুলভ দৃশ্য হৈছে নিৰ্বাচন উপলক্ষে হো‌ৱা উলহ-মালহ । আসনখন লাগিলে পঞ্চায়তৰ সভাপতি পদৰেই হওঁক, পৌৰসভাৰ সদস্য পদৰেই হওঁক অথবা বিধায়ক-সাংসদৰে হওঁক, কোনে কিমান আসন অধিকাৰ কৰিব পাৰে, তাৰেই প্ৰতিযোগিতা চলে অবিৰত। প্ৰাৰ্থীসকলৰো খদমদম লাগে । কোনফালে কেনেকৈ অংক মিলাব পাৰি তাৰেই হিচাপ-নিকাছে সকলো প্ৰাৰ্থীৰে খা‌ৱন-শো‌ৱন হৰণ কৰে । তেৰাস‌ৱৰ নিৰ্বাচনী প্ৰচাৰ দেখি এনে লাগে যেন কোনে কিমান সাঁচতীয়া ধন খৰছ কৰিব পাৰে তাৰেহে প্ৰতিযোগিতা চলিছে । পোষ্টাৰ-বেনাৰৰ পৰা আৰম্ভ কৰি,বেণ্ড-পাৰ্টী,চাহ-পানী আৰু মদ-মাংসৰ ‘খানা’লৈকে সকলো তেওঁলোকে যোগান ধৰে । আৰু ভা‌ৱি আচৰিত লাগে, নিজৰ কষ্টোপাৰ্জিত ধন খৰছ কৰিবলৈও কোনো এজনে যেন কণমানো কুন্ঠাবোধ নকৰে । কাৰণ, তেওঁলোক অতি নিশ্চিত যে, এবাৰ জয়ী হ’ব পাৰিলেই এই খৰছ হো‌ৱা পইচাখিনিৰ বিনিময়ত তাৰ হাজাৰগুণৰ মুনাফা লুটিব পাৰিব।\nএনে লাগে যেন, নিৰ্বাচনৰ দিনকেইটাত প্ৰাৰ্থীসকলৰ সাংগোপাংগ নেতা, পালি-নেতাসকলো কিবা এক অজান ৰাগীৰে মতলীয়া হয়, যি নিচাৰ আমেজ সাধাৰণ মানুহৰ বাবে হয়তো বোধগম্য নহয় । প্ৰাৰ্থীগৰাকীৰ বাবে কাম কৰা প্ৰতিজনেই যেন তেওঁক জিকাবৰ বাবে প্ৰাণ দিবলৈও সাজু আছে । কিন্তু আজিৰ দিনত স্বাৰ্থবিহীন এনে আনুগাত্য সহজে দেখা পো‌ৱা নাযায়। স্বাভা‌ৱিকতেই প্ৰশ্ন হয়, তেওঁলোকে সঁচাই নিস্বাৰ্থভা‌ৱে তেওঁলোকৰ জনপ্ৰিয়(!) দলপতিজনৰ বাবে কাম কৰিব বিচাৰিছে নে ? আচলতে এই প্ৰশ্নৰ উত্তৰ সকলো‌ৱে জানেই – সেয়া হৈছে তেওঁলোকৰ দলপতিজন জিকাৰ পাছত তেওঁলোকক নিশ্চয় ঠিকা-ঠুকলি বা অন্য কোনো সংস্থাপনৰ ব্য‌ৱস্থা প্ৰাৰ্থীজনে দিব লাগিব। শুনিবলৈ পো‌ৱামতে, চুব্বা ডাঙৰীয়াৰ দৰে বিয়াগোম শক্তিশালী প্ৰাৰ্থীৰ ক্ষেত্ৰত অনুগামীসকলৰ বন্দো‌ৱস্তবোৰো হেনো বৰ আকৰ্ষণীয় হয়! গতিকেই এই কথা অতি সহজেই অনুমেয় যে, এনে বন্দো‌ৱস্তৰে দায়বদ্ধ হৈ থকা জননেতা এজনে নিৰ্বাচনত জিকাৰ পাছত নিশ্চয় সেই প্ৰতিশ্ৰুতিবোৰ পূৰণ কৰাৰ বাবেই নানান প্ৰকাৰে দুৰ্নীতিত লিপ্ত হ’বলগীয়াত পৰে।\nনিৰ্বাচনৰ প্ৰচাৰ তথা অন্য কুটনীতিত নিজৰ খৰছ হো‌ৱা ধন(মূলধন!) সমুদায় হস্তগত কৰাৰ পাছতহে তেখেতে চিন্তা কৰিবপৰা হয় লাভ-লোকচানৰ হিচাপ । বহুতো ধনকুবেৰে আকৌ এইসকলক নিৰ্বাচনৰ আগেয়ে ‘ফাইনেঞ্চ’ৰ সুবিধা প্ৰদান কৰে । গতিকে ক’ব পাৰি, ভাৰতবৰ্ষত বৰ্তমানে ৰাজনীতি ‘খেলা’ বিষয়টো এটা উত্তম বিনিয়োগৰ আহিলা হিচাপেই বিবেচিত হৈ আহিছে। নহ’লে মাত্ৰ পাঁচবছৰতে সীমিত দৰমহাৰে এজন মন্ত্ৰী বা বিধায়কে সম্পত্তিৰ পাহাৰ গঢ়িবলৈ সুযোগ পায় ক’ত ?\nআৰু এই ধাৰাটোকেই লক্ষ্য কৰি বহু চতুৰ ধুৰন্ধৰ লোকে দুৰ্নীতিৰ বিষবাস্প ৰাজনীতিৰ প্ৰতিটো চুকে-কোণে বিয়পাই পেলাইছে । সেয়া হ’বলা আজিকালি গা‌ৱেঁ-ভূঞেঁ, চহৰে–নগৰে জনপ্ৰতিনিধি হো‌ৱাৰ উজান উঠিছে । তেওঁলোকৰ দৃষ্টিত পদবীটো কিমান গুৰুতৰ, সেয়া সিমান ডাঙৰ কথা নহয়, মাথো তেওঁ জনসে‌ৱা(!) কৰিবলৈ পালেই হ’ল । এনে জনসে‌ৱকৰ পৰা সৰ্বসাধাৰণ ৰাইজে কি আশা কৰিব পাৰিব ? আমাৰ সন্দেহ হয়, এনে প্ৰাৰ্থী এজন নিৰ্বাচনত জিকাৰ পাছত হয়তো তেওঁ নিজৰ ঘৰৰ কাষেৰে যো‌ৱা ৰাষ্টাটোৰ মেৰামতিও কৰাবলৈও যেন পাহৰি যাব ।\nএখন স্বচ্ছ নিকা দেশ গঢ়িবলৈহ’লে নাগৰিকসকলে কৰ্মক্ষম আৰু সৎ প্ৰতিনিধি নিৰ্বাচন কৰাটো অতিকেই জৰুৰী । কিন্তু যেতিয়ালৈকে এই দেশৰ প্ৰতিজন নাগৰিকে নিজৰ ভোটটিৰ মূল্য বুজি নাপাব,তেতিয়ালৈকে আমি নিজৰ ভৰিত নিজে কুঠাৰ মৰাৰ দৰেই দশা হৈ থাকিব । অৱশ্যে ইয়াৰ বাবে প্ৰকৃত সমাজমুখী, পৰোপকাৰী অন্তৰৰ যোগ্য মানুহে নিৰ্বাচনত প্ৰতিদ্বন্দিতা কৰাটোও অতিকেই দৰকাৰী । আমাৰ দেশত দেখা যায় যে, নিৰ্বাচনৰ আগদিনা কোনো এজন লোকে মাত্ৰ দহ টকা এটাও প্ৰাৰ্থী এজনৰ পৰা লৈ যদি নিজৰ ভোটটো বিক্ৰী কৰিছে, তেন্তে নিৰ্বাচনত জয়ী হো‌ৱাৰ পাছত তেনে দহটকীয়া হাজাৰটা নোটৰ বিনিময়তহে তেওঁ নিজৰ প্ৰমাণপত্ৰখন বা অন্য ৰাজ-সাহাৰ্য এটা প্ৰাৰ্থীজনৰপৰা পাবলৈ সক্ষম হয় । এইধৰণৰ শিক্ষা চকুৰ আগতে পাই থাকিও আমাৰ ভোটাৰসকলৰ জ্ঞান নহয়, কাৰণ ভাৰতৰ অধিকাংশ অশিক্ষিত লোকেই ক্ষণিকৰ ভোগ নিবাৰণৰ বাবেই ব্য‌স্ত থাকে, যাৰ কোনো দূৰদৰ্শিতা নাই । আৰু এই সুযোগৰ পূৰামাত্ৰেই সদ্ব্য‌ৱহাৰ কৰি আহিছে বছৰৰ পাছত বছৰ ধৰি আমাৰ ধুৰন্ধৰ ৰাজনীতিকসকলে ।\nআমাৰ আহ্বান, দেশৰ সে‌ৱাৰ বাবে ,দহৰ মংগলৰ বাবে নি:স্বাৰ্থভা‌ৱে কাম কৰিবলৈ যু‌ৱপ্ৰজন্ম ওলাই আহক । ৰাজনীতি এটা এনে বিষয়, যাক সম্পূৰ্ণভা‌ৱে অৱহেলা কৰি আমাৰ অৰ্থনীতি বা সমাজ-ব্য‌ৱস্থা চলিব নো‌ৱাৰে । গতিকে ইচ্ছা থাকিলে আমিয়েই আমাৰ দেশৰ ভ‌ৱিষ্যৎ গঢ়িব পাৰো । কুশাসনৰ কবলৰ পৰা দেশখনক বচাব পাৰো । যিসকলে প্ৰত্যক্ষ ৰাজনীতিৰপৰা দূৰত থাকিব খোজে, তেওঁলোকে স্বেচ্ছাসে‌ৱী সংগঠন খুলি সমাজসে‌ৱা কৰিব পাৰে । মুঠৰ ওপৰত, সুঁতি যিয়েই নহওঁক লাগিলে, বৰ্তমান সময়ত আমাক নেতাৰ প্ৰয়োজন হো‌ৱা নাই ; প্ৰয়োজন হৈছে সুদক্ষ সমাজসে‌ৱকৰহে ।\n(লেখাটি আমাৰ অসম কাকততো ১৪ মাৰ্চ ২০১৫ৰ দিনা প্ৰকাশ পাইছে)


যৌতুক-দ্বীপ দিপাংকৰ লাহন\nby©AdminPosted at Tuesday, May 18, 2021\nআজি ৬ মাহ হ'ল ৰিমাই সূৰ্য্যৰ পোহৰ কি পাহৰি গ'ল।তাই বৰ হেঁপাহ আৰু অজুত আশা বুকুত বান্ধি আপোন ঘৰখন এৰি সপোনৰ ঘৰখনলৈ নিজতকৈও বেছি বিশ্বাস কৰা বিকি নামৰ ল'ৰা এটাৰ লগত বিয়া হৈ আহিছিল।কিন্তু তাইৰ আশা,তাইৰ হেঁপাহ বিয়াৰ কিছুদিনৰ পাছত সকলো নিমিষতে শেষ হৈ গ'ল!\n"বিকি, তুমি আজি-কালি কিয় মোৰ পৰা আঁতৰি আঁতৰি থাকা,কোৱা মই কিবা ভুল কৰিলোঁ নেকি?"--ৰিমাই বিকিক প্ৰশ্ন কৰিলে।এনেতে বিকিৰ মাক আহি ৰিমাৰ প্ৰশ্নৰ উত্তৰ দি ক'লে,“বিকি মোৰ ল'ৰা কিবা সুধিব লগীয়া আছে যদি মোক সোধ তই।আৰু তোৰ যদি এইখন ঘৰত থাকিবলৈ মন আছে তেনেহ'লে এজনী চাকৰৰ দৰে থাকিবি।কাৰণ বিকিলৈ মই বেলেগ ছোৱালী চাইছোঁ।”বিকিৰ মাকৰ কথা শুনি ৰিমাই আচৰিত হৈ বিকিৰ মাকক প্ৰশ্ন কৰিলে,“এইবোৰ আপুনি কি কৈছে মা?”\n“তই ঠিকেই শুনিছ ৰিমা।”--এইবাৰ বিকিয়ে ৰিমাক ক'লে।“তই যেতিয়া ঘৰৰ পৰা মোলৈ বিয়া হৈ আহিছিলি খালী হাতে আহিছিলি।লগত এসোপা ধন-ধান লৈ অহা নাছিলি।যৌতুকৰ নামত এটা ফুটাকৰিও নাই দিয়া তোৰ বাপেৰে মোক।সেই কাৰণে মই আকৌ এবাৰ বিবাহ কৰিবলৈ সাজু বুজি পালি।তাইৰ সকলো সম্পত্তি মোৰ হ'ব কেৱল মোৰ।"\n”এইয়া মই কেতিয়াও হ'ব নিদিও মই জীয়াই থকালৈকে।"--বিকিৰ কথা শুনি ৰিমাই বিকিলৈ চাই খঙেৰে ক'লে।ৰিমাই কোৱা কথাষাৰ বিকিহঁতৰ হজম নহ'লে।“আমি তোৰ গোলাম নহয় ৰিমা তোৰ কথা মতে চলিবলৈ,বিকি এইক ৰুমৰ ভিতৰত সোমোৱাই বাহিৰৰ পৰা দুৱাৰ খন বন্ধ কৰি থ।” বিকিলৈ চাই বিকিক উদ্দেশ্যি ক'লে।আৰু তাৰ পাছতে বিকি আৰু বিকিৰ মাক দুয়ো মিলি ৰিমাক টানি-আজুৰি এটা বন্ধ কোঠাৰ ভিতৰলৈ সোমোৱাই বাহিৰৰ পৰা দুৱাৰ খন বন্ধ কৰি দিলে।আৰু তেতিয়াৰ পৰা আজি ৬মাহ সম্পূৰ্ণ হ'ল ৰিমাই সূৰ্য্যৰ পোহৰ দেখা নাই।\n(কিয় বাৰু মানুহে বুজিবলৈ চেষ্টা নকৰে?দহমাহ দহদিন গৰ্ভত ৰাখি প্ৰসৱৰ সময়ত সহিব নোৱাৰা বেদনা সহ্য কৰি জন্ম দি পানী কেচুৱাৰ পৰা ২০টা বছৰ লালন-পালন কৰি ডাঙৰ-দীঘল কৰা ছোৱালী জনীকেই আজীৱনৰ কাৰণে শপি দিয়ে তাৰ পাছতো আকৌ যৌতুকৰ কাৰণে নানা ধৰণৰ অত্যাচাৰ কৰে।আমি কিয় ভাবি নাচাওঁ নাৰীৰ অবিহনে পুৰুষৰ অস্তিত্ব কি?\n✍দ্বীপ দীপাংকৰ লাহন\nLabels#চুটিগল্প, #দিপাংকৰ লাহন


Viral News: স্তনপানৰ ফটো কিয় শ্বেয়াৰ কৰে ছচিয়েল মিডিয়াত? খোলাখুলিকৈ জনালে বলীউদৰ অভিনেত্ৰীয়ে– News18 assam\nHome » photogallery » lifestyle »Viral News: স্তনপানৰ ফটো কিয় শ্বেয়াৰ কৰে ছচিয়েল মিডিয়াত? খোলাখুলিকৈ জনালে বলীউদৰ অভিনেত্ৰীয়ে\nViral News: স্তনপানৰ ফটো কিয় শ্বেয়াৰ কৰে ছচিয়েল মিডিয়াত? খোলাখুলিকৈ জনালে বলীউদৰ অভিনেত্ৰীয়ে\nএভলিন শৰ্মাই স্বামী তুষাণ ভিণ্ডিৰ সৈতে নৱেম্বৰ ২০২১ত নিজৰ প্ৰথমটো সন্তান আভা ভিণ্ডিক স্বাগতম জনাইছিল।\n| February 09, 2022, 19:27 IST\nবলীউদৰ চিনাকী মুখ এভলিন শৰ্মা। সম্প্ৰতি তেওঁ মাক হৈছে। ইয়াৰিয়া ছবিৰ অভিনেত্ৰীগৰাকীয়ে মাতৃত্বৰ গৌৰৱ অৰ্জনৰ দিনটোৰ পৰাই ছচিয়েল মিডিয়াত শ্বেয়াৰ কৰি আছে ফটো। কিন্তু বেছিভাগ ফটোৱেই সন্তানক স্তনপান কৰোৱাই থকাৰ সময়ৰ।\nএভলিন শৰ্মাই স্বামী তুষাণ ভিণ্ডিৰ সৈতে নৱেম্বৰ ২০২১ত নিজৰ প্ৰথমটো সন্তান আভা ভিণ্ডিক স্বাগতম জনাইছিল। পিছে কিয় অভিনেত্ৰীগৰাকীয়ে ব্ৰেষ্টফিডিঙৰ ফটো শ্বেয়াৰ কৰে ছচিয়েল মিডিয়াত। তাৰ কাৰণো ব্যাখ্যা কৰে অভিনেত্ৰীগৰাকীয়ে।\nতেওঁ ইনষ্টাগ্ৰামত লিখিছে যে- যদি আপুনি আচৰিত হয় যে মই স্তন্যপান কৰোৱাৰ ছবি কিয় শ্বেয়াৰ কৰো? কাৰণ এইটো এতিয়া মোৰ জীৱন। সেয়া মোৰ সম্পূৰ্ণ সময়ৰ কাম। যাতে মই টোপনি অবিহনে বহু ঘণ্টা আৰু ৰাতি কটাওঁ। আপুনি এগৰাকী মাতৃ হিচাপে সেয়াই বিচাৰে। মই কেৱল স্তন্যপান নকৰো। মোৰ সৰু ছোৱালীক কেতিয়াবা টপ-আপ হিচাপে আন গাখীৰৰো প্ৰয়োজন হয়।"\nকিছুদিন পূৰবে ইয়াৰিয়া ছবিৰ নায়িকাগৰাকীয়ে স্তনপানৰ ফটো শ্বেয়াৰ কৰি ছচিয়েল মিডিয়াত ব্যাপক ভাবে ট্ৰোল হৈছিল।\nপ্ৰথমে এভলিন শৰ্মাই বুকুৰ গাখীৰ খোৱাবলৈ লওতে কিছু সমস্যাৰ সন্মুখীন হৈছিল। এভলিন আৰু তুষাণে চাৰিবছৰ প্ৰেমৰ সম্পৰ্কত অন্তত বিবাহপাশত আবদ্ধ হৈছিল। এতিয়া দুয়ো অষ্ট্ৰেলিয়াত থাকে।


Frastim in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Frastim ar byavahar, ppali, parshwakriya, upkaar, kriya-pratikriya aaru satarkatabani\nFrastim 300 Mcg Injection\nFrastim के सारे विकल्प देखें\nFrastim की जानकारी\nFrastim ৰ লাভ আৰু ব্যৱহাৰসমূহ- Frastim Benefits & Uses in Assamese- Frastim ar laabh aaru byavaharsamuh\nFrastim ৰ পালি আৰু সেয়া কেনেদৰে ল'ব- Frastim Dosage & How to Take in Assamese - Frastim ar paali aaru xeya kenedore lobo\nFrastim ৰ পাৰ্শ্চক্ৰিয়াসমূহ- Frastim Side Effects in Assamese- Frastim ar parshwakriyasamuh\nFrastim সংক্ৰান্ত সতৰ্কতাবাণীসমূহ- Frastim Related Warnings in Assamese- Frastim xonkranta xatarkatabanisamuh\nঅইন দৰৱৰ সৈতে Frastimৰ গুৰুতৰ ক্ৰিয়া-প্ৰতিক্ৰিয়া- Severe Interaction of Frastim with Other Drugs in Assamese- Oinor xoite Frastim ar gurutor kriya-pratikriya\nFrastim মতভেদসমূহ- Frastim Contraindications in Assamese- Frastim nishedhsamuh\nFrastim ৰ বিষয়ে সততে সোধা প্ৰশ্নসমূহ- Frequently asked Questions about Frastim in Assamese- Frastim ar bikhoye satate xodha prashnasamuh\nখাদ্য আৰু মদৰ সৈতে Frastim ক্ৰিয়া-প্ৰতিক্ৰিয়া- Frastim Interactions with Food and Alcohol in Assamese- khadya aaru modor xoite Frastim kriya-pratikriya\nFrastim ৰ লাভ আৰু ব্যৱহাৰসমূহ - Frastim Benefits & Uses in Assamese - Frastim ar laabh aaru byavaharsamuh\nFrastim তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nFrastim ৰ পালি আৰু সেয়া কেনেদৰে ল'ব - Frastim Dosage & How to Take in Assamese - Frastim ar paali aaru xeya kenedore lobo\nFrastim-ৰ উপাদানসমূহ - Frastim Active Ingredients in Assamese - Frastim-ar upadaansamuh\nFrastim ৰ পাৰ্শ্চক্ৰিয়াসমূহ - Frastim Side Effects in Assamese - Frastim ar parshwakriyasamuh\nগৱেষণাৰ ভিত্তিত, Frastim ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nFrastim সংক্ৰান্ত সতৰ্কতাবাণীসমূহ - Frastim Related Warnings in Assamese - Frastim xonkranta xatarkatabanisamuh\nFrastim-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nFrastimৰ গৰ্ভাবস্থাৰ সময়ত কিছু পাৰ্শ্ব-প্ৰতিক্ৰিয়া থাকিব পাৰে। যদি গৰ্ভাবস্থাৰ সময়ত Frastim ৰ কোনো পাৰ্শ্ব-প্ৰতিক্ৰিয়া থাকে, ইয়াক লগে লগে বন্ধ কৰক। ইয়াক পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nFrastim-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nFrastim এ স্তন্যপায়ী মহিলাৰ ক্ষেত্ৰত মধ্যমীয়া পাৰ্শ্ব-প্ৰতিক্ৰিয়া কৰিব পাৰে। আপুনি যদি ইয়াৰ পাৰ্শ্ব-প্ৰতিক্ৰিয়া অনুভৱ কৰে, তেন্তে এই ঔষধটো গ্ৰহণ কৰা বন্ধ কৰক, আৰু আপোনাৰ চিকিতসকৰ পৰামৰ্শ গ্ৰহণ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nবৃক্কত Frastim কি প্ৰভাৱ দেখা গৈছে?\nFrastimৰ বৃক্কত মৃদু পাৰ্শ্ব-প্ৰতিক্ৰিয়া থাকিব পাৰে। বেছিভাগ মানুহেই বৃক্ক ত কেতিয়াও একো প্ৰভাৱ পৰা নেদেখিব।\nযকৃতত Frastim কি প্ৰভাৱ দেখা গৈছে?\nFrastimৰ কলিজা ৰ ওপৰত পাৰ্শ্ব-প্ৰতিক্ৰিয়াৰ কেইটামান ঘটনাহে ৰিপৰ্ট কৰা হৈছে।\nহৃদযন্ত্ৰৰ ক্ষেত্ৰত Frastim ৰ কি প্ৰভাৱ দেখা গৈছে?\nFrastim গ্ৰহণ কৰাৰ পিছত হৃদয় ত প্ৰতিকূল প্ৰভাৱ পৰিব পাৰে। আপুনি আপোনাৰ দেহত যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা বন্ধ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nঅইন দৰৱৰ সৈতে Frastimৰ গুৰুতৰ ক্ৰিয়া-প্ৰতিক্ৰিয়া - Severe Interaction of Frastim with Other Drugs in Assamese - Oinor xoite Frastim ar gurutor kriya-pratikriya\nFrastim তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nFrastim মতভেদসমূহ - Frastim Contraindications in Assamese - Frastim nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Frastim লোৱা অনুচিত যাতে -\nFrastim ৰ বিষয়ে সততে সোধা প্ৰশ্নসমূহ - Frequently asked Questions about Frastim in Assamese - Frastim ar bikhoye satate xodha prashnasamuh\nএই Frastim-এ অভ্য়াস বা নিচাৰ সৃষ্টি কৰে নেকি?\nনহয়, আপনি Frastimৰ প্ৰতি আসক্ত নহয়।\nহয়, Frastim লোৱাৰ পিছত এনে কাৰ্যকলাপ বা কাম কৰা নিৰাপদ যিহেতু ই আপোনাক তন্দ্ৰাচ্ছন্ন নকৰে।\nহয়, কিন্তু Frastim লোৱাৰ পূৰ্বে ডাক্তৰৰ সৈতে পৰামৰ্শ লোৱাটো গুৰুত্বপূৰ্ণ।\nনহয়, Frastimয়ে কোনোধৰণৰ মানসিক ৰোগৰ চিকিত্সা কৰিব নোৱাৰে।\nখাদ্য আৰু মদৰ সৈতে Frastim ক্ৰিয়া-প্ৰতিক্ৰিয়া - Frastim Interactions with Food and Alcohol in Assamese - khadya aaru modor xoite Frastim kriya-pratikriya\nখাদ্য আৰু Frastimৰ ক্ৰিয়া-প্ৰতিক্ৰিয়া\nFrastim আৰু খাদ্যৰ প্ৰভাৱৰ ওপৰত কোনো তথ্য নাই কিয়নো এয়া এতিয়ালৈ বৈজ্ঞানিক ভাৱে গৱেষণা কৰা হোৱা নাই।\nমদ আৰু Frastimৰ মাজৰ প্ৰতিক্ৰিয়া\nFrastimৰ সৈতে মদ্যপানৰ প্ৰভাৱৰ বিষয়ে একো কোৱাটো এতিয়া কঠিন। কিয়নো এইবিষয়ে এতিয়ালৈ একো গৱেষণা হোৱা নাই।\nFrastim ৰ অনুকল্প - Substitutes for Frastim in Assamese\nআপুনি বা আপোনাৰ পৰিয়ালৰ কোনোবাই Frastim লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Frastim ব্যৱহাৰ কৰিছিল নেকি?\nআপুনি কিমান পৰিমাণে Frastim সেৱন কৰিছিল?\nআপুনি Frastim ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Frastim সেৱন কৰে?